Mathiveri ge bodu guest house eh 50 aharah jabir ge kunfunyakah | Mihaaru\n50 އަހަރަށް ޖާބިރުގެ ކުންފުންޏަކަށް މަތިވެރިން ގެސްޓް ހައުސްއެއް\nއއ. މަތިވެރީގައި ހުންނަ ބޮޑު ގެސްޓްހައުސް. އެ ތަން ޖާބިރުގެ ކުންފުންޏެއް ކަމަށްވާ ރިޗް ކްލަބް މޯލްޑިވްސް އަށް ދިނުމަށް ޓޫރިޒަމް މިނިސްޓްރީން އޮތީ ނިންމާފައި.\nއއ. މަތިވެރީގައި ހިންގާ އެންމެ ބޮޑު ގެސްޓް ހައުސް، ރައްޔިތުންގެ މަޖިލިހުގެ ކާށިދޫ ދާއިރާގެ މެމްބަރު އަދި ދިވެހި ރައްޔިތުންގެ ޕާޓީ (ޑީއާރުޕީ) ގެ ލީޑަރު އަބްދުﷲ ޖާބިރުގެ ކުންފުންޏެއް ކަމަށްވާ ރިޗް ކްލަބް މޯލްޑިވްސް އަށް ޓޫރިޒަމް މިނިސްޓްރީން 50 އަހަރަށް ކުއްޔަށް ދީފި އެވެ.\nމަތިވެރީ ކައުންސިލުން އެންމެ ފުރަތަމަ އެ ރަށުގެ 21،000 ފޫޓުގެ ބިމަކާއި 25،000 ފޫޓުގެ ބިމެއްގައި ގެސްޓް ހައުސްއެއް ހިންގުމަށް އަމިއްލަ މީހަކާ ދެމެދު އެއްބަސްވުމެއް ހަދައި ކުއްޔަށް ދިނީ 10 އަހަރުގެ މުއްދަތަކަށެވެ. އަދި އެ ދެ ބިމުގައި ބޮޑު އިންވެސްޓްމަންޓަކާ އެކު "ކާސާ މިއާ މޯލްޑިވްސް" ގެ ނަމުގައި ތަނެއް ހުޅުވި އެވެ. ހަތަރު ތަރީގެ ގެސްޓް ހައުސް އަކީ ދިވެހިންނާއި ޓޫރިސްޓުންގެ މެދުގައި މަގުބޫލު ތަނެކެވެ.\nއެކަމަކު، ގެސްޓް ހައުސްގެ ވެރިންތަކަކާ ޖެހުނު މައްސަލައެއް ހައްލު ނުވެ އޮއްވައި، އެ ތަން ވަނީ ޖާބިރުގެ ރިޗް ކްލަބަށް އެ އިންވެސްޓްމަންޓް ވިއްކާލައިފަ އެވެ. ނަމަވެސް، މިއަދާ ހަމައަށް އައި އިރު ވެސް، ޓޫރިޒަމް މިނިސްޓްރީން ނުވަތަ ކައުންސިލުން ވެސް އެއްބަސްވުމެއް ހަދައިފައެއް ނުވެ އެވެ.\nޖާބިރު "މިހާރު" އަށް މިއަދު ވިދާޅުވީ މަތިވެރީގެ ދެ ބިމެއް އެއްކޮށްލައިގެން އަމިއްލަ މީހަކު ހެދި ބޮޑު ގެސްޓް ހައުސް އަކީ 100 މިލިއަން ރުފިޔާގެ ބޮޑު އިންވެސްޓްމަންޓެއް ކަމަށެވެ. ޖާބިރު ސިފަ ކުރެއްވި ގޮތުގައި އެ ގެސްޓް ހައުސްއާ އެ ސަރަހައްދަކީ ރިސޯޓަކާ އެއް ފެންވަރެއްގެ ތަނެކެވެ.\nކާށިދޫ ދާއިރާގެ މެމްބަރު އަބްދުﷲ ޖާބިރު މަޖިލިހުގައި ވާހަކަ ދައްކަވަނީ. --- ފޮޓޯ: މަޖިލިސް\nއޭނާ ވިދާޅުވި ގޮތުގައި ރިޗް ކްލަބުން މާ ކުރިން އޮތީ އެ "އިންވެސްޓަމަންޓް" ގަނެފަ އެވެ. އަދި ގެސްޓް ހައުސް ރިޗް ކްލަބަށް 50 އަހަރަށް ކުއްޔަށް ދިނުމުގެ އެއްބަސްވުމުގައި ޓޫރިޒަމް މިނިސްޓަރު އަލީ ވަހީދާއި އޭނާއާ މެދު އިއްޔެ ޓޫރިޒަމް މިނިސްޓްރީގައި ސޮއިކޮށްފައިވާ ކަމަށް ޖާބިރު ވިދާޅުވި އެވެ.\nއެކަމާ ގުޅިގެން ޓޫރިޒަމް މިނިސްޓަރު އަލީ ވަހީދު "މިހާރު" އަށް ވިދާޅުވީ މަތިވެރި ގެސްޓްހައުސްއާ ގުޅޭ ގޮތުން މިއަދު ބާއްވާ ޕްރެސް ކޮންފަރެންސްގައި މައުލޫމާތު ހިއްސާ ކުރައްވާނެ ކަމަށެވެ. އެކަމަކު، ޖާބިރުގެ ކުންފުންޏަކަށް އެ ތަން ކުއްޔަށް ދިން ވާހަކަ އޭނާ ދޮގު ކުރައްވާފައެއް ނުވެ އެވެ.\nއަލީ ވަހީދު އިއްޔެ ބޭއްވެވި ނޫސްވެރިންގެ ބައްދަލުވުމުގައި ވިދާޅުވީ، މަތިވެރި ގެސްޓް ހައުސްގެ މައްސަލައިގައި ދިމާވި ކަންކަން ޑިސްޕިއުޓް މަރުހަލާގައި ހައްލުކޮށްފައިވާ ކަމަށެވެ. އަދި ބަންޑާރަ ނައިބު އިބްރާހިމް ރިއްފަތުގެ ލަފާ ލިބުމާ ގުޅިގެން ގެސްޓް ހައުސްއާ މެދު ގޮތެއް ނިންމާފައިވާ ކަމަށް އޭނާ ވިދާޅުވި އެވެ. އެކަމަކު، އެކަމާ ގުޅޭ އިތުރު އެއްވެސް ތަފްސީލެއް މިނިސްޓަރު ނުދެއްވަ އެވެ.\nއެނގިފައިވާ ގޮތުގައި ބަންޑާރަ ނައިބުގެ ލަފާގެ މަތިން ޓޫރިޒަމް މިނިސްޓްރީން ނިންމާފައި އޮތީ މަތިވެރީގައި ހަދާފައި ހުރި ގެސްޓް ހައުސް ރިޗް ކްލަބަށް 50 އަހަރަށް ކުއްޔަށް ދިނުމަށެވެ.\n"މިހާރު ހުރި ގެސްޓް ހައުސްއަކީ 100 މީހުންގެ ޖާގައިގެ ތަނެއް. އެތަނުގައި 43 ކޮޓަރި ހުންނަނީ. އަޅުގަނޑުގެ ވިސްނުމަކީ ދުނިޔޭގެ ފެންވަރުގައި އޮޕަރޭޓް ކުރާ ތަނަކަށް ހަދަން،" ޖާބިރު ވިދާޅުވި އެވެ.\n"އަޅުގަނޑު ބޭނުން ވަނީ އެ ތަނަކީ ހަތަރު ތަރީގެ ޕްލަސްއަކަށް އެ ތަން ހަދަން."\nޖާބިރު ވިދާޅުވި ގޮތުގައި ރިޗް ކްލަބަށް އެ ގެސްޓް ހައުސް ލިބުމާ ގުޅިގެން މަތިވެރީގައި ތަރައްގީގެ ގިނަ މަޝްރޫއުތަކެއް ހިންގުމުގެ ވިސްނުން ގެންގުޅުއްވާ ކަމަށެވެ. ގެސްޓް ހައުސް ތަރައްގީ ކުރާ އިރު، ދަތުރުފަތުރުގެ ނިޒާމާ އެހެން ކަންކަން ތަރައްގީ ކުރަން ބޭނުންވާ ކަމަށް ވެސް ޖާބިރު ވިދާޅުވި އެވެ.\nޓޫރިސްޓުން ޓޫރިޒަމް ލޯކަލް ޓޫރިޒަމް މެމްބަރު އަބްދުﷲ ޖާބިރު (ކާށިދޫ) ގެސްޓް ހައުސް އއ. މަތިވެރި އއ. މަތިވެރި ކައުންސިލް އަލީ ވަހީދު، ކުރީގެ ޓޫރިޒަމް މިނިސްޓަރު\n21 ކޮމެންޓް, 86 ރިއެކްޝަންސް\nހއ.އިން އއ އަށް ޖާބިރު ބަދަލްވީ ރިސޯރޓް ޒޯނު ތެރޭގަ ފައި ހަރުކުރަނީ ޖާބިރަކީ މި ސަރުކާރުގަ އަޑީގަ ހުރި މީހެއް\nމަޖިލިހުގައި ދެން އަނގަގަދަ ނުކުރާނެ\nއިހު އޮތް ދަރަށް\nކޮރަޕްޝަނަށް ތުހުމަތު ކުރެވޭ ބަނޑާރަ ނައިބެއްގެ ލަފާގެ މައްޗަށް ޤައުމުގެ ބޮޑެތި މާލީ މުޢާމަލާތް ތަށް ނިންމުމަކީ ކަންބޮޑުވާ ކަމެކެވެ. ރަގަޅު މުޢާމަލާތެއް ކަމާ މެދު ޝައްކު އުފެދޭ ކަމެކެވެ\nތިޔަ ޖާބިރު ލޯލާރިއެއްވެސް ނުދޭނެ އޭނައަށް ފައިދާ ނުވާ ގޮތަކަށް، ތިޔަ ރަށަށްވެސް ވާނެ ފައިދާއެއް ނޯންނާނެ ޖާބިރު ފުށުން. އެހެންނެއް ނުން، އެތަން ހިނގީމަ ނުސީދާގޮތުގައި ރަށައި ރަށްޔިތުންނަށް ފައިދާ ވާނެ.\nމީހުން އުޅޭ ރަށްރަށްވެސް ޓޫރިޒަމް މިނިސްޓްރީން ކުއްޔަށްދޭ ތަންތަނަށް ހެދީތޯ؟ ކޮބައިތޯ ރަށުކައުންސިލާއި އަތޮޅު ކައުންސިލުގެ ދައުރު. މުޅިންވެސް މާލޭ ސަރުކާރުން ގޮތްނިންމާފައި ހަޑިގަނޑު ކައުންސިލާ މިޙަވާލުކުރަނީ.\nމި ހަބަރުން ނޭންގުނު ރަށެއްގެ ބިމެއް ޓުއަރިޒަމް މިނިސްޓްރީން ކުއްޔަށް ދެވުނު ސަބަބެއް، އަނެއްކޮޅުން މަތިވެރި ކައުންސިލުގެ ތަނެއް ކިހިނެތްތޯ ޑިސްޕިއުޓް މަރުހަލާގައި ނިންމީ. ޖާބިރުތޯ އެކަމުގަ އުޅުނީ،\nއެއް ޚަބަރަކުން ފެންނާނެ ދައުލަތަށް މިލިއަނުން ދަރާ އެބައޮތޭ އަނެއް ޚަބަރަކުން ފެންނާނެ ދިގު މުއްދަތަކަށް ރާއްޖޭގެ ބިންތަކެއް ޖާބިރަށް ދީފިއޭ. މިވެސް ފާޑެއްގެ އަރަތެއް ތޯއްޗެ!\nދަނޑުވެރި ކަމަށް ދޭ ފަޅުރަށް ރަށް 21 އަހަރަށް ދެނީ ކީއްވެތޯ؟ ދަނޑުވެރި ކަމަށް ދޭ ފަޅު ރަށް ރަށުގެ މުއްދަތު ވެސް ތަން ކޮޅެއް އިތުރު ކުރަންވީ ނޫން ތޯއެވެ؟ ރުކެއް ހައްދާ ބޮޑު ކުރަން ވެސް5އަހަރު ބޭނުން ވެއެވެ އެރުކުން އާއްމު ދަނީ އެއް ލިބެން 10 އަހަރު ބޭނުން ވެއެވެ. ވީމާ 10 އަހަރު ފަނޑުވެރިކަން ކުރަން ޖެހެނީ ގެއްލުމުގައެވެ. ނުވަތަ އެއްޗެއް ނުލިބި އެވެ\nދިޔާނާއަށް އުއްތަމަ ފަނޑިތާރުކަން ނުދީ ތިކަން ހައްލެއް ނުވާނެއެވެ


SunOnline: Inthikhaabaa gulhey massalaige hukum ivvun miadhu\nއިންތިޚާބާ ގުޅޭ މައްސަލައިގެ ހުކުމް އިއްވުން މިއަދަށް ތާވަލްކޮށްފި\nއައިޝަތު ފަރީޙާ 21 Oct 2018, 08:44\nމިދިޔަ ސެޕްޓެމްބަރު މަހުގެ 23 ވަނަ ދުވަހު ބޭއްވި ރިޔާސީ އިންތިޚާބާ ގުޅޭގޮތުން ސުޕްރީމް ކޯޓަށް ހުށަހަޅާފައިވާ މައްސަލައިގެ ހުކުމް އިއްވުން މިއަދު 1:00އަށް ސުޕްރީމު ކޯޓުގައި ތާވަލު ކޮށްފިއެވެ.\nއިންތިޚާބާ ބެހޭ ދުސްތޫރީ މައްސަލައެއް ސުޕްރީމު ކޯޓަށް ހުށަހަޅުއްވާފައިވަނީ ރައީސުލްޖުމްހޫރިއްޔާ އަބްދުﷲ ޔާމީން އަބްދުލް ގައްޔޫމުގެ ފަރާތްޕުޅުންނެވެ.\nއެ މައްސަލާގައި ބުނެފައިވަނީ އިންތިޚާބުގައި އޮޅުވާލުންތަކެއް ހުރި ކަމަށާއި އިންތިޚާބު ބާތިލް ކޮށްދިނުމަށެވެ. މި މައްސަލައިގައި އެންމެ ފަހުން ބޭއްވި އަޑުއެހުމުގައި އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވިދާޅުވެފައި ވަނީ އިތުރު ކަމެއް ސާފު ކުރަން ނުޖެހޭ ނަމަ ދެން އޮންނާނީ އެ މައްސަލައިގައި ހުކުމް އިއްވުން ކަމަށެވެ.\nމައްސަލައިގެ އެންމެ ފަހުން ބޭއްވި އަޑުއެހުމުގައި ނިންމާފައި ވަނީ މައްސަލާގައި ރައީސް ޔާމީނުގެ ފަރާތުން ހުށަހެޅުއްވި ސިއްރު ހެކި ބަލައި ނުގަތުމަށެވެ.\nއެންމެ ފަހުން ބޭއްވި އަޑުއެހުމުގައި އިލެކްޝަންސް ކޮމިޝަން ތަމްސީލު ކުރައްވާ ވަކީލު ހުސެއިން ޝަމީމް ވިދާޅުވީ، ރައީސް ޔާމީންގެ ފަރާތްޕުޅުން ހުށަހަޅާފައިވާ މައްސަލަ ބިނާކޮށްފައި ވަނީ އިހުތިމާލުތަކެއްގެ މައްޗަށް ކަމަށެވެ. އަދި ހަގީގަތް ނަފީ ކުރުމަށް އިހުތިމާލުތަކެއް ބޭނުން ނުކުރެވޭނެ ކަމަށް އޭނާ ވިދާޅުވިއެވެ.\nއިދިކޮޅު އިއްތިހާދު ތަމްސީލު ކުރައްވާ ވަކީލު ހިސާން ހުސެއިން ވިދާޅުވީ ރައީސް ޔާމީންގެ ފަރާތުން ވަކާލާތު ކުރައްވާ ފަރާތްތަކުން ބާޑަން އޮފް ޕްރޫފް ފުރޮޅާލަން މަސައްކަތް ކުރަމުންދާ ކަމަށެވެ. އަދި އެ މައްސަލަ ހުށަހެޅި އިރު މައްސަލައާ އެކު އެއްވެސް ހެއްކެއް ހުށަހަޅާފައި ނުވާ ކަމަށް އޭނާ ތަކުރާރުކޮށް ވިދާޅުވިއެވެ.\nމައްސަލަ ރައްދުވާ ފަރާތް ކަމުގައިވާ އިލެކްޝަންސް ކޮމިޝަނާއި އިދިކޮޅު އިއްތިހާދުގެ ފަރާތުން އެދިފައި ވަނީ އިންތިހާބު ބާތިލު ކުރަން ޖެހޭ އަދި ތަހުގީގު ކުރަން ޖެހޭ އެއްވެސް ސަބަބެއް ނެތް ކަމަށް ކަނޑައެޅުމަށެވެ.


Salaf aai Shaheem ah fiyavalhu alhan majlis in faaskohffi\nސަލަފާއި ޝަހީމަށް ފިޔަވަޅު އަޅަން މަޖިލީހުން ފާސްކޮށްފި\nރައްޔިތުންގެ މަޖިލީހުގެ ޖަލްސާއެއް ކުރިއަށް ދަނީ: އަފްރާޝީމްގެ ރިޕޯޓް ފާސްކުރި -- ފޮޓޯ: މަޖިލީސް\nރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީގެ މަރުގެ މައްސަލާގައި ރިޔާސީ ކޮމިޝަނުން ކުރި ތަހުގީގުގެ މައްޗަށް ތައްޔާރުކުރި ރިޕޯޓް ދިރާސާކޮށް މަޖިލީހުގެ 241 ކޮމިޓީން އެކުލަވާލި ރިޕޯޓް މަޖިލީހުން މިއަދު ފާސްކޮށްފި އެވެ.\nދީނީ އިލްމުވެރިޔަ އަފްރާޝީމްގެ ގަތުލުގެ މައްސަލާގައި 11 ރެކޮމެންޑޭޝަނެއް ހިމަނާފައިވާ ސަލާމަތީ ހިދުމަތްތަކަށް މަޖިލީހުގައި އޮންނަ 241 ކޮމިޓީގެ ރިޕޯޓް ފާސްކުރީ މިއަދުގެ ޖަލްސާގައި އެ ކަމަށް ނެގި ވޯޓުގައި ބައިވެރިވެވަޑައިގެންނެވި 47 މެންބަރުންގެ އަގުލަބިއްޔަތުންނެވެ. އަދި 10 މެންބަރަކު އެ ރިޕޯޓު ފާސް ކުރަން ނުފެންނަ ކަމަށް ވޯޓު ދެއްވި އެވެ.\nފުރަތަމަ ރެކޮމެންޑޭޝަނަކަށް އޮތީ ޖިނާއީ ކުށްތައް ހިންގާފައިވާ ކަމަށް ރިޕޯޓްގައި ކަނޑައެޅިގެން ފާހަގަކޮށްފައިވާ ހުރިހާ މީހުނަށް ލަސްނުކޮށް ފިޔަވަޅު އެޅުމަށެވެ. އެ ގޮތުން އަފްރާޝީމްގެ ގަތުލުގައި އަމަލީ ގޮތުން ބައިވެރިވި ހ. ލޮބީ ހުސައިން ހުމާމާއި، ހ. ހިކޯސްޓް އަލީ ޝާންގެ އިތުރުން އޭރު އުމުރުން 18 އަހަރު ކުއްޖާގެ ވާހަކަ ކޮމިޓީ ރިޕޯޓްގައިވެ އެވެ. ދެވަނަ ކަމަކީ އެ މީހުން މިހާރު ތިބި ތަންތަނާއި އިތުރު މައުލޫމާތު ކަމާ ބެހޭ ފަރާތްތަކުން 241 ކޮމިޓީއަށް ހިއްސާ ކުރުމެވެ.\nކޮމިޓީގެ ރެކޮމެންޑޭޝަންތަކުގެ ތެރޭގައި ހަރުކަށި ފިކުރުގެ ޖަމާއަތްތަކުގެ ހަރަކާތްތައް ހިންގުމަށް ފައިސާ ބަދަލު ކުރެވިފައިވާ ގޮތާއި ފައިސާގެ މިންވަރު ދެނެގަތުމާއި އެ ފިކުރުގެ ހަރަކާތްތައް ހިންގަން ކޮށްފައިވާ ފައިސާގެ މުއާމަލާތްތައް މިރާ މެދުވެރިކޮށް ހޯދުމެވެ. އެ ގޮތުން ސަލަފް ޖަމިއްޔާއިން މިދިޔަ ހަތް އަހަރު ކޮށްފައިވާ ފައިސާގެ މުއާމަލާތްތައް ބަލައި އެ ޖަމިއްޔާއިން އަފްރާޝީމްގެ ގަތުލަށް ފަންޑްކުރި ބެލުން ހިމެނެ އެވެ.\nރިޔާސީ ކޮމިޝަންގެ ތަހުގީގަށް ދޮގު މައުލޫމާތު ދިން މީހުންނާއި، މައުލޫމާތު އެނގި ތިބެ ސިއްރު ކުރި މީހުންނާިއ މައުލޫމާތު ދިނުމަށް ލަސްކުރި މީހުންނަށް ލަސްނުކޮށް ފިޔަވަޅު އެޅުން ވެސް ކޮމިޓީގެ ރެކޮމެންޑޭޝަންތަކުގެ ތެރޭގައި ހިމެނެ އެވެ. އެ ލިސްޓްގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމްގެ ނަންފުޅު ހިމެނިވަޑައިގަންނަވަ އެވެ.\nއަފްރާޝީމްގެ ގަތުލާ ގުޅިފައިވާ ބައެއް މީހުން ރާއްޖޭން ބޭރަށް ފުރާފައިވާ ކަމަށް މައުލޫމާތު ލިބިފައިވާތީ، އޭގެ ހަގީގަތް ހޯދުމަށް އެ މީހުން ފުރި ތާރީހްތަކާއި ފުރަން ހުއްދަ ދިން މީހުނާއި އިމިގްރޭޝަންގެ ކޮންޓްރޯލާ ބޯޑްގައި ތިބި މީހުން ދެނެގުމަށް ވެސް ކޮމިޓީން ރެކޮމެންޑް ކުރެވެ އެވެ. އަދި ރިޕޯޓްގައި ބުނާ ހަރުކަށި ފިކުރުގެ ޖަމާއަތްތަކަށް ލަސްނުކޮށް ފިޔަވަޅު އެޅުމަށެވެ.\nއަފްރާޝީމްގެ ގަތުލު ތަހުގީގުކޮށް މަރުތައް ތަހުގީގު ކުރާ ކޮމިޝަނުން ތައްޔާރު ކުރި ރިޕޯޓްގައިވާ ގޮތުން އޭނާ ގަތުލުކުރީ ދީނީ ގޮތުން އުފެދުނު ހިޔާލު ތަފާތުވުންތަކާ ގުޅިގެން ދީނީ ހަރުކަށި ޖަމާއަތަކުންނެވެ. އެކަމަކު ސުވާލު އުފެދޭ ގިނަ ކަންކަން ހިމެނޭ ކަމަށް ބުނެ އަފްރާޝީމްގެ އާއިލާއިން ވަނީ ރިޕޯޓް ބަލައިގަންނަން ދެކޮޅު ހަދައިފަ އެވެ.\nކޮމިޝަންގެ ރިޕޯޓްގެ ސައްހަ ކަމާ މެދު އިދިކޮޅު ފަރާތްތަކުން ވެސް ވަނީ ސުވާލު އުފައްދާފަ އެވެ. އަފްރާޝީމްގެ ގަތުލު ސިޔާސީ ހަތިޔާރަކަށް ހަދާފައިވާ ކަމަށް އެ ފަރާތްތަކުން ބުނެ އެވެ. އަފްރާޝީމްގެ ގަތުލާއި ސިޔާސީ މީހުނާ ގުޅުވައި މީގެ ކުރިން ވެސް ގިނަ ބަޔަކު ވަނީ ވާހަކަ ދައްކާފަ އެވެ. އޭގެ ތެރޭގައި ސިޔާސީ ގޮތުން ފުންނާބު އުސް ބޭފުޅުން ވެސް ހިމެނެ އެވެ.\nރައްޔިތުންގެ މަޖިލިސް ޑރ. މުހައްމަދު ޝަހީމް އަލީ ސައީދު ދީނީ އިލްމުވެރިން + މަރުތައް ތަހުގީގު ކުރާ ކޮމިޝަން ސަލަފް ޖަމިއްޔާ ޑރ. އަފްރާޝީމް އަލީ އަފްރާޝީމް ރިޕޯޓް\nއަފްރާޝީމް ރިޕޯޓް: ތައްޓަށްތަ، ޓައްޕަށްތަ؟\nސަލަފަށް ފިޔަވަޅު އަޅާނެ ކަމުގެ އިންޒާރު\nއަފްރާޝީމް އަވަހާރަކޮށްލީ ހަރުކަށި ފިކުރުގެ ޖަމާއަތަކުން: ރިޕޯޓް\nއަފްރާޝީމްގެ ގަތުލު: ހައްޔަރު ކުރާނެ މީހަކު ބުނެ ނުދެވުނު


Liverpool akee ahannah haassa team eh: Suarez | Mihaaru\n06 އޯގަސްޓް 2016 - 07:13\nލިވަޕޫލް ދޫކޮށް ސުއަރޭޒް ބާސެލޯނާ އަށް ބަދަލުވީ 2014 ވަނަ އަހަރު 65 މިިލިއަން ޕައުންޑަށެވެ. ފާއިތުވި ދެ ސީޒަނުގައި ސުއަރޭޒަކީ ބާސެލޯނާގައި އެންމެ ރަނގަޅު ކުޅުމެއް ދެއްކި އެއް ކުޅުންތެރިޔާ އެވެ.\nއާ ސީޒަނަށް ފަރިތަކުރުމުގެ ގޮތުން މިރޭ ވެމްބްލީގައި ލިވަޕޫލާ ދެކޮޅަށް ނުކުތުމުގެ ކުރިން ސުއަރޭޒް ބުނީ މި މެޗު އޭނާ އަށް ހުރިހާ ގޮތަކުން ވެސް ހާއްސަ ކަމަށެވެ.\n"މިއީ ލިވަޕޫލް ސަޕޯޓަރުންނަށް ވެސް އަހަންނަށް ވެސް ވަރަށް ހާއްސަ މެޗެއް. އެ ޓީމުގައި އަދިވެސް އަހަރެންގެ އެކުވެރިން އެބަތިބި. އިންގްލެންޑުގައި ލިވަޕޫލާ ދެކޮޅަށް ނުކުންނައިރު އަހަރެންނަށް ކުރެވޭ އިހުސާސް ތަފާތު،" ސުއަރޭޒް ބުންޏެވެ.\nއޭނާ ބުނީ މި މެޗަކީ ޗެމްޕިއަންސް ލީގު ފަދަ ވަރުގަދަ މުބާރާތެއްގައި ކުޅޭ ވާދަވެރި މެޗެއްނަމަ ލިވަޕޫލާ ދެކޮޅަށް ކުޅެން އޭނާ އަށް އުނދަގޫވާނެ ކަމަށެވެ.\nސުއަރޭޒް ބުނީ ކްލޮޕްގެ ކޯޗުކަމުގައި ލިވަޕޫލް ފެންނަނީ ކުރިއަށް ވުރެން ވަރުގަދަ ޓީމެއްގެ ގޮތުގައި ކަމަށެވެ.\n"މިދިޔަ ސީޒަނުގައި ލިވަޕޫލް ކުޅުނު ގިނަ މެޗުތަކެއް އަހަރެން ބެލިން. ކްލޮޕް އައި ފަހުން ދެ ފައިނަލު ކުޅެފި. ޔޫރޮޕާ ލީގު ފައިނަލުގައި ބަލިވި ނަމަވެސް ލިވަޕޫލުން ފެށީ ރަނގަޅަށް. ކްލޮޕްގެ ކޯޗުކަމުގައި ލިވަޕޫލަށް އޮތީ ރަނގަޅު ކުރިމަގެއް،" އުރުގުއޭ އަށް އުފަން ފޯވާޑް ސުއަރޭޒް ބުންޏެވެ.\nލިވަޕޫލާއި ބާސެލޯނާ މާދަމާރޭ ވެމްބްލީގައި ކުޅޭ މެޗުގެ 90،000 ޓިކެޓް ވަނީ ވިކިފަ އެވެ. މިއީ ފާއިތުވި ތިން އަހަރު ތެރޭގައި ދެ ކްލަބެއްގެ މެދުގައި ކުޅޭ ރަހުމަތްތެރިކަމުގެ މެޗެއްގެ ޓިކެޓް އެންމެ ގިނައިން ވިކުނު ފަހަރެވެ.\nއިތުރު ލިޔުންތައް ބާސެލޯނާ ލިވަޕޫލް ލުއިސް ސުއަރޭޒް


SunOnline: Aa Judicial Administrator eh hamajahssaifi, Nazeerah magaamu gellijje\nއާ ޖުޑީޝަލް އެޑްމިނިސްޓްރޭޓަރެއް ހަމަޖައްސައިފި، ނަޒީރަށް މަގާމު ގެއްލިއްޖެ\nމުހައްމަދު މުޒައްޔިން ނާޒިމް 27 Sep 2020, 09:52\nޗީފް ޖުޑީޝަލް އެޑްމިނިސްޓްރޭޓަރުގެ މަގާމަށް ހަމަޖެއްސި އާއިޝަތު ރިޒުނާ --\nއާ ޗީފް ޖުޑީޝަލް އެޑްމިނިސްޓްރޭޓަރުގެ މަގާމަށް ބޭފުޅަކު ހަމަޖެއްސުން، އެ މަގާމާ ވަގުތީ ގޮތުން ހަވާލުވެ ހުންނެވި ޑރ. އަބްދުﷲ ނަޒީރަށް މަގާމު ގެއްލިއްޖެ އެވެ.\nޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން މިއަދު ބުނީ، ޗީފް ޖުޑީޝަލް އެޑްމިނިސްޓްރޭޓަރުގެ މަގާމަށް މ.ބަނަފްސާވިލާ، އާއިޝަތު ރިޒުނާ މިއަދު ހަމަޖައްސަވައިފައިވާ ކަމަށެވެ.\nއެ މަގާމަށް ހަމަޖެއްސި ރިޒުނާގެ އިތުރު ތަފްސީލެއް ޑީޖޭއޭ އިން ނުދެ އެވެ.\nމިދިޔަ އަހަރު ޑިސެމްބަރު މަހު އާ ޗީފް އޮފް ޖުޑީޝަލް އެޑްމިނިސްޓްރޭޓަރުގެ މަގާމަށް ހުޅުވާލީ، އެ މާގާމުގައި ހުންނެވި ޑރ. އަބްދުﷲ ނަޒީރުގެ މަގާމު ގެއްލޭ ގޮތަށް ޖުޑިޝަލް ސާވިސް ކޮމިޝަން (ޖޭއެސްސީ)ގެ ގާނޫނަށް ރައްޔިތުން މަޖިލީހުން ގެނައި އިސްލާހާ ގުޅިގެންނެވެ.\nޑިސެމްބަރ 4، 2019: ކޯޓު އޮފިޝަރުންނަށް ބޭއްވި ތަމްރީން ޕްރޮގްރާމް ނިމުން ފާހަގަކުރުމަށް ބޭއްވި ހަފްލާގެ ތެރެއިން -- ސަން ފޮޓޯ/ ފަޔާޒު މޫސާ\nގާނޫނަށް ގެނައި އިސްލާހާ އެކު، ކުރިން ސުޕްރީމްކޯޓުގެ ބެލުމުގެ ދަށުގައި އޮތް ޑީޖޭއޭ މިހާރު ހިންގަމުން އަންނަނީ، ޖޭއެސްސީގެ ދަށުންނެވެ. އެ މީހަކު އައްޔަންކޮށް ވަކިކުރުމުގެ ބާރުވެސް އޮންނަނީ ޖޭއެސްސީއަށެވެ. އަދި އަލުން ޗީފް ޖުޑިޝަލް އެޑްމިނިސްޓްރޭޓަރަކު އައްޔަން ކުރާ ހިސާބުން މިހާރު ޗީފް ޖުޑިޝަލް އެޑްމިނިސްޓްރޭޓަރުގެ މާގާމު ގެއްލެ އެވެ.\nއެހެންކަމުން އެ މާގަމަށް އާ ބޭފުޅަކު ހަމަޖެއްސުމުން ކުރިން އެ މަގާމުގައި ހުންނެވި ޑރ. ނަޒީރު މަގާމު ވަކިވީ އެވެ. އޭރު އޮތް ސުޕްރީމް ކޯޓުގެ ފަނޑިޔާރުންގެ މަޖިލީހުން އޭނާ އެ މަގާމަށް ހަމަޖައްސާފައިވަނީ ނޮވެމްބަރު 28، 2018ގަ އެވެ.\nފަސް އަހަރުގެ މުއްދަތަކަށް ހޮވާ ޗީފް ޖުޑީޝަލް އެޑްމިނިސްޓްރޭޓަރެއްގެ މުސާރައަކީ، 47،500 ރުފިޔާ އެވެ. ހުންނަންޖެހޭ ޝަރުތުތަކުގެ ތެރޭގައި އިދާރީ ހިންގުމުގެ ދާއިރާއިން ނުވަތަ ގާނޫނީ ދާއިރާއިން ފުރަތަމަ ޑިގްރީއެއް އޮތުމާއި އިދާރީ ހިންގުމުގެ ދާއިރާއިން ނުވަތަ ގާނޫނީ ދާއިރާއިން މަދުވެގެން 10 އަހަރު ދުވަހުގެ ތަޖުރިބާ ލިބިފައިވާ މީހަކަށް ވާން ޖެހެ އެވެ.


Roadha 02 Baazaaru Agu thah: Kurumbaage agu bodu, Lubnboage agu adhives 100 in matheegai - One Online\n03 އޭޕްރީލް 2022، މާލޭގެ ލޯކަލް މާރުކޭޓުގައި މިއަދު ހުރި ބައެއް ތަކެތި--- ވަން ފޮޓޯ: ހުމާމް އަހުމަދު\nރޯދަ 02 ބާޒާރު އަގުތައް: ކުރުނބާގެ އަގު ބޮޑު، ލުނބޯގެ އަގު އަދިވެސް 100 އިން މަތީގައި\nރޯދަ މަހުގެ ދެވަނަ ދުވަހާ ކުރިމަތިލާއިރު މާރުކޭޓުގައި ތަކެތީގެ އަގުތަކަށް މާބޮޑެތި ބަދަލުތަކެއް ނާދެއެވެ.\nރޯދަމަސް ފެށެން ކުޑަ ދުވަސްކޮޅަކަށް ވެފައި ވަނިކޮށް ލުނބޯގެ އަގު ވަނީ ބޮޑުތަނުން ބޮޑުވެފައެވެ. އަދިވެސް ބާޒާރުގައި ގިނަ ގޮޅިތަކުން ލުނބޯ ކިލޯއެއް ވިއްކަނީ 110ރ 120ރ އަށެވެ. މިރުހުގެ އަގުތައްވެސް އަދިވެސް ހުރީ 600ރ އިން މަތީގައެވެ. ބައެއް ގޮޅިތަކުން ކަނޑޫދޫ މިރުސް ކިލޯއެއް 600ރ އަށް ވިއްކަމުން ދާއިރު މިއަދު ގެނެސްފައި ހުރި ތާޒާ ކަނޑޫދޫ މިރުސް ކިލޯއެއް ލިބެން ހުރީ 750ރ އަށެވެ. އަދި ލ އަތޮޅުގެ މިރުހުގެ އަގުވެސް ހުރީ އެވަރުގައެވެ.\nރޯދައިގެ ކުރިން 25ރ އަށް ވިއްކަމުން އައި ކުރުނބާ މިއަދު ބާޒާރުގައި ވިއްކަން ހުރީ 40ރ އަށެވެ. ގިނަ ވިޔަފާރިވެރިން ބުނާ ގޮތުން ރޯދަމަހަށް ކުރުނބާއަށް އޮންނަ ޑިމާންޑާއި އެއްވަރަށް ސަޕްލައިއެއް ނުކުރެވެއެވެ. އެހެންކަމުން މުޅި ރޯދަމަހު ކުރުނބާގެ އަގު ބޮޑުވާނެ އެވެ.\nފަނި ގިރާ ތަކެއްޗަށް ބަލާއިރު ތޮއްޑޫ ކަރާ މިއަދުވެސް ބާޒާރުގައި ވިއްކަން ހުރީ ކިލޯއެއް 25ރ އަށެވެ. ދިވެހި ދޮން އަނބު ކިލޯއެއް 180ރ އަށް ވިއްކަން ހުރި އިރު ބޭރު އަނބު ހުރީ 110ރ އަށެވެ. އަދި ފޭރު ކިލޯއެއް 140 އަށް ހުރި އިރު ޖުމްހޫރީމޭވާ ކިލޯއެއް މިއަދު އުޅެނީ އުޅެނީ 80ރ އަށެވެ.\nފަތްޕިލާވެލީގެ ބާވަތްތަކަށް ބަލާއިރު ކޮޕީފަތް ބޮނޑިއެއް މިއަދު ލިބެނީ 10ރ އަށެވެ. އަދި ކަންކުން ބޮނޑިއެއް 5ރ އަށް ލިބެން ހުރި އިރު ކުއްޅަފިލާފަތް ބޮނޑިއެއް ލިބެނީ 15ރ އަށެވެ. ހިކަނދިފަތް ބޮނޑިއެއް 10ރ އަށް ހުރި އިރު ރާނބާ ފަތް ބޮނޑިއެއް ލިބެނީ 5ރ އަށެވެ.\nމަސް މާރުކޭޓަށް ބަލާއިރު ރޯދަމަހު އެންމެ ގިނައިން ބޭނުންކުރާ ކަނޑުމަހުގެ އަގުތައް މިއަހަރު އަދި ހުރީ ބޮޑުކޮށް ކަން ފާހަގަކޮށްލެވެއެވެ. ރޯދައިގެ ކުރިން އާންމުކޮށް 35-40 ލިބެމުން އައި ކަންނެލި ކިލޯއެއް މިއަދު ލިބެން ހުރީ 80ރ އަށެވެ. އަދި 25-30ރ އަށް ލިބެމުން އައި ކަނޑުމަސް ވެސް މިއަދު ލިބެން ހުރީ ކިލޯ އެއް 55ރ އަށެވެ.\nމަސް މާރުކޭޓުގައި ފަރުމަހުގެ ބާވަތްތަކަށް ބަލާއިރު ފަރުމަސް ކިލޯއެއް ލިބެން ހުރީ 120ރ އަށެވެ. އަދި މުށިމަސް 20ރ އަށް ފަސް މަސް ލިބެން ހުރި އިރު ރިއްމަސް ލިބެން ހުރީ 20ރ އަށް ތިން މަހެވެ.\nމަސްމާރުކޭޓުގައި މަހުގެ އަގުތަކަށް އައިސްފައިވާ ބަދަލަކީ މުލަ ރޯދައަށް ގިނަ ދޯނިފަހަރުތައް ރަށްރަށަށް ފުރައިގެން ދިއުމާއި ގުޅިގެން މަހަށް ނުކުންނަ ދޯނިފަހަރުތައް މަދުވުމުން އައިސްފައިވާ ވަގުތީ ބަދަލެއް ކަމަށް ގިނަ ފަރާތްތަކުން ބުނެއެވެ. އަދި ހަފްތާ އެއްހާ ދުވަސްތެރޭގައި މަހުގެ އަގުތައް ތިރިވާން ފަށާނެ ކަމަށް މަސް ވިއްކާ ފަރާތްތަކުން ލަފާ ކުރެއެވެ.\nގުޅޭ ޓެގު ބާޒާރުމަތި ދިވެހީންގެ ތަކެތީގެ މާރުކޭޓު މާލެ މަސް މާރުކޭޓު ކާބޯތަކެތި


70 ކިލޯގެ ޑުރަގް މައްސަލަ: 13 މީހަކު ހައްޔަރުގައި – Haftha\nSun, 23 February, 2020, 2:49 am\n70 ކިލޯގެ ޑުރަގް މައްސަލަ: 13 މީހަކު ހައްޔަރުގައި\nކަނޑު ބޯޓަކުން ރާއްޖެއަށް އެތެރެ ކުރަން އުޅުނު 70 ކިލޯގެ ޑުރަގް މައްސަލައާއި ގުޅިގެން 13 މީހަކު ހައްޔަރުކޮށްފައިވާ ކަމަށް ފުލުހުން ބުނެފިއެވެ.\nމިދިޔަ ހޮނިހިރު ދުވަހުގެ ރޭ، ލަންކާ އާއި ރާއްޖޭގެ ކޯސްޓްގާޑާއި ފުލުހުން ގުޅިގެން ހިންގި އޮޕަރޭޝަނެއްގައި އަތުލައިގަތީ އީރާނުގެ ދިދަ ނަގާފައިވާ ބޯޓެކެވެ.\nބޯޓު ހިފެހެއްޓީ ހއ. ތުރާކުނުގެ ހުޅަނގު އުތުރުން ގާތްގަނޑަކަށް 172 މޭލު ބޭރުން، ރާއްޖޭގެ ހާއްސަ އިގްދިސޯދީ ކަނޑުގެ ސަރަހައްދުންނެވެ. މި މައްސަލާގައި ބޭރުގެ ބޯޓުން މަސްތުވާތަކެތި ނަގަންދިޔަ “ހެދޭކުރި-7” ނަމަކަށް ކިޔާ ރާއްޖޭގެ މަސް ދޯންޏެއް ވެސް ވަނީ ހިފަހައްޓައިފައެވެ.\nބޯޓުގައި ހަ މީހުން ތިބިއިރު ރާއްޖޭގެ މަސްދޯނީގައި ތިބީ ދެ ދިވެހިންނާއި ދެ ބިދޭސީން ކަމަށް ފުލުހުން ބުނެއެވެ.\nފުލުހުން މިރޭ ބުނީ، އެ މީހުންގެ އިތުރުން އެ ޑުރަގް ނެޓްވޯކާ ގުޅުންހުރި އިތުރު ތިން މީހަކު ރޭ ހައްޔަރުކޮށްފައިވާ ކަމަށެވެ. ނަމަވެސް އެއީ ދިވެހިން ކަމެއް އަދި އެމީހުން ހައްޔަރުކުރީ ކޮންތަނަކުން ކަމެއް ފުލުހުން ނުބުނެއެވެ.\nފުލުހުން ބުނިގޮތުގައި، އަތުލައިގެން ބޯޓުގައި ތިބި ހަ މީހުންނާއި ދިވެހި މަސްދޯނީގައި ތިބި ދެ ދިވެހިންނަށް ކްރިމިނަލް ކޯޓުން މިއަދު 15 ދުވަސް ޖަހާފައިވާ ކަމަށެވެ. މަސްދޯނީގައި ތިބި ދެ ބިދޭސީންނަށް ޖެހީ 10 ދުވަހެވެ.\nމީގެ އިތުރުން ނެޓްވޯކްގައި ހިމެނޭ ތިން މީހުންގެ ބަންދަށް ކްރިމިނަލް ކޯޓުން 15 ދުވަސް ޖަހާފައިވާ ކަމަށް ފުލުހުން މައުލޫމާތުދެއެވެ.\nފުލުހުން ބުނާގޮތުގައި، މި ޑުރަގް އޮޕަރޭޝަންގައި ބޯޓުން ފެނުނު ތިން ގޯންޏަކަށް އަޅާފައިހުރި 70 ޕެކެޓް މަސްތުވާތަކެތީގެ ބަރުދަން 70 ކިލޯއަށް އަރައެވެ. އަދި އެ ތަކެތީގެ މަގުމަތީ އަގު 59.2 މިލިއަން ރުފިޔާއަށް އަރާނެ ކަމަށް ފުލުހުން ބުނެއެވެ.


☼ 30°C weather forecast\nފަހިއަރަނި ސްކީމަކީ، ހއ. އަތޮޅު ރައްޔިތުންގެ ދިރިއުޅުމުގެ ފެންވަރު އިތުރަށް ތަރައްޤީ ކުރުމާއި، އަތޮޅު ކައުންސިލަށް އާމްދަނީ ހޯދުމުގެ މަޤްޞަދުގައި ހުޅުވައި ލެވިފައިވާ ސްކީމެކެވެ. މި ސްކީމުގެ ދަށުން މުދާ ދޫކުރެވޭނީ ހއ. އަތޮޅަށް ނިސްބަތްވާ ރައްޔިތުންގެ ތެރެއިން ސަރުކާރާއި ސަރުކާރު ހިއްސާވާ ކުންފުނިތަކުގައި ވަޒީފާ އަދާކުރާ މުވައްޒަފުންނަށެވެ. މިސްކީމްގެ ތެރެއިން މުދާ ނަންގަވާ ފަރާތްތަކަށް 10% އިންޓަރރެސްޓާއެކު މުދާ ލިބިވަޑައި ގަންނަވާނެއެވެ.\nމި ސްކީމުގެ ދަށުން އިންސްޓޯލް މަންޓަށް މުދާ ނެގުމަށް ބޭނުންވާ ފަރާތްތައް އިތުރުވުމާއެކު މުދާ ދޫކުރާ ޢަދަދަށް ވަނީ ބަދަލު ގެނެވިފައެވެ. މިގޮތުން 2500.00 ރުފިޔާއިން ފެށިގެން 25000.00 ރުފިޔާ އާ ދެމެދުގެ އަގުހުރި މުދާ ދޫކުރުމަށް ހަމަޖެހިފައިވެއެވެ.\n2016 ވަނައަހަރު ފެށި މިސްކީމްގެ ދަށުން ގިނަ ޢަދަދެއްގެ މުވައްޒަފުން މި ސްކީމްގައި ބައިވެރިވެ މުދާ ނަގަމުން ދެއެވެ. މީގެ ކުރިން މުދާ ދުކުރަމުން ގެންގޮސްފައިވަނީ 5000.00 ރުފިޔާއާއި 15000.00 ރުފިޔާއާ ދެމެދުގެ އަގުހުރި މުދަލެވެ.\nފަހި އަރަނި ދޫކުރުމާބެހޭ އުސޫލް ވެބްސައިޓްގެ ޑައުންލޯޑް ބައިގެ އުސޫލްތަކުން ލިބިވަޑައި ގަންނަވާނެއެވެ.\nފަހިއަރަނި ސްކީމަށް އެދޭ ފޯމް\nފަހިއަރަނި ސްކީމުގައި ބައިވެރިވާ ފަރާތަށް ދޫކުރާ ލިއުން\nފަހިއަރަނި ސްކީމާބެހޭ އުސޫލް\nފަހި އަރަނީގެ މުދާ ލިބުނުކަން އަންގާ ލިއުން\nއިޢުލާން ޢާންމު ކުރަންޖެހޭ ބައެއް ލިއުންތައް\nއެއްގަމު ލައިސަންސް ކާޑު ޕްރިންޓް ކުރުމުގެ ޚިދުމަތް މެދުކެނޑިއްޖެ\nސީނިޔަރ އެޑްމިން އޮފިސަރގެ މަޤާމަށް މީހަކު ހޯދުން


Rayyithunge ihthijaajuge adakee isthiufaa: Jameel\nރައްޔިތުންގެ އިހްތިޖާޖުގެ އަޑަކީ އިސްތިއުފާ: ޖަމީލް\nކުރީގެ ނާއިބު ރައީސް ޑރ. މުހައްމަދު ޖަމީލް އަހުމަދު އަދި ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް\nބަޔަކު ބުނާތީ ޓެކްސް ފައިސާއިން އަރާމުކޮށް ގޮނޑި ހޫނު ކުރުމަކީ ރައީސުލްޖުމްހޫރިއްޔާގެ މަސްއޫލިއްޔަތުން ފެއިލްވުން ކަމަށާއި ރައްޔިތުންގެ އިހްތިޖާޖުގެ އަޑަކީ "އިސްތިއުފާ" ކަމަށް ކުރީގެ ނައިބު ރައީސް ޑރ. މުހައްމަދު ޖަމީލް އަހުމަފު ވިދާޅުވެއްޖެ އެވެ.\nޖަމީލް މިހެން ވިދާޅުވެފައިވާއިރު ގައުމުގެ ހަރު މުދާ ވިއްކުމާއި، ސައިކަލް ޖޫރިމަނާ އަދި ޒުވާނުންނަށް މި ސަރުކާރުން ކޮށްދޭން ވައުދުވީ ކަންކަން ކޮށްދީފައި ނުވާތީ އެކަމާއި ދެކޮޅަށް އަޑު އުފުލުމަށް އިއްޔެ ހަވީރު ޕީޕީއެމް / ޕީއެންސީގެ ކޯލިޝަނަށް ތާއީދު ކުރާ ގިނަ ބަޔަކު ވަނީ ރާއްޖޭގެ ހުރިހާ ރަށެއްގައި ސައިކަލް ބުރަކާއެކު އިހުތިޖާޖެއްކޮށްފަ އެވެ.\nއިއްޔެ ސައިކަލް ބުރުގެ އިހުތިޖާޖަށް ރައީސް ސޯލިހް ވަނީ ގޮވާލައްވާފަ އެވެ. ފުލުހުން އެ މައްސަލަ ބަލަމުން ވެސް ދެ އެވެ.\nމިކަމާ ގުޅުވައި ޖަމީލް ވިދާޅުވީ ކުރީގެ ރައީސް އަދި މަޖިލީހުގެ ރައީސް، މުހައްމަދު ނަޝީދު އިސްތިއުފާ ދެއްވީ ބަޑިޖައްސައިގެން ކަމަށް ވިދާޅުވި އިރު މައްސަލަތައް އޮތީ ބަންޑުންވެފައި ކަމަށެވެ. އެގޮތުން ގައުމު ވިއްކުމާއި، ދީނަށް ގޮންޖެހުމާއި، ތަކެތީގެ އަގު އުފުލުމާއި އަދި ފަނޑިޔާރު ވަގަށް ނެގުމުގެ މައްސަލަތައް އިތުރުވެ އެ މައްސަލަތައް ބަންޑުން ވެފައިވާ ކަމަށެވެ.\nމިއަދުގެ ސަރުކާރުންވެސް އެކަންކަން ކުރަމުންދާ ކަމަށާއި އެ ތާރިޙުތައް އިއާދަވާ ކަމަށެވެ. އެގޮތުން ވައްކަން ކުރުން އާންމުވެ ރައީސް ސޯލިހަށް ޒިންމާދާރު ނުކުރެވޭ ކަމަށާއި ބަޔަކު ބުނާތީ ޓެކްސް ފައިސާއިން އަރާމުކޮށް ގޮނޑި ހޫނު ކުރުމަކީ ރައީސުލްޖުމްހޫރިއްޔާގެ މަސްއޫލިއްޔަތުން ފެއިލްވުން ކަމަށް ޖަމީލް ވިދާޅުވެފައި ވެއެވެ. އަދި ރައްޔިތުން ކުރަމުންދާ އިހުތިޖާޖުގެ އަޑަކީ ރައީސުލްޖުމްހުރިއްޔާ ކަމުން އިސްތިއުފާ ދެއްވަން ޖެހިވަޑައިގަތުން ކަމަށްވެސް އޭނާ ވިދާޅުވި އެވެ.\n"ރައީސް ސޯލިހުގެ ވެރިކަމުން މިއަދު އެ ތާރީހު އެބަ އިއާދަވޭ. ވައްކަން އާންމުވެ ޒިންމާދާރު ނުކުރެވޭ. ގައުމުގެ އިސްތިގްލާލް ދޫކޮށް ދީނަށް ގޮންޖެހުން ދިރުވަނީ. ފަނޑިޔާރުން ބިރުވެރި ކަމެއްގައި. އެއްޗެހީގެ އަގު ބޮޑުވެ ރައްޔިތުން ބަނޑަށް ޖެހެނީ. ބަޔަކު ބުނާތީ ޓެކްސް ފައިސާއިން އަރާމުކޮށް ގޮނޑި ހޫނު ކުރުމަކީ މަސްއޫލިއްޔަތުން ފެއިލްވުން. ރައްޔިތުންގެ އިޙްތިޖާޖުގެ އަޑަކީ އިސްތިއުފާ." ޖަމީލް ވިދާޅުވި އެވެ.\nދާދިފަހުން އިދިކޮޅު ކޯލިޝަނާއި ގުޅިވަޑައިގެންނެވި ކުރީގެ ނައިބު ރައީސް ޑރ. މުހައްމަދު ވަހީދު ހަސަން މަނިކު އިއްޔެގެ ހަރަކާތްތަކުގައި ބައިވެރިވެ ވަޑައިގެން ވާހަކަފުޅު ދައްކަވަމުން ވިދާޅުވީ ދައުލަތުގެ ހަަޒާނާ ހުސްވެގެން ދިޔައީ އެއްވެސް ކަމެއް ހައްލު ނުކުރެވި ކަމަށެވެ. އޭގެ ބަދަލުގައި ގައުމުގެ މިނިވަން ކަމަށް ހުރަސް އެޅޭނެ އެތައް ކަމެއް މިއަދު މެދުވެރި ކުރުވާފައިވާ ކަމަށް ވިދާޅުވި އެވެ.\nވަހީދު ވިދާޅުވީ ދިވެހި ރައްޔިތުންނަަކީ ދިވެހިންގެ މިނިވަންކަމަށް ކުޑަނަމަވެސް ބުރުއެއް އަރާނެ ފުރުސަތު ދޭނެ ބައެއް ނޫން ކަމަށާއ ދިވެހި ރައްޔިތުންގެ ލޭ އޮހޮރުވާލައިގެން ވެސް އެ މިނިވަންކަން ދަމަހައްޓާނެ ކަމަށެވެ.\nއިދިކޮޅު ކޯލިޝަނުން އަންގާރަ ދުވަހު ވަނީ މާފުށީ ބޭރު ކަނޑުމަތީވެސް މުޒާހަރާއެއް ކޮށްފަ އެވެ.\nރައީސް މުހައްމަދު ނަޝީދު ޕީޕީއެމް ރައީސް އިބްރާހިމް މުހައްމަދު ސޯލިހު + ޑރ. މުހައްމަދު ޖަމީލް އަހުމަދު ރައީސް ޑރ. މުހައްމަދު ވަހީދު ހަސަން މަނިކު ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް\nމަޝްވަރާ ކުރަންވީ ކޮން ރައީސަކާކަން އޮޅިއްޖެ: އިދިކޮޅު\nމި ވެރިކަމުން ރައްޔިތަކަށް ރާހަތެއް ނުކުރޭ: ޝަރީފު\nތެލުގެ ރިޕޯޓް ނެރެން އޮތީ ހަތެއް ފެބްރުއަރީގައި: ނަޝީދު\nވެރިކަން ބަދަލުވި ގޮތް ބެލީ ރަނގަޅަށް: ވަހީދު\nއަމީން އިސްތިއުފާ ދެއްވައިފި\nޕްރީބިޑް މީޓިންގައި ބައިވެރި މީހަކު ބަރަހަނާ މަންޒަރުތަކެއް އަޅުވައިފި\nއަލި ގަދަ ދޮން އައްޔެއް\nކޯލިޝަން އެބައޮތްތޯ ސުވާލު އުފައްދައިފި\nއަމީނާމެދު އަމަލުކުރި ގޮތް ޒުލްފާއަށް ކަމަކު ނުދިޔަ


ޕްރީސްކޫލް ޓީޗަރ (ވޭޖް)\nނ. މާޅެންދޫ ސްކޫލް\n-/6000 ރުފިޔާއާއި -/12410 ރުފިޔާއާއި ދެމެދު\nޙަވާލުކުރެވިފައިވާ މާއްދާ ނުވަތަ މާއްދާތައް މުޤައްރަރުގައިވާ މިންވަރަށް ދަރިވަރުންނަށް އުގަންނައިދިނުން އަދި ދަރިވަރުންގެ މަސައްކަތްތައް ރެގިއުލަރކޮށް ޗެކުކުރުމާއި ބިނާކުރަނިވި ފީޑްބެކް ދިނުން.\nދަރިވަރުންނަށް ހާސިލްވަމުންދާ މިންވަރު ޗެކުކުރުމާއި، ރިކޯޑްކުރުމާއި އެމަޢުލޫމާތުތައް ޙިއްސާކުރަންޖެހޭ ފަރާތްތަކާއި ޙިއްސާކުރުން.\nކިޔަވައިދިނުމާއި ގުޅޭގޮތުން ސްޕަވައިޒަރާއި ޙަވާލުކުރަންޖެހޭ އެންމެހައި ތަކެތި (ސްކީމްއޮފް ވަރކް، މާރކްސް ޝީޓް ފަދަ) ހަމަޖެހިފައިވާ އުސޫލާއި އެއްގޮތަށް ޙަވާލުކުރުން.\nޙަވާލުކުރެވިފައިވާ މާއްދާ ކޯޑިނޭޓްކޮށް ބެލެހެއްޓުން އަދި ދަރިވަރުންގެ ފެންވަރު ރަނގަޅުކުރުމަށް ކުރަންޖެހޭ ހުރިހާ މަސައްކަތެއް ލަސްނުކޮށް ކުރުން.\nސްކޫލުން އިންތިޒާމުކުރާ ހުރިހާ ބައްދަލުވުންތަކަށް ގަޑިއަށް ޙާޒިރުވުން.\nސްކޫލުގެ ހުރިހާ ވަސީލަތްތައް (ލައިބްރަރީ، އިންޓަރނެޓް، ސްމާޓްބޯޑް ފަދަ) ދަރިވަރުންނަ އެންމެ ފައިއިދާހުރިގޮތަކަށް ބޭނުންކުރުން.\nސްކޫލުން ޙަވާލުކުރެވޭ ޒިންމާތަކާއިގުޅިގެން ޖަވާބުދާރީވުމާއި ޒިންމާދާރުވުން.\nދަރިވަރުންނާއި، ބެލެނިވެރިންނާއި، ސްޓާފުން އަދި ސްކޫލުގެ ސިއްރުތައް ހިފެހެއްޓުން.\n- ޕްރީސްކޫލް ޓީޗިންގ\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުންނާއި ކައުންޓަރުން އަދި ތިރީގައިވާ ލިންކުން ލިބެންހުންނާނެއެވެ.\nމި ވަޒީފާއަށް އެންމެ ޤާބިލު ފަރާތެއް ހޮވުމަށް ބެލެވޭނެ ކަންތައްތައް ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަން ކުރުމުގެ މިންގަނޑުތަކާއި އުސޫލުތައް 2021 (ދެވަނަ އިސްލާޙު) ގެ 12 ވަނަ ނަމްބަރުގައި ހިމެނިފައިވާނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2021 އޮކުޓޫބަރ 27 ވާ ބުދަ ދުވަހުގެ 12:00 ގެ ކުރިން، މާޅެންދޫ ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީ- މެއިލް [email protected] މެދުވެރިކޮށް ވެސް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާން އޮންނާނީ، 2021 އޮކްޓޯބަރ 28 އާ4ނޮވެމްބަރ 2021 އާއި ދެމެދު، ނ. މާޅެންދޫ ސްކޫލްގައެވެ.\nއިންޓަވިއު ބާއްވާތާ ރަސްމީ ބަންދު ނޫން3ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓު ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މި އިދާރާގެ ނޯޓިސްބޯޑުގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓު ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nވޭޖް އުސޫލުން ރިލީފް މަޤާމަށް ނަގާ ޓީޗަރުންގެ އުޖޫރަ ދިނުމަށް ހަމަޖެހިފައިވާ އުސޫލް\nމުއްދަތު:6މަސް\nއުޖޫރަ: މަހަކު ތިރީގައި ބަޔާންކުރާ މުސާރަ\nއިތުރު ޢިނާޔަތްތައް: -\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6560575 އަށެވެ. އީ-މެއިލް ކުރާނީ [email protected] އަށެވެ. ސިވިލް ސަރވިސްގެ ވަޒީފާތަކަށް މީހުން ހޮވުމާއި އައްޔަންކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހައި ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ "އައްޔަންކުރުމުގެ އުޞޫލާގުޅޭ" (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.\n15 ރަބީޢުލްއައްވަލު 1443\nޕަބްލިޝްކުރި ގަޑި: 13:23


Covid-19: Gavaaidhaa Hilaafa Vumun Brazil Ge Raees Joorimanaa Kohffi - Vaguthu\nކޮވިޑް-19: ގަވާއިދާ ހިލާފަ ވުމުން ބްރެޒިލްގެ ރައީސް ޖޫރިމަނާކޮށްފި\nބްރެޒިލް ރައީސް، ޖެއާ ބޮންސެރާނޯ\nކޮވިޑް-19 އާ ގުޅިގެން އެކުލަވާލައިފައިވާ ސިއްހީ ގަވާއިދުތަކަށް އަމަލު ނުކުރުމުން ބްރެޒިލްގެ ރައީސް، ޖެއާ ބޮންސެރާނޯ ޖޫރިމަނާ ކޮށްފިއެވެ.\nބްރެޒިލްގެ މަރަންހާއޯ ސްޓޭޓުގެ ގަވަރުނަރު، ފްލެވިއޯ ޑީނޯ ކުރި ޓްވީޓެއްގައި ވިދާޅުވީ އެގައުމުގެ ރައީސް ޖޫރިމަނާ ކޮށްފައިވަނީ ކޮވިޑުން ދިފާއުވުމަށް އެކުލަވާލައިފައިވާ ގަވާއިދުތަކަށް ނުބަލައި އެ ސްޓޭޓުގައި އާންމު އެއްވުމެއް ބޭއްވުމުން ކަމަށެވެ. ޑީނޯ ވިދާޅުވީ އެންމެން ވެސް ސިއްހީ ގަވާއިދުތަކަށް ތަބާވާން ޖެހޭނެ ކަމަށެވެ. ބްރެޒިލްގެ ރައީސް އެ އުސޫލުތަކާއި ހިލާފުވެ އެއްވުމެއް ބޭއްވުމަކީ ބަލައިގަނެވޭނެ ކަމެއް ނޫން ކަމަށާއި އެކަމާ ޖޫރިމަނާ ކުުރަން ޖެހޭ ކަމަށް ވިދާޅުވިއެވެ. ރައީސް އޮފީހަށް ޖޫރިމަނާ އިސްތިއުނާފަށް ހުށަހެޅުމަށް ލިބޭނީ 15 ދުވަސް ކަމާއި، ޖޫރިމަނާ ކުރާނެ އަދަދު ކަނޑައަޅާނީ އެއަށް ފަހު ކަމަށް އޭނާ ވިދާޅުވިއެވެ.\nމަރަންހާއޯ ސްޓޭޓުގައި އެއްވުން ބާއްވާފައިވަނީ 100 އަށް ވުރެ ގިނަ މީހުން އެއްވެ އުޅުން މަނާ ކޮށްފައިވަނިކޮށެވެ.\nކޮވިޑް ކޮންޓްރޯލް ކުރުމަށް ގައުމު ފުރަބަންދު ކުރަން ހުށަހެޅުމުން އެކަމަށް ބޮންސެރާނޯ ދެކޮޅު ހެދުމުން ގިނަ ބައެއްގެ ފާޑުކިޔުން އަމާޒުވިއެވެ. ދުނިޔެެއިން ކޮވިޑް ފެނުނު ފަހުން އެގައުމުން މިހާތަނަށް އެތައް ބަޔަކަށް ބަލި ޖެހި، ބަލީގައި މަރުވި މީހުންގެ އަދަދު ވަނީ 446,000 އަށް އަރާފައެވެ.\nމިދިޔަ މަހު ބްރެޒިލްގެ ސެެނެޓުން ވަނީ ކޮވިޑް ބަލިމަޑުކަމާއި ގުޅިގެން ބޮންސެރާނޯގެ ސަރުކާރުން އަމަލްކުރި ގޮތް ތަހުގީގް ކުރަން ފަށާފައެވެ. ހުކުރު ދުވަހު ބްރެޒިލްގެ ސެނެޓުން އާންމު ކުރި މައުލޫމާތުގައި ބުނެފައިވަނީ ބޮންސެރާނޯ އެއްވެސް އިރެއްގައި ކޮވިޑް ވެކްސިން ގަންނަން ބޭނުން ނުވާ ކަމަށެވެ.\nއަދަދުތައް ދަށަށް: މިއަދު ފައްސިވީ 246 މީހުން\nކޮވިޑް ޖެހި ރަނގަޅުވިއަސް ރަށްރަށަށް ދާ މީހުން ކަރަންޓީނުވާން ޖެހޭ!


Fainun karantu kendey massala boduve, halleh beynunvefai | Fainu Online\nފޮޓޯ: ސޯޝަލްމީޑިއާ - ޝާމިލް\nފައިނުން ކަރަންޓް ކެނޑޭ މައްސަލަ ބޮޑުވެ، ޙައްލެއް ބޭނުންވެފައި\nޢަބްދުލް ސަލާމް އިބްރާހީމް9މޭ 2020, ހޮނިހިރު, 16:27\nފައިނުން އެކި ވަގުތުތަކުގައި ކަރަންޓް ކެނޑޭ މައްސަލަ މިފަހަކަށް އައިސް ވަރަށް ގިނައިން ދަނީ ދިމާވަމުންނެވެ. ބައެއް ދުވަސްދުވަހު އެއް ފަހަރަށްވުރެ ގިނަފަހަރު ކަރަންޓް ކެނޑެއެވެ.\nޚާއްޞަކޮށް މިރަމަޟާން މަހުގެ އެކި ގަޑިތަކުގައި ކަރަންޓް ކެނޑޭމިންވަރު ވަނީ އިތުރުވެފައެވެ. އެގޮތުން، ބައެއް ދުވަސްދުވަހު މެންދުރުގެ ވަގުތުތަކުގައި އެކި ސަރަޙައްދުތަކުން ކަރަންޓް ކަނޑާލަން ޖެހޭކަމަށް ވަނީ މަޢުލޫމާތު ލިބިފައެވެ. ރޭވެސް ދެ ވަގުތެއްގައި ކަރަންޓް ކެނޑުނެވެ.\nދޭތެރެ ދޭތެރެއިން ކަރަންޓް ކެނޑިގެން ދިޔުމަކީ، އާންމު ރައްޔިތުންނަށް އެކިކަހަލަ ދަތިތައް ކުރިމަތިވަމުންދާ ކަމަކެވެ. ޚާއްޞަކޮށް ކަރަންޓް ބޭނުންކުރާ އަގު ބޮޑު މުދާ ހަލާކުވުމުގެ ފުރުޞަތު ވަނީ ބޮޑުވެފައެވެ. އަދި މިކަމުގެ ޝަކުވާ އާންމު ރައްޔިތުންދަނީ ކުރަމުންނެވެ.\nފައިނުގެ ކަރަންޓްގެ ޙާލަތާއި ގުޅޭގޮތުން، ފެނަކަ ފައިނު ބްރާންޗް ހިންގުމާއި ޙަވާލުވެ ހުންނެވި އ. މެނޭޖަރ އަޙުމަދު ރިޝްފާން އާއި ވާހަކަ ދައްކާލުމުން ވިދާޅުވީ، ރަށުގައި ކަރަންޓް ބޭނުންކުރާ މިންވަރު ވަރަށް ބޮޑުތަން އިތުރު ވެފައިވާތީ، ބައެއް ވަގުތުތަކުގައި ލޯޑް ބޮޑުވެ ކަރަންޓް ކެނޑޭގޮތް ދިމާވާކަމަށެވެ. އަދި ޚާއްޞަކޮށް މިދުވަސްވަރަކީ ގިނަ ބަޔަކު ގޭގައި މަޑުކޮށްގެން ތިބޭ ދުވަސްވަރަކަށްވުމުން ކަރަންޓް ބޭނުން ކުރާ މިންވަރު އިތުރުވެފައިވާތީ މިހާރު ބޭނުން ކުރެވޭ ހާލަތުގައި ހުރި އިންޖީނުތަކުން ނުހިފާއްޓަނީ ކަމަށެވެ. މީގެ އިތުރުން، ރަށުގެ ބައެއް ސަރަހައްދުތަކުގައި މިހާރުވެސް ބޭނުން ކުރަނީ އެންމެ ކުރިން ކަރަންޓް ދިނުމަށް އަޅާފައިވާ ކޭބަލްތައް ކަމަށްވާތީވެސް އިތުރު މައްސަލަތައް ދިމާވެ އެކި ސަރަޙައްދުތަކުން ކަރަންޓް ކެނޑޭގޮތް ދިމާވާކަމަށްވެސް ވިދާޅުވިއެވެ. ރިޝްފާން އިތުރަށް ވިދާޅުވީ، އުންމީދުކުރަނީ މިހާރު ޢިމާރާތް ކުރަމުންދާ އައު އިންޖީނުގޭގެ މަސައްކަތް ނިމުމުން މިކަންކަމަށް ހައްލު ލިބިގެންދާނެ ކަމަށެވެ.\nއިތުރު ލިޔުންތައް ފެނަކަ ކޯޕަރޭޝަން ފެނަކަ ފައިނު ބްރާންޗް ރ. ފައިނު\nފައިނު ހަގުބެ5months ago\nއެމްޕީ ހަސަންޓޭ. ދާއިރާއަށް ބޭނުންވަނީ ފިޔަލެއްނޫން އަސާސީ ހިދުމަތްތައް. ޝުކުރިއްޔާ\nމޭޔަރު5months ago\nތިތަން ކުރިން ހިންގިހެން ދެން ނުހިންގޭނެ. ނާގާބިލް މީހުންލައިގެން\nކަރަންޓޭ5months ago\nޜައްޔިތެއް5months ago\nމިހެންވެސް ވާނެ.... މި ދަނޑިވަޅު ކެއްތެރިވޭ.. އިރާދަކުރެއްވިއްޔާ ރަނގަޅުވާނެ..\nކަރަންޓް5months ago


Miadhu Hithadhoo In Covidah Fassivee Hulhumeedhoo Ah Dhathuru Kuri Baeh - Vaguthu\nއައްޑޫ ސިޓީ ހިތަދޫ.\nއައްޑޫ ސިޓީގެ ހިތަދޫން މިއަދު ކޮވިޑަށް ފައްސިވެފައިވާ ދެ މީހުންނަކީ އެ ސިޓީގެ ހުޅުމީދޫ އަށް ދަތުރުކުރި ބައެއް ކަމަށް އައްޑޫގެ މޭޔަރު އަބްދުﷲ ޞާދިގު (ސޯބެ) ވިދާޅުވެއްޖެއެވެ.\nކޮވިޑް-19ގެ އައްޑޫގެ އަދާހަމަތައް "ވަގުތު" އާ ހިއްސާކުރައްވަމުން ސޯބެ ވިދާޅުވީ މިއަދު އައްޑޫ އިން ފައްސިވެފައި ވަނީ ދެމަފިރިން ކަމަށެވެ. އެ މީހުންނަކީ މީގެ ހަފްތާއެއްހާ ދުވަސް ކުރިން ހުޅުމީދޫ އަށް ދަތުރު ކުރި ބައެއް ކަމަށް ވެސް އޭނާ ވިދާޅުވިއެވެ.\nހުޅުމީދޫ އިން ކޮވިޑްގެ ވޭދަނަތައް ފެނި ހުޅުދޫ އާއި މީދޫ އަށް އަރާ ފޭބުން މަނާ ކުރުމާއި އެކު އެ ދެ އަވަށަށް ދަތުރު ކުރި އެންމެން އެކަހެރިވެ ތިބުމަށް އައްޑޫ ސިޓީ ކައުންސިލުން ވަނީ އިރުޝާދު ދީފައެވެ.\nފައްސިވި ދެމަފިރިންނަކީ ވެސް އެގޮތަށް އެކަހެރިވެ ތިބި ބައެއް ކަމަށާއި އެ މީހުން ފައްސިކަން އެނގުނީ ސަވައިލެންސް އަށް ސުންކު ނަގާ ހެދި ޓެސްޓުތަކުން ކަމަށް ސޯބެ ވިދާޅުވިއެވެ.\n" އެ ދެމީހުން ވެސް ތިބީ މި ބުނާގެން ކަރަންޓީނުގައި. މިދިޔަ ހަފްތާ ނޫނީ މި ހަފްތާ ކުރީކޮޅު ދަތުރު ކުރީ. އެހެންވީމަ އެކޮޅަށް ދަތުރު ކުރި އެންމެން ތިބީ ކަރަންޓީނުގައި." އޭނާ ވިދާޅުވިއެވެ.\nމިއާއެކު ހިތަދޫން ކޮވިޑަށް ފައްސިވި މީހުންގެ އަދަދު 14 އަށް ވަނީ އަރައިފައެވެ.\nމެއި 5, 2021 14:36\nކޮވިޑް ޖެހޭ މީހުންގެ އަދަދު ވަރަށް ބޮޑަށް ދަށްވެފައި އޮތުމަށް ފަހު އިތުރުވާން ފެށީ މިދިޔަ މަހުގެ ފުރަތަމަ ދުވަހުން ފެށިގެން ދިން ލުއިތަކާއި ލޯކަލް ކައުންސިލްތަކުގެ އިންތިހާބަށް ފަހުގަ އެވެ.\nމެއި 5, 2021 22:41\nސޯބެ ބުންޏަސް ހުޅު މީދޫ އެއް ނޯވޭ\nނޫސްވެރިން މިކަންތައް އިސްލާހުކޮށް ބަލަ.


ޑރ. ޒާކިރު ޢަބްދުލްކަރީމް ނައިކު އިއްޔެ ރާއްޖެވަޑައިގެންފިއެވެ. އެމަނިކުފާނުގެ އަރިއަހުގައި އަނބިކަނބަލުންނާއި ތިން ދަރިންވެސް ގެންނެވިއެވެ.\nއިއްޔެ މެންދުރު އެއަރލަންކާ ފްލައިޓުން ޑރ. ޒާކިރު ނައިކު ރާއްޖެވަޑައިގަތުމުން މަރުހަބާ ވިދާޅުވީ އިސްލާމިކް މިނިސްޓްރީގެ އެންމެ އިސްވެރިންނާއި އިސްމުވައްޒިފުންނެވެ.\nއެއަރޕޯރޓް ވީއައިޕީގައި ނޫސްވެރިން ދެންނެވި ސުވާލުތަކަށް ޖަވާބުދެއްވަމުން ޑރ. ޒާކިރު ނައިކު ވިދާޅުވީ ތަޤްރީރުކުރެއްވުމަށް 10،000 މީހުންނަށް އިށީނދެ ތިބެވޭވަރުގެ ސަރަހައްދެއް ހުށަހެޅުއްވީ ތަޤްރީރުތައް އަޑުއެހުމަށް އަބަދުވެސް ގިނަބަޔަކު އަންނާތީ އެންމެންނަށް އެކަށީގެންވާ އަދަދެއްގެ މީހުންނަށް ފަސޭހަކަމާއިއެކި އިށީނދެ ތިބެވޭނެ އިންތިޒާމު ހަމަޖެއްސުމަކީ ތަޤްރީރު އަޑުއަހަންދާމީހުންނަށް ލުއިފަސޭހަކަން ލިބޭނެކަމަކަށްވާތީކަމަށެވެ.\nމިމަހު 23 ގައި ސްރީލަންކާގައި ތަޤްރީރުކުރެއްވެވިއިރު، ކުރިން އަންނާނެކަމަށް ބެލެވިފައިވަނީ 35000 މީހުންނަމަވެސް ނިމިގެންދިއައިރު ބައިލައްކައަސްވުރެ ގިނަ މީހުން ތަޤްރީރު އަޑުއެހުމަށް ހާޒިރުވިކަމަށް ވިދާޅުވިއެވެ.\nބޭސްފަރުވާ ކުރައްވާ ޑޮކްޓަރެއްގެގޮތުގައި ކުރިން މަސައްކަތްކުރެއްވުމަށްފަހު މިހާރު ދީން ފަތުރުއްވައި ދީނަށް ހޭލުންތެރިކުރުވުމުގެ މަސައްކަތް ފެށްޓެވި ސަބަބާއިމެދު މިއަދުނޫހުން ސުވާލު ދެންނެވުމުން ވިދާޅުވީ އިންސާނުން އަބަދުވެސް ކޮށްއުޅެނީ އެކަމެއް ކުރުމުން ތިމާއަށް އެންމެ ބޮޑު ފައިދާ ލިބޭނެކަމަށް އެމީހަކަށް ޤަބޫލުކުރެވޭ މަސައްކަތް ކަމަށެވެ. ކުރިން މެޑިކަލް ޑޮކްޓަރެއްގެ ގޮތުގައި މަސައްކަތްކުރެއްވީ އެމަސައްކަތަކީ ރަނގަޅު މަސައްކަތަކަށްވާތީކަމަށެވެ. ” އެމަސައްކަތަކީ މިހާރުވެސް ރަނގަޅު މަސައްކަތެއް. ނަމަވެސް މިހާރު މިކުރަނީ އެމަސައްކަތަށްވުރެ މާފައިދާހުރި މަސައްކަތެއް. މިހާރު މިކުރާ މަސައްކަތަކީ މާތްﷲގެ މަގަށް ގޮވާލުމުގެ މަސައްކަތް.” ކަމަށާއި އެމަސައްކަތަކީ އެންމެ ފައިދާ ބޮޑު މަސައްކަތްކަމަށް ވިދާޅުވިއެވެ.\nޑރ. ޒާކިރު ނައިކުގެ ޕްރޮގްރާމް ހަމަޖެހިފައިވާގޮތުން ޑރ. ޒާކިރު ނައިކު ތަޤްރީރު ކުރައްވަވާނީ މިމަހު 27 އަދި 28 ވަނަދުވަހުގެރޭ އެވެ. މިރޭ އިސްލާމީ މަރުކަޒުގައި ތަޤްރީރު ކުރެއްވުމަށް ހަމަޖެހިފައިވަނީ ޑރ. ޒާކިރު ނައިކުގެ އަނބިކަނބަލުންނެވެ. މިރޭ އިސްލާމީ މަރުކަޒުގައި ރޭގަނޑު 9:00ގައި ފެށުމަށް ހަމަޖެހިފައިވާ މިތަޤްރީރު ޚާއްޞަކުރެވިފައިވަނީ އަންހެން ބޭފުޅުންނަށެވެ.\nމިހާތަނަށް މި ލިޔުން ކިޔާފައިވަނީ 19 ފަހަރު


ވަޒީފާގެ ފުރުސަތު (ކޮންސަލްޓަންޓް)\nމިނިސްޓްރީ އޮފް އެޑިޔުކޭޝަންގެ ދާއިރާގެ ޢުމްރާނީ ތަރައްޤީއާއި ގުޅިގެން ހިންގާ ޕަބްލިކް ސެކްޓަރ އިންވެސްޓްމަންޓް ޕްރޮޖެކްޓްތަކާއި ދާއިރާގެ ޢިމާރާތްތަކުގެ އިންޖީނިއަރިންގ ގެ މަސައްކަތްތައް މިނިސްޓްރީ އޮފް އެޑިޔުކޭޝަނުން ކަނޑައަޅާ އުސޫލުތަކުގެ ތެރެއިން، ޤާނޫނާއި ޤަވާއިދުތަކާއި އެއްގޮތައް ކުރުމަށް ކޮންސަލްޓެންޓުންގެ ގޮތުގައި މަސައްކަތްކުރާނެ ތިރީގައި ދަންނަވާ ފަރާތްތައް ހޯދުމަށް ބޭނުންވެއެވެ.\nޑިޒައިން އިންޖިނިއަރިންގ ކޮންސަލްޓެންޓް\nއެމް.އީ.ޕީ އިންޖިނިއަރިންގ ކޮންސަލްޓެންޓް\nމި މަޤާމް/މަސައްކަތާގުޅޭ އެންމެހާ މައުލޫމާތު ހިމެނޭ ގޮތައް ތައްޔާރުކޮށްފައިވާ ޓަރމްސް އޮފް ރިފަރެންސް (ޓީ.އޯ.އާރ) މިއިޢުލާނާއެކު ހިމަނާފައިވާނެއެވެ.\nމަޤާމް/މަސައްކަތަށް އެދި ހުށަހެޅުން.\nމި މަޤާމަށް ޝައުގުވެރިވެލައްވާ ފަރާތްތަކުން 26 ޖޫން 2022 ވަނަ ދުވަހުގެ މެންދުރު 14:00 ގެ ކުރިން މި މިނިސްޓްރީގެ އީމެއިލް އެޑްރެސް [email protected] އަށް އެޕްލިކޭޝަން ހުށަހެޅުއްވުން އެދެމެވެ. ސުންގަޑީގެ ފަހުން ހުށަހެޅޭ އެޕްލިކޭޝަން ބަލައިނުގަނެވޭނެ ވާހަކަ ދެންނެވީމެވެ.\nސިޓީ ހުށަހަޅުއްވާނީ ތިރީގައިވާ ފަރާތަށެވެ.\nހިއުމަން ރިސޯސް މެނޭޖްމަންޓް ޑިވިޜަން\nވެލާނާގެ، 8 ވަނަ ފަންގިފިލާ\nއަމީރު އަޙްމަދު މަގު، މާލެ، ދިވެހިރާއްޖެ\n20 ޖޫން 2022\nޕަބްލިޝްކުރި ތާރީޚު: 20 ޖޫން 2022\nޕަބްލިޝްކުރި ގަޑި: 15:14\nސުންގަޑި: 26 ޖޫން 2022 14:00\n- Design Engineering Consultant-TOR\n- MEP Engineering Consultant-TOR


Raees Yamin ah PPM ge riyaasee ticket aruvaifi | Mihaaru\nޕީޕީއެމްގެ ރިޔާސީ ޓިކެޓް ރައީސް އަބްދުﷲ ޔާމީނަށް އަދި އެމަނިކުފާނުގެ ރަނިން މޭޓްގެ ޓިކެޓް ޑރ. މުހައްމަދު ޝަހީމް އަލީ ސައީދަށް އަރުވަން ބޭއްވި ހަފުލާގައި އެ ދެ ބޭފުޅުންނާއި ޕީޕީއެމްގެ ނައިބު ރައީސް އަބްދުއްރަހީމް\nރައީސް އަބްދުﷲ ޔާމީނާއި އެމަނިކުފާނުގެ ރަނިންމޭޓު ޑރ. ޝަހީމް އަތު ގުޅާލައިގެން. - ފޮޓޯ: ނިޝާން އަލީ/ މިހާރު\n29 ޖުލައި 2018 - 21:32 54 comments\nދަރުބާރުގޭގައި ބޭއްވި ރަސްމިއްޔާތެއްގައި ޕީޕީއެމްގެ ރިޔާސީ ޓިކެޓު ރައީސް ޔާމީނަށް އަދި އެމަނިކުފާނުގެ ރަނިން މޭޓްކަން ޑރ. މުހައްމަދު ޝަހީމް އަލީ ސައީދަށް އެރުވީ އެ ޕާޓީގެ ދެ ނައިބު ރައީސް، ފޮނަދޫ ދާއިރާގެ މެމްބަރު އަބްދުއްރަހީމް އަބްދުﷲ އާއި ޓޫރިޒަމް މިނިސްޓަރު މޫސާ ޒަމީރާއި ޕީޕީއެމް ޕާލަމެންޓްރީ ގްރޫޕްގެ ލީޑަރު، ވިލިމާލެ ދާއިރާގެ މެމްބަރު އަހުމަދު ނިހާނެވެ.\nމި ރަސްމިއްޔާތުގައި ވަޒީރުންނާއި ޕީޕީއެމްގެ އިސް ބޭފުޅުން ވެސް ބައިވެރިވެވަޑައިގެންނެވި އެވެ.\nމީގެ ކުރިން، 2013 ގައި ޕީޕީއެމްގެ ރިޔާސީ ކެންޑިޑޭޓްކަން ރައީސް ޔާމީނަށް ލިބިވަޑައިގަތީ ޕްރައިމަރީގައި ކުރީގެ ހޯމް މިނިސްޓަރު އުމަރު ނަސީރުގެ މައްޗަށް ކުރި ހޯއްދަވައިގެންނެވެ. އޭރު، އެމަނިކުފާނަށް ޓިކެޓު ހަވާލުކޮށް ދެއްވީ އޭރު ޕީޕީއެމްގެ ރައީސް އަދި އެއްބަފާ ބޭބޭފުޅު ރައީސް މައުމޫން އަބްދުލްގައްޔޫމެވެ.\nއެކަމަކު އަދުލު އިންސާފު ގާއިމްކުރަން ހުރަސް އެޅުއްވި ކަމުގެ ކުށް ސާބިތުވެ، މައުމޫން މިހާރު ގެންދަވަނީ ދޮޅު އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. އަދި ރައީސް ޔާމީނާއި މައުމޫނާ ދެމެދު ބޮޑެތި ހިޔާލު ތަފާތުވުންތަކެއް އުފެދިފައިވާއިރު، މައުމޫން މަސައްކަތްޕުޅު ކުރައްވަނީ ގުޅިފައިވާ އިދިކޮޅު ޕާޓީތަކާ އެކުގަ އެވެ. މައުމޫން ހައްޔަރުކުރީ ގާނޫނާ ޚިލާފަށް ވެރިކަން ވައްޓާލަން އުޅުނު ކަމުގެ ތުހުމަތުގަ އެވެ.\nރައީސް ޔާމީނަށް ދެވަނަ ފަހަރަށް ޕީޕީއެމްގެ ރިޔާސީ ޓިކެޓު ދޭން ފާސްކުރީ، މީގެ ކުރިން ބޭއްވި އެ ޕާޓީގެ ކައުންސިލް ބައްދަލުވުމެއްގައި މެމްބަރުންގެ އިއްތިފާގުންނެވެ.\nBREAKING: Raees Yameen ge runningmate akah Dr. Shaheem\nއެކަމަކު ޕްރައިމަރީއަކާ ނުލައި ޓިކެޓް ދޭ ނަމަ އެކަން ކުރަން ޖެހޭނީ ޕީޕީއެމްގެ ކޮންގްރެސްއެއްގައި ކަމަށާއި ކައުންސިލަށް އެގޮތަށް ރިޔާސީ ޓިކެޓް ނުދެވޭނެ ކަމަށް، ޕީޕީއެމްގައި ކުރިން މަސައްކަތްކުރި މީހުން ބުނެ އެވެ.\nރައީސް ޔާމީން އާއި ރަނިން މޭޓް ޝަހީމް މިހާރު ވަނީ ރިޔާސީ ކެމްޕެއިން ވެސް ފައްޓަވައިފަ އެވެ. އެގޮތުން ޝަހީމް މިހާރު ގެންދަވަނީ ރާއްޖޭގެ އެކި ހިސާބުތަކަށް ދަތުރުކުރައްވަމުންނެވެ.\nPPM ge riyaasee ticket Raees Yameen ah dhinumah faaskoffi\nއިތުރު ލިޔުންތައް ޑރ. މުހައްމަދު ޝަހީމް އަލީ ސައީދު ޕީޕީއެމް ޕީޕީއެމް ކެމްޕޭން ޕީޕީއެމް ކައުންސިލް ދަރުބާރުގެ ރައީސް އަބްދުﷲ ޔާމީން


ޒަޚަމް4– Esfiya – Dhivehi Vaahaka Site\n- by Kiyara - 112- April 10, 2020\nބްރޭކް ގަޑީގައި ކެންޓީނަށް ދިޔައީ ގުރޫޕު އެއްކޮށްށެވެ. ބަލްޤިސް ކައިރާ އާލިޔާ މިހްތަރް އަދި ތަސްލީނެވެ. އެމީހުންނާއި ބައިވެރި ވުމަށް ކައިރާ ދަހުލާންއަށް ދަޢުވަތު ދިނެވެ. ދަހުލާން ދެކޮޅު ނުހަދައި އެމީހުންނާއި ބައިވެރިވީ އާލިޔާ އިނުމުންނެވެ.\nއާލިޔާއާ ޖެހިގެން އިން ހުސްގޮނޑީގައި ގޮސް ދަހުލާން އިށީނެވެ. އާލިޔާ ދަހުލާންއަށް ބަލާލައިފައި ރަކިގޮތަކަށް ހީލިއެވެ.\n“އޯކޭ ކެރާ ކިހިނެއްވީ ރޭގަ؟” އާލިޔާ އާއި ދަހުލާން މާފޮޅުވާތަން ބަލަން ހިތަށް އުނދަގޫ ވުމާއެކު މިހްތަރަށް މައުޟޫ ބަދަލުކޮށްލިއެވެ. މިހްތަރް ސުވާލު ކުރުމުން ރޭގައި ދަހުލާން އޭނާއަށް އެހީތެރި ވެދިން ގޮތް ހަނދާނަށް އައުމާއެކު ކައިރާ ހީލިއެވެ. “ގެއަށް ވަގެއް ވަދެގެން އުޅެނިކޮށް ދަހުލާން އައިސް އެ ސޮރު ގެއިން ބޭރުކޮށްލީ” އަސްލު ވީ ގޮތް ކައިރާ ސިއްރު ކުރިއެވެ. ހަޤީގަތް އެނގޭނީ ދަހުލާން އާއި އާލިޔާއަށެވެ. ކައިރާ ދޮގު ހެދުމުން ހިތްހަމަ ނުޖެހުނު ކަމުގައި ވިއަސް އާލިޔާ އެއްޗެކޭ ނުބުނެއެވެ.\nކައިރާގެ އެކުވެރިން އޭނާއަށް ބަލަމުން ދިޔަ ގޮތުން ދަހުލާން ލަދުގަންނަ ގޮތްވިއެވެ. އެމީހުންނާ އެއްކޮށް އިށީންދެވުނު މޮޔަ ހިތަށް އެރިއެވެ. ދެންތިބި ކުދިން ދައްކާ ވާހަކައަށް ހިނިތުންވުން ފިޔަވާ އިތުރު ކަމެއް ދަހުލާން ނުކުރެއެވެ. ކައިރާ ސުވާލެއް ކޮށްފިނަމަ ކުރު ގޮތަކަށް ނޫނީ ބޮލުން ޖަވާބު ދެއެވެ. ދަހުލާންގެ މަޑު މައިތިރި މިޒާޖު އާލިޔާއަށް ވަރަށް ކަމުދިޔައެވެ. އެ ހުރިހާ އިރު އޭނާގެ ނަޒަރު އެންމެ ސިކުންތަކަށްވެސް ދަހުލާންއާ ވަތްކެއް ނުވެއެވެ.\nސްކޫލް ނިންމާފައި ކައިރާ ބޭނުންވީ ގެއަށް ދާށެވެ. ނަމަވެސް އޭނާ އެކަނި ގޮސް ގޭގައި ހުންނަން އާލިޔާ ބޭނުމެއް ނުވިއެވެ. ރޭގައި ވީ ފަދަ ކަމެއް ވެދާނެތީއެވެ. “އަހަރެން ރަނގަޅު ވާނެ. މަންމަވެސް މިހާރު ގެއަށް އަންނާނެ. އެހެންވީމަ އެކަންޏެއްވެސް ނުވާނެއްނު” އެންމެ ފަހުން ކައޮރާ ގޮތް ދޫ ނުކުރުމާއެކު އާލިޔާއަށް ޖެހުނީ ހަތިޔާރު ބަހަށްޓާށެވެ.\nކައިރާ ދޮރު މައްޗަށް އެރިއިރު ގޭ ބޮޑު ދޮރި ހުރީ ހުޅުވާފައެވެ. ގޭތެރެއަށް ވަން އިރު އުސް ފައިވާން ކިބައެއް ދޮރު މަތީ އެއްލާލާފައި އޮތެވެ. އެއާއެކު އޭނާއަށް ހަމަޖެހުމުގެ ނޭވައެއް ދޫކޮށްލެވުނީ މަންމަ ގޭގައި އުޅޭތީއެވެ. ކައިރާ އެފައިވާން ކިބަ ނަގާފައި އޭގެ އަނެއް ކިބަ ތަންކޮޅެއް\nދުރުން ނަގައިގެން ގޮސް ފައިވާން ލާން ބަހައްޓައިފައި ހުރި ހަރަށް ލިއެވެ.\nަިސިޓިން ރޫމަށް ދިޔައިރު ސޯފާގައި ގަދަ ނިދީގައި މަންމަ ލީޒާ އޮތެވެ. މަންމައަށް ގޮވަން ނުހަދާ ކައިރާ ގޮސް އޭނާގެ ކޮޓަރިއަށް ވަނެވެ. ކައިރާ ސިހިގެން ދިޔައީ ދޮރު ހުޅުވާލިއިރު އޭނާގެ އެނދު މަތީގައި އިށީންދެގެން އިން ކައިލާން ފެނިފައެވެ. ސިއްސައިގެން ދިޔަ ވަރުން އޭނާގެ އަނގައިން ތޫލި ހަޅޭކެއްގެ އަޑު ބޭރުވިއެވެ.\n“ކެރާ؟” އެނދުގައި އިން ކައިލާން ފުންމައިގެން ތެދުވިއެވެ. އޭނާ ދިޔަ ގޮތަށް ގޮސް ކައިރާ ގައިގައި ބައްދައިލިއެވެ. ކައިލާންގެ އެ އަމަލުން ގުޑިލަންވެސް ނޭންގިފައި ކައިރާއަށް އިނދެވުނެވެ. މިނެޓެއް ހާއިރު ފަހުން އުނދަގޫ ވެގެން ކައިރާއަށް ތެޅިގަނެވުނެވެ. “ކެރާ ރޭގެ ކޮންތާކު އުޅުނީ؟ އަހަރެން ބެލިއިރު ގޭގައި ނެތުމުން ވަރަށް ބިރުގަތް!” ކައިރާ މޫނުގައި ދެއަތުން ކައިލާން ހިފިއެވެ. ބިރެއް ފެނިގެން ދުރަށް ޖެހޭ ފަދައިން ކައިރާ ދުރަށް ޖެހުނެވެ. ކައިލާން އުޅެން ފެށި ގޮތުން އޭނާގެ ހިތް ބިރުގަތެވެ. “އައި އޭމް ފައިން” އޭނާ އާލިޔާ މެންގޭގައި ހުރިކަން ކައިލާންއަށް އަންގަން ކައިރާގެ ހިތެއް ނޭދުނެވެ. ކައިލާން ރޭގައި އެގެއަށް އައީ ކީއްކުރަންތޯއޭ ހިތުގައި ސުވާލު އުފެދުނެވެ. އޭނާ އިނީ ކައިލާން އަމިއްލައަށް ފެނިގެން ކޮޓަރިން ނިކުމޭތޯއެވެ.\nކައިލާން ނުކުތުމުން ކައިރާ ކޮޓަރި ތަޅުލާފައި ފެންވަރަން ވަނެވެ. އޭނާ ބޭނުންވީ ތާޒާ ވެލައިގެން ނިދާލާށެވެ. ރޭގައި ލޯ މަރައިގެން އޮތެއް ކަމަކު އޭނާއަކަށް ނުނިދެއެވެ. ހިތް އަދިވެސް ވަނީ ބިރުގަނެފައެވެ.\nކައިގެން ފިލާވަޅުތައް ހަދަން ކޮޓަރިއަށް ވަން އާލިޔާއަށް ކުރަން އުޅުނު ކަންތައް މަތިން ހަނދާން ނެތުނީ ދަހުލާންގެ މެސެޖު ފެނިފައެވެ. މެސެޖު ކިޔަން އިން އިރު މުޅި ކުއްޖާގެ ކޯތާފަތް އެއްކޮށް ވަނީ ރަތްވެފައެވެ. ދަހުލާންގެ ސޫރަ ހިތަށް ސިފަވުމާއެކު ރަކިކޮށް ހީލައިފައި ތުންފަތުގައި ދަތް އަޅައިލެވެނުވެ.\nސުފްޔާންއާ ޚިލާފަށް ދަހުލާންއަކީ އެއް އިރެއްގައިވެސް މާ ގިނައިރު ފޯނު ހިފައިގެން ހުންނަ ކުއްޖެއް ނޫނެވެ. ނަމަވެސް މިއަދު މެންދުރު ކައިގެން ފޯނު ބަލަން ފެށިގޮތަށް ދަހުލާން އަތުން ފޯނު ދޫވެސް ނުކުރެއެވެ. ލިލީއަށް އެކަން ފާހަގަ ވެގެން ދަހުލާންއާ ސުވާލުވެސް ކުރިއެވެ. މަންމަ ގާތު އާލިޔާގެ ނަން ގަންނަން ފަސް ޖެހުމުން ފޫހިވެގެން ފޯނު ބަލަނީ ކަމުގައި ބުނެ ދޮގެއް ހަދާލިއެވެ.\nސުފްޔާން ގޭގައި ހުންނަން ފޫހިވެގެން މަގު މައްޗަށް ނުކުތެވެ. ދާނެ ވަކި ތަނެއް ނެތި ހިނގަމުން ދަނިކޮށް\nބަލްޤިސްއާ އެއްކޮށް ޕާކަށް ވަންނަމުން ދިޔަ އާލިޔާ ލޮލުގައި އަޅައިގަތެވެ. އާލިޔާ ފެނުމާއެކު އޭނާގެ ހިތުގައި ބުނެދޭން ނޭންގޭ އިހްސާސްތަކެއް އުތުރި އަރައިގަތެވެ. އެއީ މީގެ ކުރިން އޭނާއަށް ކުރެވުނު އިހްސާސްތަކެއް ނޫނެވެ.\nމިހްތަރްގެ މާފު ލިބުމުން އާލިޔާގެ ހިތަށް ވަނީ ހަމަޖެހުން ލިބިފައެވެ. އޭނާއާ މިހްތަރްއާ ދެމެދު އޮތް މައްސަލަ ވާހަކަ ދައްކައިގެން ދެމީހުންވެސް ހައްލުކުރީއެވެ. ކޮންމެ ގޮތެއް ވިއަސް އާލިޔާއަކީ އެންމެ ގާތް އެކުވެރިޔާ ކަމުގައި މިހްތަރް ޤަބޫލު ކުރިއެވެ. އޭނާއަށް އާލިޔާއާ މެދު ކަންތައް ކުރެވުނު ގޮތުން މާފަށް އެދުނެވެ. އެއްވެސް ބުރަކަމެއް ނެތި އާލިޔާ މިހްތަރްއަށް މާފު ކުރިއެވެ.\n“މެޓްއާ އެއްކޮށް ކުރީގެ އެކުވެރިކަން ބަދަހި ކުރެވިއްޖެ. އޭނަ އަހަންނަށް މާފު ކުރީމަ ހިތަށް ފަސޭހަ ވެއްޖެ. އެކަމަކު ކޮއްކޮގެ މާފު ނުލިބެނީހެއް މި ހިތަށް ފުރިހަމަ ހަމަޖެހުމެއް ނުލިބޭނެ” އާލިޔާ ތުންފަތް މަތީގައިވި ހިނިތުންވުން ފޭދިގެން ގޮސް ލޮލުގައި ކަރުނަ ވިދައިގަތެވެ. ދުނިޔޭގެ އެންމެން އޭނާދެކެ ލޯބިވެފައި ކޮއްކޮ ޖިރާން އޭނާއަށް ނަފްރަތު ކުރާނަމަ އެ ހިތަށް ހަމަޖެހުމެއް ނުލިބޭނެއެވެ. “ޖިރާންއަށް އަދިވެސް ވަގުތު ބޭނުންވާނެ. އެހެން ރުޅި ދައްކާފަ އުޅުނަސް ހަގީގަތުގަ އާލިޔާދެކެ ޖިރާން ލޯބިވޭ. ދެން އެކަމާ ނުވިސްނާ. ކޮބާތަ ދަހުލާން؟” އާލިޔާގެ ނުތަނަވަސްކަން ދުރުކޮށާ ދިނުމުގެ ބޭނުނުގައި ބަލްޤިސް ދިމާކޮށްލިއެވެ. ހަމަ އެކަނި ދަހުލާންގެ ނަން އިވުމާއެކުވެސް އާލިޔާގެ ކޯތާފަތް އެކީ ރަތްވެގެން ދިޔައެވެ. “ޑޭން ގޭގަ އެބައިން. އާލިޔާ ބޭނުމިއްޔާ ދެވިދާނެ!” ދެ އަންހެން ކުދިން ސިއްސައިގެން ދިޔައީ ފަހަތުން ސުފްޔާންގެ އަޑު އިވުމުންނެވެ.\nސުފްޔާންގެ މޫނު މަތީގައިވީ ލާނެއް ހިނިތުންވުމެކެވެ. ފަހަތުގައި ހުރެފައި އޭނާ އާލިޔާ އަދި ބަލްގިސް އިން ގޮނޑިއަށް ފުންމާލީ ނިކަން ހަމަޖެހިފައި ހުރެއެވެ.\nސުފްޔާންއަށް ދެލޯ އަޅައިފައި އާލިޔާ ތެދުވިއެވެ. ދަހުލާންގެ ބޭބެއަށް ވިއަސް ރީތިކަން ފިޔަވާ ދަހުލަންއާ އެއްގޮތް އެއްވެސް ސިފައެއް ސުފްޔާންގެ ނެތޭ އާލިޔާ ހިތަށް އެރިއެވެ. ދެލޯ އަޅައިފައި އާލިޔާ ތެދުވަން އުޅުނެވެ. “މަޑުކޮށްބަ. ޑޭންއާ އެކަނިތަ ވާހަކަ ދައްކަނީ؟” އާލިޔާ އަތުގައި ސުފްޔާން ހިފިއެވެ. އާލިޔާ ނިކަން އަވަހަށް އަތް ފޮޅުވާލުމާއެކު ސުފްޔާން މާފަށް އެދުނެވެ. އާލިޔާ އެއްޗެއް ބުނުމެއް ނެތި ބަލްޤިސްއާ އެއްކޮށް ޕާކުން ނުކުމެގެން ދިޔައެވެ. އާލިޔާ ލޮލު ކޮޅަށް ގެއްލުމާއެކު ސުފްޔާން ގޮށް މުށްކަވައިފައި ގޮނޑީގައި ޖެހިއެވެ. އޭނާގެ މޫނުން ރުޅި އާއި ހިތާމަ ފެންނަމުން ދިޔައެވެ.\nސްކޫލުން އައި ގޮތަށް ކައިރާ ކޮޓަރިން ނުކުތީ ހަވީރު ވީ ފަހުންނެވެ. ކައިލާންއާ ހެދި އޭނާ އިނީ ނުކުންނަން ބިރުންނެވެ. ފެންވަރައިގެން އައިސް އެނދުގައި އޮށޯތްތަނުން ނިދުނު ގޮތަށް ހޭލެވުނީ ހަވީރު ވީ ފަހުންނެވެ. މަޑު މަޑުން ކައިރާ ގޮސް ބަދިގެއަށް ވަނެވެ. ކާނެ އެއްޗެއް ނެތުމުން އަމިއްލައަށް ޕާސްތާ ކޮޅެއް ހަދަން ބެލިއިރު ޕާސްތާ ޕެކެޓެއްވެސް ނެތެވެ.\nކައިރާ އާލިޔާ މެންގެއަށް ދާން ނުކުތްތަނުން ދަހުލާންއާ ދިމާވިއެވެ. ކައިރާ ފެނުމުން ހިނިތުންވެލައިފައި ކިހިނެއްތޯ އެހިއެވެ. ހަޔާތުގެ ހުރިހާ ކަމެއް މަތިން އެވަގުތު ކައިރާ ހަނދާން ނެތުނު ފަދައެވެ. ރަނގަޅޭ ބުނެފައި ދަހުލާން ކިހިނެއްތޯ އެހިއެވެ. އަދި އެވަގުތު އެތާ ކީއްކުރަނީތޯ އެހިއެވެ. ދަހުލާންއާ އެއްކޮށް ހިނގަމުން ކައިރާ އާލިޔާމެން ގެއާ ހަމައަށް އައެއެވެ. އޭރު ބަލްޤިސް އާއި އާލިޔާވެސް އެ ހިސާބަށް އަރާ ހަމަވަނީއެވެ.\nކައިރާއާ އެކު ދަހުލާން ފެނުމުން އާލިޔާގެ ހިތަށް ތޫނު ތަދެއް އަރައިގެން ދިޔައެވެ. ކައިރާއާ މެދު ހިތުގައި ހަސަދައިގެ ހުޅުކޮޅު ރޯވާން ފެށިއެވެ. ކައިރާ ފަދަ އަންހެން ކުއްޖަކަށް ދަހުލާން ފަދަ ރަނގަޅު ޒުވާނެއް ހައްޤެއް ނޫނެވެ. ކައިރާއާ އެންމެ އެކަށީގެން ވަނީ ސުފްޔާންއެވެ.\nބަލްޤިސްއަށްވެސް އާލިޔާއަށް ނަޒަރެއް ދެވުނެވެ. އާލިޔާގެ މޫނު މަތިން ހިތްހަމަ ނުޖެހިފައި ހުރިކަން އެނގެއެވެ.\n“ހަވީރު ހިނގާލަން ދާންވެގެން ކެރާއަށް ގުޅީމަ ފޯނެއް ނުނަގާ. ހިނގާ އެތެރެއަށް ވަންނަން ޖޫން ދައްތަ ބުނި އަހަރުމެން އަންނަން ވާއިރަށް ޕިއްޒާ އަޅާނަމޯ. ކެރާއަށް ގުޅަންވެސް ބުނި ދޯ އާލިޔާ!” ބަލްޤިސް ކައިރާ އަތުގައި ހިފައިގެން ގޭތެރެއަށް ވަނެވެ. އޭނާ ބޭނުންވީ ދަހުލާން އަދި އާލިޔާއަށް އެކަނި ވެލެން ފުރުސަތު ދޭށެވެ.\n“އާލިޔާ ފެންނާނެ ކަމުގެ އުންމީދުގަ ގެއިން ނުކުމެގެން މި ހިސާބަށް މިއައީ. އަހަރެން ބޭނުން އާލިޔާއާ ވާހަކައެއް ދައްކާލަން” ހިތްވަރު ކޮށްފައި ދަހުލާން ވާހަކަ ދައްކަން ފެށިއެވެ. އާލިޔާއަށް ޖަވާބެއް ނުދެވިގެން އުޅެނިކޮށް ކައިރާ އައިސް ޖޫން ގޮވާ ކަމަށް ބުންޏެވެ. އަދި ދަހުލާންއަށް ވެސް އެތެެެެރެއަށް ވަންނަން ދަޢުވަތު ދިނެވެ.\nދަހުލާން ދެކޮޅު ހަދަން އުޅެފައިވެސް އާލިޔާގެ ގެއަށް ވުމުން ވަންނަން އެއްބަސްވިއެވެ. ދަހުލާން ދައްކަން އުޅުނު ވާހަކަ ކައިރާގެ ސަބަބުން މެދު ކެނޑުމުން އާލިޔާ ހިތްހަމަ ނުޖެހިފައި ބާރަށް ގޮސް އެތެރެއަށް ވަނެވެ.\nކާ ބަޔަށް ވަދެވުމުން ތަފާތު ވައްތަރުގެ ކާތަކެތީގެ މީރުވަސް ދުވަން ފެށިއެވެ. ޕިއްޒާ އާއި ލަޒާނިޔާ ތައްޔާރުކޮށްފައި ޖޫން ހުއްޓެވެ. ކޮފީގެ މީރުވަސްވެސް އެތަނުގައި ހިފާފައި ހުއްޓެވެ. ދަހުލާން ފެނުމުން ޖޫން ހިނިތުންވެލައިފައި ސާލާން ކޮށްލިއެވެ. އިރުކޮޅެއް ފަހުން މިހްތަރް އާއި ތަސްލީންވެސް އައެވެ. ދަހުލާާން ފެނުމުން އެ ދެކުދިންނަށްވެސް ހައިރާންކަން ލިބުނެވެ.\nއިރު އޮއްސުމާއެކު ގެއަށްދާން އެންމެން ނުކުތެވެ. ބަލްޤިސް މިހްތަރް އަދި ތަސްލީންއާ އެއްކޮށް ދިޔައީ އެ ދެމީހުންގެ ގެއާ އޭނާގެ ގެއާ ކައިރިވުމުންނެވެ. ދަހުލާން ޖެހުނީ ކައިރާއާ އެއްކޮށް ދާށެވެ.\nކައިރާ ގެއާ ހަމައަށް ދެވެން ދެކަށްވެސް އަނގަ ހުއްޓާނުލައެވެ. ކައިރާ ދެއްކީ ކޮން ވާހަކައެއް ކަމެއް ދަހުލާންއަކަށް ނޭންގެއެވެ. ކައިރާގެ ވާހަކައަކަށް އޭނާ ސަމާލުކަމެއް ނުދެއެވެ. އެއަށް ވުރެ ބޮޑަށް އޭނާ ވިސްނަމުން ދިޔައީ އާލިޔާއާ މެދުގައެވެ. ކައިރާމެން ގެއާ އަރާ ހަމަވުމުން، ގެއަށް ވަނުމުގެ ކުރިން ކައިރާ ދަހުލާން އަތުގައި ހިފާލިއެވެ. ސިހިފައި ދަހުލާން އޭނާގެ އަތް ފޮޅުވާލިއެވެ. “ކައިރާ. މަށަށް އިނގޭ ކައިރާ މަށާ އޮތް ގުޅުން އެކުވެރި ކަމަށް ވުރެ ބޮޑު ގުޅުމަކަށް ގެންދަން ބޭނުންވާ ކަން. އެކަމަކު އެކުވެރި ކަމަށް ވުރެ ބޮޑު ގުޅުމަކަށް ދުވަހަކުވެސް އަހަރުމެން ދެ މީހުންނަށް ދެވޭނެ ހެނެއް ހިޔެއް ނުވޭ. އައި އޭމް ސޮރީ!” ކައިރާގެ ހިތަަށް ތޫނު ހަންޖަރެއް ހަރާލާފައި ދަހުލާން ފަހަތް ބެލުމެއް ނެތި ދިޔައެވެ. ކައިރާގެ ލޮލުން ކަރުނަ އޮހި ގަތީ ވާރޭ އޮއްސައި ގަންނަހެންނެވެ. އެ ހިތަށް ދަހުލާން ދިން ޒަޚަމު ދުވަހެއްގެ ކޮޅުންވެސް ފަރުވާ ވާނެ ކަމެއް ނޭންގެއެވެ. ކިތަންމެ ގިނަ ކުދިންނާ ރަށްޓެހިވިއެއް ކަމަކު ދަހުލާންއަށް ޓަކައި ހިތުގައި އުފެދުނު އިހްސާސެއް އެހެން އެއްވެސް ކުއްޖަކާ މެދު ނުއުފެދެއެވެ. އެ ހިތުން ޖާގަ ހޯދީ ދަހުލާންގެ ބޭރުފުށުން ފެންނަ ރީތި ކަމެއް ނޫނެވެ. ދަހުލާންގެ ސާފު ހިތެވެ.\nގެއަށް ދިއުމުގެ ބަދަލުގައި ދަހުލާން ދިޔައީ އާލިޔާމެން ގެއަށެވެ. އެ ހިތުގައި އާލިޔާއަށްޓަކައި އުފެދެމުން އަންނަމުން ދިޔަ އިހްސާސްތައް ހާމަނުކޮށެއް ދޭން ހިތަށް ކެތެއް ނުވާނެއެވެ. ދަހުލާން ޓަކި ޖަހަން އަތް ހިއްލާލި ވަގުތު އެތެރެއިން ދޮރު ހުޅުވިއެވެ.\nSalam my dear readers. Here is the 4th episode of Zakham afteravery long time. Hope u all enjoy reading\nDuh, these episodes are more than fabulous\nDescription plus creativity too\nvarah varah reethi mi part ves….luv u kiyaa….\ni amagirl ingey jaeminie jahaafa inas… luv u ey bunyma hy kohfaane boy eh kamah jaeminie jahaafa iny ma… igey kiyaaetype nun kan but baeh kiyuntherin ulheyne mikahala ehcheh liyefihyaamun varah kan thah bodu kuraa ehenve bunely….


galehiri: ރކ. ކޮމެޓީތަކުގެ އެނބުރިއައުން - ދޭއް\nރކ. ކޮމެޓީތަކުގެ އެނބުރިއައުން - ދޭއް\nމިހާރު ހިނގަމުން މިދާ3އަހަރުގެ2ވަނަ ދަވްރަކީ، މިހާރު ޢަމަލުކުރަމުން ގެންދާ ޤާނޫނު އަސާސީން ބާރު ލިބިގެން ވުޖޫދުކުރި ލޯކަލް ކައުންސިލުގެ ނިޒާމެކެވެ. ކުރީފަހަރު ހޮވުނު މެމްބަރުންގެ ތެރެއިން މިފަހަރު ހޮވުނީ މަދު ބައެކެވެ. މިފަހަރުވެސް އަދި ކުރީފަހަރުވެސް ހޮވުނު ގިނަ މީހުންނަކީ، ޢާމްދަނީ ހޯދުމަށްޓަކައި އެކިއެކި މަސައްކަތްތައްކުރަމުން އައި ބައެކެވެ. އެގޮތުން ކަނޑުފަޅުތަކުގައި ފީނުމުގެ މަސައްކަތާއި، ދަޑުފަނގުތަކުގައި އަތްފުނާއެޅުމުގެ މަސައްކަތާއި، މޫސުމީ ޙަރަކާތްތަކަށް ފައިހަމަކޮށް އަޑުއުފުލުމުގެ މަސައްކަތާއި، ދަރުވޭށީ މަސައްކަތާއި އަދި މިނޫންވެސް އެކިއެކި މަސައްކަތްތަކެވެ.\nމިމީސްމީހުންނަކީ، އެމީސްމީހުންގެ މަސައްކަތަށް ފަހިކޮށް އޮނުއުރިޔާން ނިވާކޮށްގެން އުޅުނު ބައެކެވެ. އަދި އެމީހުންނަކީ، ތަންތަނާއި، ދޮރުތަކާއި، ފުރާޅުތަކާއި، ފެންޑާތަކަށް އަރައި ނުވަތަ ވަދެނިކުމެ އުޅުނު ބައެއްވެސް ނުމެ ނޫންމެއެވެ. އެހެން ނަމަވެސް ބައެއް މީހުންނަކީ، ގައްލަންދޫ އެތެރެވަރިއާއި، ބަރަވެލި ކަނޑާއި، ދެބުރި ދޭތެރެއާއި، ހުވަދޫކަނޑާއި، ކިއްސޭރެހާއި، ވަޑިނޮޅުކަނޑާއި އަދި މިނޫންވެސް މިފަދަ ތަންތަނުން ފަރިތަކަމާއެކު ނަފާ ހޯދަމުން އައި ބައެކެވެ. ކޮންމެއަކަސް މިފަދަ ގޮތަކަށް ކަންކަން ހިނގަމުންދަނިކޮށް އިންތިޚާބުގެ ބެރުޖަހަން ފެށުމާއެކު، އެބަޔަކު ގެންގުޅު ހަތިޔާރުތަކެއް ކޮނޑަށް ލައިގެން އެބައެއްގެ ލުޣަތާއި އެއްގޮތަށް އުޅެގަތުމުން ހޮވުނު ބަޔަކު ހޮވި ނުހޮވުނު ބަޔަކު ނުހޮވުނީއެވެ. މިޙާލަތަށް ދިޔައިރުވެސް މިމީހުންނަކީ، ސަރުކާރުގެ ދިދަ ނަގާފައި ހުންނަ އިދާރާތަކުގައި ލިޔެކިއުންތަކާއި، ކޮއްޓާ ފޮށިތައް ހުންނަ އަށިތަކުގައި މަސައްކަތްކުރަން ޖެހޭ ބައެއްކަމެއް އެމީހުންނަކަށް ނޭނގެއެވެ.\nކޮންމެއަކަސް ކަންވެ ނިމިއްޖެއެވެ. އޮފީސް އޮފީހުގައި ތިބި މީހުން ނިކުންނަން ޖެހުނީ މަގުމައްޗަށެވެ. މަގުތައްމަތީގައި ތިބި މީހުން ޖެހުނީ، އޮފީސްތަކަށް ވަންނާށެވެ. މިހާހިސާބުން ދެން ވީގޮތަކީ، ގިނި ދުއްމީހާ ރަތްމަލަށް ބިރުގަތް ފަދައިން އުޅޭނެ ނޫޅޭނެ ގޮތެއް ނޭނގި ޖެހުނީ ތެޅިފޮޅިގަންނާށެވެ. ތެޅިފޮޅިގަތްކަމަށް ވިއަސް އާޚިރުގައި ބަޅުވާން ފެއްޓީ އޮތް ގުދަށެވެ. ރިހާކުރު އުނގުޅައި އަލިފާނުން ހޫނުކޮށް އެއްވާނަކަށް ސީދާކޮށް ކަޑަޖަހައި ހިކެންދެން ބިންމަތީގައި ތިބުމަށްފަހު، ނަގައި އަތަށް ހެއުވަރުކުރުމުންވެސް ގިނަ އޮނުތައް ހަމަ އިޢާދަވީ ފީނީގައި އޮތް ގުދަށެވެ. އަނބުރަ އަނބުރާފައި މަސްބުޅި ޖެހުމުންވެސް އޮޑިއާ މަހާ ވާގޮތެއް ނުވިއެވެ. ވުމާއެކު، ގިނަ މެމްބަރުންނަށް ޖެހުނީ، ފިލަފިލައިގެން އުޅޭށެވެ. އޮފީސްތައް ކީއްކުރަންތޯ ދިދަ ފެންނަ ފަށަށްވެސް އައުން އެއީ ފައިފަލަބަލީގެ ހުން ޖެހުން ފަދަ ކަމަކަމަށް ވެއްޖެއެވެ. އާދީއްތަ ހޯމައާއި ބުދަ ބުރާސްފަތި މި ހަތަރު ދުވަހުވެސް ހުން އަންނަށް ފެއްޓީއެވެ. އަންގާރަ ދުވަހަކީ ދެހުމުގެ ދެމެދު ކަމަށްވާތީ އެއީ އަދި މާބޮޑު ވަރުބަލިކަމެއް އިހުސާސްވާ ދުވަހަކަށް ވެއްޖެއެވެ. ބޮޑަށް މިހެންވާންޖެހުނު ސަބަބުތަކުގެ ތެރޭގައި ސިވިސް ސާރވިސްގެ މުއައްޒަފުން އެ މެމްބަރުން އަރިހަށް ގެންގޮސްދޭ ލިޔެކިޔުންތަކުގެ މަފްހޫމްތައް ދޭހަނުވުމާއި، ރަސްމީ ބައެއްކަހަލަ ފޯނުކޯލުތަކަށް ޖަވާބުދާރީވާން ޖެހުމާއި، ތާޒާކުރުމުގެ ބައްދަލުވުންތަކަށް ރަށުންބޭރަށްދާން ބަރުހެލިވެ ފޫކެހުމާއި ކަންމުޑިޖަހަން ލަފާދޭން ޖެހުމާއި، ތަރައްޤީއޭ މިކިޔާ ކަންކަމަށް ލަފާދާރުވާން ޖެހުން ހިމެނެއެވެ.\nއޮޔާއިވަޔަށް ފަހިކޮށް އޮޑިދަނީ ހަމަ ކުރިއަށެވެ. ޓަފަށް ދަތުރު ކުރެވިއްޖެކަމަށް މާލިމީ ބުނެފިއެވެ. ނަމަވެސް ކަރަގޮނޑެއް ނުފެނުނެވެ. ކުބަށްއެރި މީހާ ސަލާމެއް ނުގޮވިއެވެ. ފަޅުވެރިކުދީންނާއި، ފާސިންޖޯރުން ހާސްވެ މާޔޫސްވެއްޖެއެވެ. އަދި މީގެ އިތުރުން ފޮނިކާތަކެތީގެ އުންމީދުގައި ރަށުގައި ތިބި އަނބިދަރީންވެސް ހޭލަމޭލަވެ އުކުޅުގައި ދެފައި ވިއްދައި ކޮޅުމައްޗަށް ދުވެދުވެ ވާއެއްނުވާއެއް ނޭނގި އުޅެނިކޮށް ފުރަތަމަ ދަވްރުގެ3އަހަރު ފާއިތުވެ ހގައްޖެއެވެ. ދެވަނަ ދަވްރުގެ ތިން އަހަރު ފެށިއްޖެއެވެ. ނަމަވެސް2ވަނަ ދަވްރަށް ނުހޮވުނު ކުރީ ދައުރުގެ މެމްބަރުންނަށް ޖެހުނީ ފާއިތުވެދިޔަ3އަހަރަށް ލިބުނުމުސާރަ އުފުލި ދަނޑިމާރުތައް ބިތްބިތުގައި ލައްގާފައި ކުރީގެ މަސައްކަތަށް އެނބުރި ރުޖޫޢަވާށެވެ. ނަމަވެސް ލަދަކީވެސް ވާއެއްޗެއްކަމުން އޮފީސްކަރުމަޅި (ޓައީ) ނައްޓައި އިހުގެ މަސައްކަތަށް އަލުން ރުޖޫޢަވާކަށްވެސް ނުކެރުނެވެ. ސަހަރޯއެވެ.(ނުނިމޭ)\n25 ޖުލައި 2014މ.


އެވްލީން… 17 – Esfiya\n” ކިޔާ ޕްލީސް… ” ރިހާނީ އައިސް އަކިޔަސް ކައިރީގައި އިށީންނަމުން ، އަކިޔަސްގެ އަތުގައި ހިފަހައްޓާލިއެވެ. ” ރިނީ އައެމް ވެރީ ޓަޔާރޑް…. ” އަކިޔަސް ޓީޝާޓް ބޭލުމަށްފަހު ދާވަށިގަނޑަށް ލުމަށްފަހު އައިސް އެނދުގައި އޮށޯތެވެ. ރިހާނީ ބޮޑު ލޮލަށް ކަރުނަ ޖަމާވަގެން ދިޔަ އެވެ. ރިހާނީގެ ގިސްލުމުގެ އަޑު ކޮޓަރި ތެރެއަށް ފެތުރިގެން ދިއުމުން ވެސްް އަކިޔަސް ލޯހުޅުވައި ނުލި އެވެ. ރިހާނީ ބާރު ބާރަށް ހިނގާލާފައި ގޮސް ފާޚަނާއަށް ވަނެވެ. ދުވަހަކުވެސް ފިލައިގެން ނުދާނެ ފަދަ ޒަހަމްތަކެއް އަކިޔަސް އޭނަގެ ހިތަށް ދީފި އެވެ.\nއުޑުގައި ވިދާބަބުޅަމުން ދިޔަ ތަރިތަކުގެ ފަނޑު އަލިކަން ފާމްހައުސްގެ ބަގީޗާގެ ތެރެއަށްވަނީ ފެތުރިފައެވެ. ވައިރޯޅިތަކާއެކު ގަސްތައް ނަށަމުން ދިޔައިރު ބޫން އަޑަކުން ފަޒާވަނީ ގުގުމާލާފައެވެ. އުޑަށް ޖަމާވަމުންދިޔަ ކަޅު ވިލާތައް އުޑުގައި ވިދާ ބަބުޅަމުންދިޔަ ތަރިތަކުގެ މައްޗަށް ކުރިހޯދަމުން ދިޔައެވެ. އެވްލީން ޒަވީންގެ އަތުގައި ހިފަހައްޓާލައިގެން ހުރެ ހިނގަމުން ދިޔައިރު ފިނިކަމުން އެވްލީންގެ ހަށިގަނޑުގައި މަޑު ތުރުތުރު ލުމެއް އުފެދިފައި ވެއެވެ. ނޭވާ ލާއިރުވެސް ފަޒާގެ ތެރެއަށް ހުދުކުލައިގެ ދުންގަނޑެއް ފެތުރިގެން ދެއެވެ. ” މޭއިބީ ވީ ޝުޑް ގޯ ބެކް…. ފިނިކަމުން ގަނޑު ހިފާފަ މިހުރީ…. ” އެވްލީން ޒަވީންގެ މޫނަށް ނަޒަރު ހިންގައިލަމުން ބުނެލިއެވެ. އެވްލީންގެ މަޑު ފިޔާތޮށި ކުލައިގެ ތުންފަތް ހީވަނީ ލޭކޮޅެއް ހެންނެވެ. އެހާވެސް ރަތެވެ. ” ލީން ސްޓްރޯންގް ވާން ދަސް ކޮށްބަލަ… އެހެން ނޫނަސް އަހަރެން ހުއްޓާ ލީން ގަނޑުވިޔަކަ ނުދޭނަމެއްނު… ” ޒަވީން އެވްލީން ގެނެސް އެހަށިގަނޑާ ކައިރި ކޮށްލުމާއެކު އެވްލީން ހީފިލައިގެން ދިޔައެވެ. އެވްލީން ޒަވީންގެ ހަށިގަނޑުގައި ކުރިއަށްވުރެ ބާރަށް ބައްދާލިއެވެ.\nޒަވީންގެ ބޭނުންކޮށްގެން ހުރި ވަން މިލިއަން ސެންޓް ވަހުގެ ސަބަބުން އެވްލީންއަށް އެތެރެއަށް ނޭފަތް ދަމާލެވުނީ ބޭއިހްތިޔާރުގައެވެ. ” މިހާރު އޯކޭތަ… ” ޗެރީ ބްލޮސަމް ގަސްތައް ކައިރީގައި ބަހައްޓާފައިވާ ގާޑެން ބެންޗެއްގައި އިށީންނަމުން ޒަވީން އަހާލައިފިއެވެ. ޗެރީ ބްލޮސަމް ގަހުގެ މާތަކުން ބެންޗްވަނީ ފުރާލާފައެވެ. ހީވަނީ ފިޔާތޮށި ކުލައިން ޕެއިންޓް ކޮށްފައި ވާހެންނެވެ. ” ފީލިން ބެޓާރ… އެކަމަކު ސްޓޯމް އެއް އަންނަން އުޅޭހެން ހާދަ ހީވެޔޭ… ” ވަޔާއެކު ގަސްތައް ލެނބެމުންދިޔަ މަންޒަރު ފެނުމާއެކު އެވްލީން އިނީ ކުޑަކޮށް ބިރު ގެންފައެވެ. ކުޑަ އިރުކޮޅެއް ކުރިން އިވެމުންދިޔަ ދޫނިތަކުގެ އަޑުވެސް ކެނޑި ފަޒާގެ ތެރޭގައި އަތްގަދަ ކޮށްލާފައި ވަނީ ބޫން އަޑަކުންނެވެ.\n” ލީން ބިރުން އުޅޭވަރުން ހަރިކޭން އެންޑް ޓޯނޭޑޯވެސް އަންނާނެހެން ހީވާނެ… ތިންކް ވޮޒިޓިވްލީ. ” ޒަވީން ހިނިތުންވުމަކާއެކު އެވްލީންގެ ކޯތާފައި ފިރުމާލިއެވެ. އެވްލީންއަށް ދެލޯމަރާ ތަގުޅި ކޮށްލެވުނެވެ. ޒަވީންގެ ކޮންމެ ބީހުކަމުން އެހަށިގަނޑުގެ ހުރިހާ ނާރުތަކެއްގައި ކަރަންޓް ރާޅުބާނީތަކެއް ދުވެލައެވެ.\n” ޒޭވް… ” ވިދާލި އަލިގަދަ ވިދުވާއެކު ފަޒާ ގުގުމާލައިގެން ދިޔަ ބާރު ގުގުރީގެ އަޑުން ހީވީ ބާރު ގަދަ ބޮމެއް ގޮވިހެންނެވެ. އެވްލީންގެ ހިތުގެ ތެޅުން ބާރު ވެފައިވާއިރު ހީވަނީ މޭގަނޑު ފަޅާލާފައި ހިތް ނިކުމެގެން ހިނގައިދާނެ ހެންނެވެ. ޒަވީންއަށް ވެސް އެވްލީންގެ ހިތުގެ ތެޅުން އިހްސާސް ވާނެކަން ޔަޤީނެވެ. ” ލީން ރިލޭކްސް… ” ޒަވީން ބެންޗުން ތެދުވެލަމުން ބިރުން ގޮސް ރޫރޫއަޅަމުން ދިޔަ އެވްލީން ގެނެސް މެޔާލާާ ބޮނޑި ކޮށްލައިފިއެވެ. ” ލެޓްސް ގޯ… ” ބިރުންގޮސް އެވްލީންގެ އަޑުވެސް ބޭރުވެގެން އައީ އުދަގުލާއެކުއެވެ. ” ހޭއި ލީން… ޑޯންޓް ބީ ޓޫ ސްއެކާރޑް… ގުގުރައި ގަތީމަ ވަރަށް އަޑުގަދަވާނެ މިހިސާބުގައި… ” އެވްލީން އެހާ ބިރުން އުޅޭތީ ޒަވީން ކުޑަކޮށް ނުތަނަވަސްވާ ގޮތްވިއެވެ. ޒަވީން ބާރު ފިޔަވަޅު ތަކެއްގައި އެވްލީން އާއެކު ފާމްހައުސްއާއި ދިމާއަށް ހިނގައިގަތެވެ.\nވާރާގެ ސަބަބުން ފަޒާގައި ރީތި މިޔުޒިކެއް ކުޅެލަމުން ދިޔައިރު ޖެހެމުންދިޔަ ބާރުގަދަ ވަޔާއެކު ފޮރެސްޓްގައިވާ ބިޔަ ގަސްތައްވެސް ހީވަނީ މުލުން ލުއްސާލައިގެން ހިނގައިދާނެ ހެންނެވެ. ފުރާޅުގައި ގަސްގަހުގެ ފޮފިތައް ކޭއްތިލާއިރު ނާމާން އަޑެއް ފެތުރިގެން ދިޔައެވެ. ” ލީން، ލެޓް މީ ހެލްޕް ޔޫ ޓު ކްރޮސް ދަ ސްޓެއާސް…. ” އެވްލީން ތުރުތުރު އަޅަމުން ދިއުމުގެ ސަބަބުން ޒަވީން އެވްލީން އަތްދަނޑިމައްޗަށް އުފުއްލާލައިފިއެވެ. ކޮޓަރިއާއި ހަމައަށް ދެވެންދެން އެވްލީންއަށް ޒަވީންގެ ލޮލަށް ބަލަހައްޓައިގެން އޮވެވުނެވެ. އެއަޅިކުލައިގެ ދެލޮލުން އެވްލީންއަށް ފެނުނީ ލޯތްބާއި އަޅާލުމެވެ. ނަމަވެސް އަކިޔަސްގެ ހަނދާންތަކުން އެވްލީން މާޔޫސް ކޮށްލައިފިއެވެ. އަކިޔަސްގެ އިންޒާރު މަތިން ހަނދާން ނައްތާލަން ބޭނުންވި ކަމުގައި ވީނަމަވެސް އެވްލީންއަށް އެކަން ކުރެވޭ ގޮތެއް ނުވިއެވެ.\nކުޑަ ދޮރުތަކަށް އެއްވެސް ރަހުމެއްނެތި ހަމަލާ ދެމުންދިޔަ ވާރޭ ތިކިތައް ކުޑަދޮރުގެ ބިއްލޫރިތަކުން ތިރިއަށް ފައިބަމުން ދިޔައެވެ. ދޭތެރެއަކުން ފަޒާގެ ތެރެއަށް ފެތުރިގެންދާ ހޮނު ގުގުރީގެ އަޑުން ދޮރުތަކާއި ކުޑަ ދޮރުތައް ވެސް ވައިބްރޭޓްވެގެން ދެއެވެ. ޒަވީން އެވްލީން އެނދުގައި ބާއްވަމުން ގޮސް ހުޅުވާފައިވާ ކުޑަ ދޮރުތައް ލައްޕާލުމަށްފަހު ކާޓެއިންތައް ދަމާލައިފިއެވެ. ކޮޓަރިގައި ބަހައްޓާފައިވާ ބޮޑެތި އުށްބައްތިތަށް ޒަވީން ރޯކޮށްލުމާއެކު ކޮޓަރި ތެރޭގައި ރަސްކަން ކުރަމުންދިޔަ އަނދިރިކަން ފޫއަޅުވާލައިފިއެވެ.\n” ފިނި ވަނީތަ ؟ ” ޒަވީން އޭނަ ލައިގެން ހުރި ކަޅު ކުލައިގެ ޖެކެޓް ބޭލުމަށްފަހު އައިސް އެނދުގައި އިށީނެވެ. އެވްލީން އާނ އެކޭ ބުނުމުގެ ގޮތުން ބޯޖަހާލައިފިއެވެ.\n” ހޫނުކޮށްލަ ދޭންވީ ދޯ ؟ ” ޒަވީން އެވްލީންގެ އަތްތިލައިގައި ބޮސްދިނެވެ. ޒަވީންގެ ފިރުމުންތަކުން އެވްލީން ހީފިލައިގެން ދިޔައެވެ. އެވްލީންގެ މޫނަށް ލޭކުލަ ވެރިވެގެން ދިޔައިރު އެތުންފަތުގެ ރަތްކަން ކުރިއަށްވުރެ އިތުރުކޮށްދީފިއެވެ. ދިގު އިސްތަށިގަނޑުން އިސްތަށިތައް މޫނަށް ފައިބައިފައި ވާއިރު ހާދަ ފުރިހަމައެވެ. ބަލާ ފޫހިނުވާހާ ރީއްޗެވެ. ” ޒެ..ޒޭވް… ” އެވްލީންއަށް ތުންފަތުގައި ދަތްއަޅާލެވުނެވެ. ” ރެޑް ތުންފަތަށް ހާދަ ވަރެއް ތިކޮށްލަނީ… ” އެވްލީންގެ މޫނަށް ފައިބައިފައިވާ އިސްތަށިތައް ޒަވީން އެއްކައިރި ކޮށްލައިފިއެވެ.\nމަޑުމަޑުން އެވްލީންއާއި ކައިރިވަމުން ގޮސް އެވްލީންގެ ތުންފަތަށް ޒަވީން ބޮސް ދިނެވެ. ވާރޭގެ ސަަބަބުން ފަޒާގެ ތެރެއަށް ފެތުރުމުން ދިޔަ ތެތް ފިނިކަމުގެ ސަބަބުން ފަޒާ ކުރިއަށްވުރެ ފިނިކޮށްލިއެވެ. ދެހަށިގަނޑުގައި ރޯވެގެން ދިޔަ ލޯބީގެ އަލިފާނުގެ ސަބަބުން އެވްލީން ހިތާއި ރުހުމުން ޒަވީންގެ ހުރިހާ ފިރުމުންތަކަށް ދައުވަތު ދިނެވެ. ޒަވީން ލައިގެން ހުރި ޓީޝާޓް ބޭލުމާއެކު އެވްލީން އޭނަގެ ފިނި ތުންފަތް ޒަވީންގެ ކަސްރަތީ ހަށިގަނޑުގައި ޖައްސާލައިފިއެވެ. ޒަވީންގެ އެވްލީންގެ އިސްތަށިގަނޑު އެއްފަރާތް ކޮށްލުމަށްފަހު އެދޮން ކަނދުރާއަށް ބޮސްދިނެވެ. އެވްލީންއަށް ބާރަކަށް ޒަވީންގެ ހަށިގަނޑުގައި ބައްދާލެވުނެވެ. އެހަށިގަނޑުގެ ހުރިހާ ނާރުތަކާ ހަމައަށް ދައުރުކޮށްލި ކަރަންޓް ބާނިތަކުން މަޑު ހީލިކެރުވުމެއް އުފެދިގެން ދިޔައެވެ.\nކޮޓަރިތެރެއަށް ފެތުރިފައިވާ ފިނިކަމަމުގެ ސަަބަބުން ދެހިތުގެ ތެޅުންވެސް ކުރިއަށްވުރެ އަވަސް ކޮށްލައިފިއެވެ. ޒަވީންގެ ފަރާތުން ލިބެމުންދިޔަ ހިތްހަމަ ޖެހުމާއި އުފަލުގެ ސަބަބުން އެވްލީންގެ ހިތަށް ވަނީ ފިނިކަން ގެނެސްދީފައެވެ. ވަޔާއެކު ކޮޓަރީގައި ރޯކޮށްފައިވާ އުށްބައްތިތައް ނިވިގެން ދިޔަހިނދު ދެހަށިގަނޑުވަނީ އެއްހަށިގަނޑަކަށް ވެފައެވެ. ދުވަހަކުވެސް މުހާ ނުލެވޭފަދަ ގޮށަކުން ދެހިތް ވަނީ ބަނދެވިފައެވެ.\nކާޓެއިން ތަކުގެ ތެރޭން ފުރޭނިގެން އައިސް އިރުގެ ރަން ދަޅަތައް ވަނީ ކޮޓަރިތެރެއަށް ފެތުރިފައެވެ. ފޮރެސްޓް ތެރޭގައި އުދެހެމުންދިޔަ ބޭއި ވްރެން ، ބްރައުން ކީޕާރ ، ސްޓާލިންގްގެ ރީތި މިޔުޒިކީ އަޑު ފަޒާ ތެރެއަށް ވަނީ ފެތުރިފައެވެ. އެވްލީން ކަންނެތް ގޮތަކަށް ލޯހުޅުވާލުމަށްފަހު ކައިރީގައި ނިދާފައި އޮތް ޒަވީންއަށް ބަލައިލިއެވެ. އެވްލީން މަޑުމަޑުން އެނދުން ތެދުވެލުމަށްފަހު ގޮސް ފާޚަނާއަށް ވަނެވެ. އޭރުވެސް ޒަވީން ފުން ނިންޖެއްގައި ނިދާފައި އޮތެވެ. އެވްލީން ފެންވަރާލައިގެން ފާޚަނާއިން ނިކުމެެގެން އައީ ކުޑަ ބަކެޓަކަށް ފެން އަޅާލައިގެންނެވެ. އޭރު އެތުންފަތަށް ވަނީ ލާނެތް ހިނިތުންވުމެއް ވެރިވެފައެވެ.\n” ގުޑް މޯނިންގް ހަނީ… ” ޒަވީންގެ މޫނަށް ފެން ބުރުއްސާލުމާއެކު ޒަވީން ސިހިފައި ލޯ ހުޅުވާލިއެވެ. ” ނޯޓީ ގާލް… ” ޒަވީން އެވްލީންގެ އަތުގައި ހިފާ ލުއްކިއެއް ޖެހުމާއެކު އެވްލީން ގޮސް ޖެހުނީ ޒަވީންގެ ތަނަވަސް މޭމަތީގައެވެ. އެވަގުތު ކޮޓަރި ތެރޭގައި ގުގުމާލައިގެން ދިޔައީ އެވްލީންގެ ބާރު ހަޅޭކުގެ އަޑެވެ. ” ޒޭވް… ޕްލީސް ދޫކޮށްބަލަ… އަހަރެން މިދަނީ ކޮފީ ހަދަން ވެގެންނޭ ، ޒޭވްގެ ފެވެރިޓް ގްރީންޓީ ވެސް ގެންނާން އެންޑް މިހާރު އެއޮތް އަށެއް ޖަހާނީ… ޒޭވް ބުނީމެއްނު މިއަދު ކޮންމެވެސް ތަނެއް ބަލަންދާ ވާހަކަ… ” ޒަވީންގެ ބާރުގަދަ އަތުގެރޭގައި ހައްޔަރު ވެގެން ދިއުމާއެކު އެވްލީން ބުނެލައިފިއެވެ. އެވްލީންގެ ޖުމްލަ އަޑު އިވުމާއެކު ޒަވީން އެވްލީންގެ ގައިން ދޫކޮށްލުމަށްފަހު ބާރު ފިޔަވަޅު ތަކެއްގައި ގޮސް ފާޚަނާއަށް ވަނެވެ.\nއެވްލީން ބަދިގެއަށް ވަންނަމުން ފުރަތަމަވެސް ކުޑަދޮރުތައް ހުޅުވާލިއެވެ. އެއްވެސް ހުރަހެއްނެތި އެމޫނުގައި ބޮންދޭންފެށި ވައިރޯޅިތަކުން އެވްލީންގެ ތުންފަތަށް ހިނިތުންވުމެއް ވެރިވެގެން ދިޔަހެންނެވެ. ކުޑަދޮރު ކައިރީގައި އިންދާފައިވާ މެރީ ގޯލްޑް ގަސްތައް ވަނީ މާތަކުން ފުރާލާފައެވެ. ޝަބްނަމް ތިކިތައް މާތަކުގައި މޫތިތަކެއްހެން ވިދާ ބަބުޅަމުން ދިޔައެވެ. އެވްލީން ކޮފީމޭކާ ކައިރިއަށް ހުއްޓުނު ތަނާހެން ސިއްސައިގެން ދިޔައީ މީހަކު އައިސް އޭނަގެ އަތުގައި ހިފާ އެމީހަކާއި ދިމާއަށް އަނބުރާލުމާ އެކުއެވެ.\n” ވަޓް ދަ ހެކް އިސް ރޯންގް ވިތް ޔޫ ؟ ” އެވްލީން އަކިޔަސްގެ މޭމަތީގައި އަތްއަޅާ ދުރަށް ކޮއްޕާލާން ބޭކާރު މަސައްކަތް ކުރަމުން ދިޔައެވެ. އަކިޔަސް ހުރީ އެވްލީން ގެނެސް އޭނަގެ ހަށިގަނޑާ ލައްކޮށްލައިގެންނެވެ. ” ޔޫ އާ ދަ ޕްރޮބްލަމް… ” އަކިޔަސް އެވްލީން އަތަށް ބާރުކޮށްލައިފިއެވެ. އެވްލީންގެ ލޮލަށް ކަރުނަ ޖަމާވެގެން ދިޔައީ އަތުގައި އުފެދިގެން ދިޔަ ރިހުމެއްގެ ސަބަބުންނެވެ. ” ދޫކޮށްބަލަ ތަދު އެބަވެޔޭ…. އަކިޔަސް އަކަށް އަހަރެން ގަޔަށް ތިގޮތަށް އަތްލުމުގެ އެއްވެސް ހައްޤެއް ނޯންނާނެ…. ” އެވްލީންގެ ލޮލަށް ޖަމާވަމުންދިޔަ ކަރުނަތަކުން އެކޯތާފަތް ތެތްމާލައިފިއެވެ. ” ދަ ޑޭ ޔޫ ގޭވް މީ ދެޓް ލެޓާރ… އަހަރެންގެ ހިތަށްވެން ހާދަ ތަދެއްވިޔޭ… އަހަންނަށް ޤަބޫލެއްވެސް ނުކުރެވުނު ލީން އަހަންނަށް އެހާ ބޮޑަށް އޮޅުވާލާނެކަމަށް… ” އަކިޔަސް ދަތްކުޑިވިކާލި އިރު އެވްލީންއަށް އެދޮލުން ފެނުނީ އިންތިހާ ދަރަޖައިގެ ރުޅިވެރިކަމެވެ.\n” ވަޓް ! އަހަރެން ދުވަހަކުވެސް އަކިޔަސް އަކަށް ލެޓާއެއް ނުދެން… ޕްލީސް ލީވްމީ ، ޒޭވް މިހާރު އަހަރެން ނައިސްގެން ލަސްވެގެން އުޅޭނީ… ” އެވްލީން އަޑަށް ބާރުލާފާއި ބުނެލިއެވެ. ” ލަޔާރ… އަހަރެން އަނބުރާ މާލެ ދިއުމުން ލީން ލެޓާއެއް ނުދެންތަ ؟ އެދުވަހު އެލަޓާ ކިޔުނު ފަހުން އައި ކްނޯ ހައު ޑީގްރޭޑް ޔޫއާރ… ” ފަހަތައް ޖެހެމުން ގޮސް އަކިޔަސް ކިޗެން ކެބިނެޓް މައްޗަށް ވީއްލައިލި އެތިފަހަރާއެކު ހީވީ ކުޑަވަރެއްގެ ބިންހެލުމެއް އައިހެންނެވެ. ތަށިތައް ތެޅިލި އަޑުން ފަޒާ ގުގުމާލައިފިއެވެ. ” އަކިޔަސް ! ސްޓޮޕް އިޓް…. ” އެވްލީންއަށް ހަޅޭއްލަވައި ގަނެވުނެވެ. އޭނައޭ ކިޔައިގެން އަކިޔަސް ދައްކަމުން ދިޔަ ވާހަކަ ތަކަކީ ހަޤީޤަތެއް ނެތް ހުސް ދޮގު ވާހަކަ ތަކެކެވެ.\n” ކިތައްފަަހަރު އަހަރެން ބުނާނީ އަހަރެން ބޭނުމެއްނޫނޭ ޕާސްޓާމެދު ވިސްނާކަށް… އައެމް ހެޕީ ވިތް ޒޭވް…. އެންޑް ވަން މޯރ ތިންގް އައި ނެވާރ ބިޓްރޭއިޑް ޔޫ… އަކިޔަސްގެ އެހީއާއި ހިމާޔަތަށް އަހަރެން އެދި އާދޭސް ކުރިވަގުތު އަކިޔަސް އަހަރެން ދޫކޮށްލާފައި ދިޔައީ… ޔޫ ވޯންޓް ކްނޯ ހައު މަޗް ޕެއިން އައި ހޭވް ސަފާރޑް…. އަހަރެން ކޮންމެ ދުވަހަކުގެ ވަގުތުތައް ހޭދަކުރީ އަކިޔަސް އަންނާނެ ކަމުގެ ފޮނި އުންމީދުގައި… ބަޓް ދެޓް ޑޭއި ނެވާރ ކޭމް… އަހަރެން ހާދަ ވަރަކަށް ރުއީމޭ…. އަކިޔަސްގެ މޫނު ދެކިލުމުގެ އުންމީދުގައި ހާދަވަރަކަށް އިންތިޒާރު ކުރީމޭ ! ” މާޒީގެ ކަންތައް ހަނދާން ވުމާއެކު އެވްލީންގެ ހިތަށް އެތައް ޒަހަމްތަކެއް ލިބުނެވެ. ދުވަހަކުވެސް ހިތުން ފިލައިގެން ނުދާނެ ހިތި ދުވަސް ތަކެކެވެ. އަކިޔަސްގެ ލޯތްބާއި އަޅާލުން އެންމެ ބޭނުންވި ވަގުތު އަކިޔަސް އޭނަ އެކަނި ކޮށްލާފައި ދިޔައީއެވެ.\n” އައެމް ނޮޓް އަ ފޫލް ޓު ބްލީވް ޔޫ… ” އަކިޔަސްގެ ހިލަ ހިތަށް އެވްލީންގެ ލޮލުން ފައިބަމުން ދިޔަ ހޫނު ކަރުނަތަކުން އެއްވެސް އަސަރެއް ނުކުރިއެވެ. އަކިޔަސް ދިޔައީ އޭނައަތުން އެވްލީންއަށް ދެވެން އޮތް ހުރިހާ ވޭނާކާއި އަނިޔާއެއް ދެމުންނެވެ. ” އަކިޔަސް ހަޤީޤަތް އެނގެން ބޭނުންނަމަ އަހާބަލަ ރިނީ ކައިރިން…. ” ގިސްލުވެމުންދިޔަ އެވްލީން އަކިޔަސްއަށް ބަލައިލިއެވެ. ” ރިނީއޭ ކިޔަައިގެން އެއްވެސް އެއްޗެކޭ ނުކިޔާތި ! ” ކައިރީގައި ހުރި ހޫނު ގްރީން ޓީގެ އެތެރެއަށް އެވްލީންގެ އަތްތިލަ ކޮށްޕައިލަމުން އަކިޔަސް ބުންޏެވެ. އަތް ފިހިގެން ދިއުމާއެކު އެވްލީންއަށް ބާރަކަށް ރޮއިގަނެވުނެވެ.\nއަކިޔަސް އެވްލީން އެހާލަށް ދޫކޮށްލުމަށްފަހު ބަދިގެއިން ނިކުމެގެން ދިޔައެވެ. އެވްލީންގެ ބާރު ރުއިމުގެ އަޑުން ކޮޓަރީގައި ހުރި ޒަވީން ބާރު ބާރަށް ހިނގާލާފައި އައިސް ބަދިގެއަށް ވަނެވެ. ” ލީން… ” ކިޗެން ކެބިނެޓް ކައިރީގައި ހުއްޓިލައިގެން ރޯން ހުރި އެވްލީން ފެނުމާއެކު ޒަވީން އެވްލީންއަށް ގޮވާލިއެވެ. އޭރު ޒަވީންގެ މޫނުމަތިން ވެސް ނުތަނަވަސްކަން ފެންނަމުން ދިޔައެވެ.\n” ލީން ވަޓް ހެޕެންޑް… ” ގިސްލެވެމުންދިޔަ އެވްލީންއަށް ޒަވީންގެ ސުވާލަށް ޖަވާބެއް ނުދެވުނެވެ. އަތުން ދިލަ ނަގަމުން ދިއުމުގެ ސަބަބުން އެވްލީންގެ ލޮލަށް ޖަމާވަމުންދިޔަ ކަރުނަތައް ދިޔައީ ގިނަ ވަމުންނެވެ. ” ލީން ނުރޮއި ހުއްޓާލަބަ… ވެގެން އުޅޭ ގޮތެއް ބުނީމައެއްނު އަހަންނަށް ހެޕްލް ވެވޭނީ… ” ޒަވީން އެވްލީންގެ މޫނުގައި ހިފަހައްޓާލައިފިއެވެ. ” އަތް… ފި…ފިހުނީ… ” އަޅައިގަންނަމުން އެވްލީން ވާހަކަ ދެއްކިއެވެ.\nޒަވީންއަށް އެވްލީންގެ އަތް ފެނުމާއެކު ދެލޯ ބޮޑުކޮށްލެވުނެވެ. އެވްލީންގެ އަތްވަނީ ރަތްވެ ދުޅަވެފައެވެ. ” ލީން ހާސްނުވެބަލަ…. ކޫލް ވޯޓާރ ލާފަ ކެލަމައިން ކްރީމް ލީމަ ރަނގަޅު ވެދާނެ… އެންޑް އިޓްސް ޖަސްޓް ފަސްޓް ޑިގްރީ ބާން… ” ޒަވީން ފްރިޖް ހުޅުވާލުމަށްފަހު އައިސް ޓޭރޭއިން އައިސް ކިއުބްތަކެއް ނެގުމަށްފަހު އެވްލީންގެ އަތުގައި ހާކަން ފެށިއެވެ. އެވްލީން ދެލޯ މަރާ ބާރުކޮށްލައިގެން ހުރިއިރު އެސްފިޔަތައް ފޫދުއްވާލުމަށްފަހު ކަރުނަތައް ފައިބަމުން ދިޔައެވެ. އައިސް ކިޔުބުގެ ސަބަބުން ރިހުން މަޑުވެގެން ދިޔައެވެ. ޒަވީން އައިސް ކިޔުބް ހާކަމުން އެވްލީންގެ އަތަށް ފުމެމުންދިޔައިރު އެމަންޒަރު ފެންނަ ކޮންމެ މީހެއްގެ ހިތުގައި ހަސަދަވެރިކަން އުފެދޭނެއެވެ.\n” ލީން އިސް އެނީ ތިންގް ރޯންގް ؟ … ” ބަދިގެއަށް ވަދެގެންއައި ރިހާނީ އެވްލީންއާއި ޒަވީންއާއި ދިމާއަށް ބަލައިލުމަށްފަހު ތުންކޮޅު އޫކޮށްލައިފިއެވެ. އޭނައާއި އަކިޔަސްއާ ދެމެދުވެސް އެހާ ގާތްގުޅުމެއް އޮތްނަމަ ކިހާ ރަނގަޅު ހެއްޔެވެ ؟\n” ނަތިންގް… އަތް ފިހުނީ… ” އެވްލީން ރިހާނީގެ އަޑަށް ލޯހުޅުވާލުމަށްފަހު ހިނިތުންވުމަކާއެކު ބުނެލިއެވެ. ” ސިސް… ފަސްޓަ އެއިޑް ބޮކްސް ހިފައިގެން އާދެބަލަ… ” އެންމެ ފަހު އައިސް ކިއުބް އެވްލީންގެ އަތުގައި ހާކައިލަމުން ޒަވީން ބުނެލިއެވެ. ކުޑަ އިރުކޮޅެއްފަހުން ރިހާނީ ފަސްޓް އެއިޑް ބޮކްސް ހިފައިގެން އައިސް ކިޗެން ކެބިނެޓް މަތީގައި ބެހެއްޓިއެވެ. ޒަވީން އަވަސް އަވަހަށް އެހުޅުވާލުމަށްފަހު ކެލަމައިން ކްރީމް ނަގައި އެވްލީންގެ އަތުގައި އުނގުޅަން ފެށިއެވެ. ” ކުރިންވެސް ލީން ކައިރީގަ ބުނީމެއްނު ބަލައިގެން އުޅޭށޭ…. ދެން އަހަރެން ލީންއަށް ކޮފީއެއް ހަދާލަ ދޭނަން… ” ޒަވީން ކޮފީ ހަދަން އުޅުމުން އެވްލީން އެކަމާ ދެކޮޅު ހެދިއެވެ.\n” ކެއަރިންގް ހަސްބެންޑް އަކަށް ވާން ބޭނުން ވަނީ… ” ޒަވީން ކޮފީ މަގެއް ހިފައިގެން އައިސް އެވްލީންއަށް ދިއްކޮށްލިއެވެ. ” ސްޓްރޯއަކުން ދޯ ލީންއަށް ބޮވޭނީ ؟ ” ލާނެއް ރާގަކަށް ޒަވީން ވާހަކަ ދެއްކިއެވެ. ޒަވީންގެ ޖުމްލައިން ރިހާނީއާއި އެވްލީންގެ ހުނުމުގެ އަޑުން ބަދިގެ ގުގުމާލައިފިއެވެ. ” ޒޭވް ދެން މިހާރު އޮބްސެސް ތިވަނީ… ” ރިހާނީ ފްރިޖް ހުޅުވާލުމަށްފަހު މިލްކް ޕެކެޓެއް ނަގައިގެން އައިސް ތަށްޓަކަށް އަޅައިލަމުން އެބޯން ފެށިއެވެ. ” ކޮބާތަ ބްރޯ ؟ މިއަދު ނުވެސް ފެނޭ… ” ޒަވީންގެ ޖުމްލައިން އެވްލީންގެ މޫނުގެ ކުލަވަރު ބަދަލުވެގެން ދިޔައެވެ. ” ޖޮގިންއަށް ދިޔައީ ކަންނޭގެ… ” ރިހާނީ ޒަވީންގެ ސުވާލަށް ޖަވާބު ދިނެވެ.\nހެނދުނުގެ ނާސްތާއަށްފަހު ޒަވީންއާއި އެވްލީން ދިޔައީ ފާމްހައުސް ކައިރީގައި އޮތްނަ ފްލާވާ ފާރމްގައި ހިނގާލުމަށެވެ. ހޮލީހޮކްސް ، ކްރިސެންތް ، ސަންފްލާވާރ ، އޮރިއެން ލިލީސް ގަސްތައް އިންދާފައިވާއިރު އެގަސްތައް ވަނީ މާތަކުން ބަރާވެފައެވެ. ޓުއެސްޝަން މާކް ކޮކާތަކާއި މޮނާރޗް ކޮކާތައް މާތަކުން ފޮނި ބޯން އުދުހެމުން ދިޔައިރު ހާދަ ރީއްޗެވެ. ހީވަނީ ފިލްމްތަކުން ފެންނަހާ ރީތި މަންޒަރެއް ބަލާލެވޭހެންނެވެ. އެވްލީންއަށް މޮނާރޗް ކޮކާތައް ފެނުމާއެކު އެކޮކާތައް ހިފޭތޯވެސް ބެލިއެވެ. އެވްލީން އުޅޭގޮތުން ހީވަނީ ކުޑަކުއްޖެއް ހެންނެވެ. އެހާ މައުސޫމެވެ.\n” ހޭއި ބޭބް… ވަރަށް ރީތި އިނގޭ ހީވަނީ ސްނޯވައިޓް ހެން… ” ޒަވީން އައިސް އެވްލީންއާ އަރާހަމަކުރަމުން އެއްލޯ މަރާލައިފައި ހިނިތުންވެލިއެވެ. އެވްލީން ލައިގެންވެސް ހުރީ ނޫއަދި އޮރެންޖް ކުލައިގެ ހެދުމެކެވެ. މިއަދު އެހެން ދުވަސްތަކަށް ވުރެ ހޫނުހެންވެސް ހީވެއެވެ. ” ޒޭވް އެހެންވީމަ ވާނީ ޕަރިސްއަށް ދޯ… ” އެވްލީން އުދުހެމުންދިޔަ ކޮކާތަކަށް ނަޒަރު ހިންގާލައިފިއެވެ. ” ހޫމްމްމް ” ޒަވީން ހޫމް އަޅުވާލަމުން އެވްލީންގެ އަތުގައި ހިފަހައްޓާލިއެވެ.\n” ހައިޑް އެންޑް ސީކް ކުޅެން ހިނގާބަލަ ޒޭވް… ގަސްތައްވެސް ކިހާ ބޮޑު… ޕާފެކްޓް ވާނެ… ” އެވްލީން ލުއި ހީލުމަކާއެކު ބުނެލިއެވެ .” އޯހް މައި ގޯޑް… ޔޫ އާރ ސްޓިލް ނޮޓްް އެ ގްރޯން އަޕް… ” ޒަވީން އެއްބުމަ އަރުވާލިއެވެ. ” ފައިން ، ލެޓްސް ގޯ ފޯއަ ވޯލްކް… ” އެވްލީން ކުދި ދަތްތައް ފެންނަވަރަށް ހިނިތުންވެލިއެވެ. ” އޯކޭ ވާނެ… ” ޒަވީން އެވްލީން ގެނެސް ކައިރިކޮށްލަމުން ފާމްގައި ހިނގަން ހަދާފައިވާ މަގުން ހިނގަމުން ދިޔައެވެ.\nކޮޓަރިއަށް ވަންނަމުން އަކިޔަސް ކޮޓަރީގެ ދޮރު ލައްޕާލި އަޑަށް ސޯފާގައި އިށީންދެލައިގެން މެގަޒިންއެއް ކިޔަން އިން ރިހާނީ ދިޔައީ ސިއްސައިގެންނެވެ. ” ކިޔާ ކޮންތާކަށް ގޮއްސަ ތިއައީ… ؟ ” ރިހާނީ ސޯފާއިން ތެދުވެލަމުން އަލާލައިފިއެވެ. ” ނަން އޮފް ޔޯރ ބިސްނެސް… ” އަކިޔަސް އެނދުގައި އިށީންނަމުން ޖީބުން އޭނަގެ ފޯނުނެގިއެވެ. ” އަހަރެންމީ ކިޔާގެ ވައިފް… އަހަންނަށް އެނގެން ޖެހޭނެ ކިޔާ ދާތަނެއް، ކިޔާ ކުރާކަމެއް ” ރިހާނީގެ އަޑުގައިވެސް ހިތްހަމަ ނުޖެހުން އެކުލެވިގެންވިއެވެ. ” ފައިން… އަހަރެން ދިޔައީ ފިހާރަޔަކަށް…. ވޯންޓް އެކްސްޓްރާ ޑީޓެއިލްސް ؟ ” ރިހާނީ ސުވާލުކުރަން ފަށާގޮތަށް ޖަވާބު ނުލިބެނީން ހުއްޓާނުލާނެކަން އެނގުމުން އަޑަށް ބާރުލާފައި އަކިޔަސް ބުންޏެވެ. ރިހާނީ އަކިޔަސްއާއި ދިމާއަށް ބަލައިލުމަށްފަހު ހިނގައިގަތީ ކޮޓަރިން ނިކުތުމަށެވެ. ނަމަވެސް އަކިޔަސް ގޮވާލުމާއެކު ރިހާނީގެ ފިޔަވަޅުތައް ގަނޑުވިއެވެ.\n” ރިނީ އަހަރެން މިކުރާ ސުވާލަށް ތެދުތެދަށް ޖަވާބު ދޭތި…. ” އަކިޔަސް ބާރަކަށް ހިނގާލާފައި އައިސް ރިހާނީ ކުރިމައްޗަށް ހުއްޓުނެވެ. ” ސުވާލު ކުރީމައެއްނު އަހަންނަށް ޖަވާބު ދެވޭނީ… ” ރިހާނީގެ ހިތުގެ ތެޅުން ބާރުވެގެން ދިޔައެވެ. ” މީގެ ހަތަރު އަހަރު ކުރިން ލީން އަހަންނަށް ދޭށޭ ކިޔާފަ ދިން ލެޓާއަކީ ލީން ލުޔުނު އެއްޗެއްތަ ؟ ” އަކިޔަސް ދެބުމަ ގޮށްޖަހާލަމުން އަޑަށް ހަރުކަށިކަން ގެންނަމުން އަހާލިއެވެ. ” ހޫމްމްމް… އެކަމަކު އެލެޓާއަކީ ލީން ލިޔުނުއެއްޗެއް… ” އަކިޔަސްގެ ސުވާލުން ރިހާނީ ހާސްވާގޮތްވިއެވެ. ނަމަވެސް އޭނަ އެކަން އެއްވެސް ގޮތަކަށް ހާމަވިޔަކަ ނުދިނެވެ.\n” ކިޔާ ކުއްލިޔަކަށް ތި ސުވާލު ކުރީ ކީއްވެތަ ؟ ” ރިހާނީ އެހިއެވެ. އަކިޔަސް ރިހާނީގެ ސުވާލަށް ޖަވާބު ދިނުމުގެ ބަދަލުގައި ގޮސް އެނދުގައި އިށީނެވެ. ރިހާނީ އަކިޔަސްއާއި ދިމާއަށް ބަލައިލުމަށްފަހު ކޮޓަރިން ނިކުމެގެން ދިޔައެވެ. އޭރު އެވްލީންގެ ސަބަބުން އެހިތުގައި އަނެއްކާވެސް ރުޅިވެރި ކަމުގެ އަލިފާން ރޯވެގެން ދިޔައެވެ. އޭނައަށް އެވްލީން އެކަނި ހުއްޓާ ފެނިއްޖެނަމަ އެވްލީންގެ ދުވަސް ދުއްވާލާނެއެވެ.\nހަވީރު އަކިޔަސްއާއި ޒަވީން ރަށްޓެއްސެއްގެ ގެއަށް ދިއުމުން ގޭގައި ތިބީ ހަމަ އެކަނި ރިހާނީއާއި އެވްލީންއެވެ. ސިޓިންގް ރޫމްގައި އެވްލީން ޓީވީ ބަލަން އިނުމަށްފަހު ހިނގައިގަތީ ގޭގެ ބެކްޔާޑަށެވެ. އެވްލީން ވުޑްސް ތެރޭގައި ހިނގަމުން ދިޔައިރު ރިހާނީ އޭނަގެ ފަހަތުން އަންނަކަމެއް އެވްލީންއަށް ރޭކާވެސް ނުލިއެވެ.\n” ޔޫ ބިޗް!!!… ކަލޭ ކީކޭ ކިޔައިގެން ތިއުޅެނީ ކިޔާ ކައިރީގައި ؟ ” ރިހާނީ ވިދާލި ވިދުވަރެއްހާ ބާރުމިނުގައި އައިސް އެވްލީންގެ އިސްތަށިގަނޑުގައި ބާރަކަށް ހިފަހައްޓާލިއެވެ. ” ރިނީ ދޫކޮށްބަލަ… ” ރިހާނީ އިސްތަށިގަނޑަށް ވާން ކޮށްލުމާއެކު އެވްލީންއަށް ބުނެލެވުނެވެ. ރިހާނީ ދެލޯ ހަނިކޮށްލައިގެން އެވްލީންއާއި ދިމާއަށް ކަޅިހަދާލައިގެން ހުރިއިރު އެބުޅި އިސްތަށިގަނޑުގެ ސަބަބުން ރިހާނީ ފެންނަމުން ދިޔައީ ފިލްމުތަކުން ފެންނަ ވިލަންއެއް ހެންނެވެ.\n” ކަލެއަށް ނުހުރެވުނުދޯ ކިޔާއާ ކައިރިނުވެ…. ޒޭވް ލިބުނީމަވެސް ކިޔާ ފަހަތުން އަޅުވާލައިގެން ތިއުޅެނީ… ސްލަޓް! ” ރިހާނީ އެވްލީންގެ އިސްތަށިގަނޑުން ދޫކޮށްލުމަށްފަހު ހަޅޭއްލަވައިގަތެވެ. ” ރިނީ ! ” އެވްލީންގެ އަޑުގައިވެސް ރުޅިވެރިކަން އެކުލެވިގެން ވިއެވެ. ” ލާސްޓް ވޯނިންގް…. ކިޔާއާއި ކައިރިވެސް ވެއްޖެނަމަ ނިމުނީ… ” ރިހާނީ އެވްލީންގެ މޭމަތީގައި އަތްއަޅާލާ ކޮށްޕާލައިފިއެވެ. ނަސީބަކުން އެފަދަ ހަމަލާއަށް ތައްޔާރުވެގެން ހުރުމުގެ ސަބަބުން އެވްލީންއަށް ހަށިގަނޑު ބެލެންސް ކޮށްލެވުނެވެ.\n” އަހަރެން ނޫޅެން އަކިޔަސް ފަހަތަކުން ، އަކިޔަސް ކައިރީ ބުނެބަލަ އަހަރެންގެ ފަހަތުން ނޫޅޭށޭ… އެންޑް އައެމް ހެޕީ ވިތް ޒޭވް… ” އެވްލީން އަޑަށް ބާރުލާފައި ބުންޏެވެ.\n” ޔޫ ބެޓާރ ޝަޓް ޔޯރ މައުތް…. ” ރިހާނީ އެވްލީންއާއި ދިމާއަށް ޝަހާދަތްއިނގިލި ދިއްކޮށްލަމުން ލޯއަޅާލައިފިއެވެ.\n” ޔޫ ބެޓާރ ކީޕް ޔޯރ މައުތް ޝަޓް… އަހަރެން ވާހަކަ ގިނަ ކޮށްފިނަމަ ޔޯރ ލައިފް ވިލް ބީ ރުއިންޑް… ” އެވްލީން ރިހާނީ ކުރިމަތީގައި ބަލިވާކަށް ބޭނުމެއް ނުވިއެވެ. އޭނަވެސް ”ސްޓްރޯންގް ” ވާން ބޭނުމެވެ.\nއެވްލީން އެތެރެއަށް ދާން ހިނގައިގަތުމާއެކު ރިހާނީއަށް ކައިރީގައި ހުރި ރެޑްވުޑް ގަހަށް ލެނގިލެވުނެވެ. ރިހާނީ އަވަސް އަވަހަށް އޭނަގެ ފޯނުނަގައި ޖުނެއިނާގެ ފޯނަށް ގުޅާލައިފިއެވެ. ހަތަރު ފަހަރު ގުޅުމުންވެސް ޖުނެއިނާ ފޯނެއް ނުނެގިއެވެ. ރިހާނީގެ ލޮލަށް ކަރުނަ ޖަމާވެގެން ދިޔައީ ކުއްލިޔަކަށެވެ. ފޯނު ނަގާ ހޫރާލެވުނު އިރު ރުޅިއައިސް ރިހާނީ އެތެރެއިން އަނދަމުން ދިޔައެވެ.\n” އެވްލީން!، އަހަރެން ކަލޭގެ ދިރިއުޅުން ބަރުބާދު ކޮށްލާނަން… ” ރިހާނީ ދެދަތްޕިލް ޖައްސާ ބާރުކޮށްލިއެވެ. އެވަގުތު ހިޔާލަށް އަކިކަމެއްގެ ސަބަބުން ރިހާނީގެ ހުނުމުގެ އަޑުން ފަޒާ ގުގުމާލައިގެން ދިޔަ އެވެ.\nYeyy anekkaa ves first ?.. Vvvv reethi waiting for next part.. Obiness to tha maxs\nOmg varah reethi. You be one of the bestestestest hama\nLaa, me first.. Yayyy, finally first libuny oa ?\nhei reader .. Laa kiyaafa huttaakah nuvaane .. eyee v goskameh .☺\nAff… laa akee goas ehcheh noon. It means NO in Arabic ?\n????❤❤Yayy me first… Vvv nice..Masha allhah ….waiting for the next part\nLol we both first ?\nZo’3rd dhw.. mi part ves hama roolhaa iraa kudhi kudhi hama??\nMaasha Allah.. waiting for the next part..\ni wanna be frnds with u\nKoba ma kery comment??\nstory is beautiful .. .\nbut I’malittle confused….\nactually how much does leen remember about her past?….\nseems like she only renembers akiyas….,\nshe doesnt remember the mental asylum… the reason why she had tobthere…\nfizaaya and junainas evil deeds…,.\nplease clarify this doubt for me somebody\nHey dear, As the story progress all your question will be answered. So please continue reading <3\nAslu evleen xeyv aa marry kohgen egeyah dhiya thanun akiyas men fenunyma hurihaa ehcheh hadhaan v\n❤❤????mi part ves v reethi\nStory is”Roolhaai Iraa kudhi kudhi\nLeen ah dheragotheh nuhadhahchey\nEfakyru haadha hithaamaeh kohfi eyy.. when next part..?? Um waiting for the next part…\nMireyge part thankolheh kuru dho\nEkam salhi igey story\n30 parts ah story hadhaa part thah dhigu kollanvy ennu.\nHaadha reechey mivaahaka\nKiyaa hithun keinuvaathy igey mihen mibunyves. Varah varah rythi\nWaiting for muthaa ge varah kind reply akah ??????\nThirty parts ey liyunu baige thirty einy ehenthanakah gossa\nYour opinion is already taken into consideration Mary. I’ll merge episodes so that the total episode count will be 30. But the episodes will be extraaaaaaa long per. Hope you’ll still enjoy it. 🙂\nStory v salhi…zave ah rehani n leen ae sis kann ingumun ehves suvaal eh nufedhuny keeveba? Mental hospital ga leen inn iru zave ah reehani ge vahaka konmes varakah ingifa dhw innany..leen eyna sis fenunyma sakaryi vaakan so..????\nHey Kudaa, As the story progress your question will be answered. Hope you’ll continue reading and supporting the novel 🙂\nNext part up kohdheyba\nThank you all for the lovely feedback. I really appreciate all the warm support support I’m receiving from you all. 🙂\nKobaa nextu paaaartu\nenglish word ebahuri nubaikoh beynunkohffa.. know kiyan v thanah kuno, beleive kiyan v thanah buleeve\nތި ލޯބި އެދިގެން… 7\nލޯބި June 8, 2013


އެންމެ ރީތި ވާހަކަ (ހަވަނަ ބައި) | ތާރީޚް | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ތާރީޚް އެންމެ ރީތި ވާހަކަ (ހަވަނަ ބައި)\nއެކަލޭގެފާނު ހަރުދަނާކަމާއެކު ވިދާޅުވިއެވެ. "އާނއެކެވެ! ތިމަންކަލޭގެފާނަކީ ޔޫސުފެވެ." އަދި އެކަލޭގެފާނުގެ އަރިހުގައި ހުރި ޝާހީވަންތަ ޒުވާނަކަށް އިޝާރާތްކުރައްވާފައިވާ ވިދާޅުވިއެވެ. "އަދި މިހުންނެވީ ތިމަންކަލޭގެފާނުގެ އަޚެވެ. މާތް ﷲ އަޅަމެން ދެބެއިންގެ މައްޗަށް ދަރުމަވަންތަވޮޑިގެންފިއެވެ. ތަޤުވާވެރިވެ ކެތްތެރިވާމީހާ ދަންނާށެވެ. އިޙްސާންތެރިންގެ ދަރުމަ ﷲ ގެއްލެނި ނުކުރައްވައެވެ."\nޔޫސުފްގެފާނުގެ އަޚުންނަށް ލިބުނު ހައިރާންކަމުން ހޭވެރިވެވުނީ އިރުގަނޑެއް ފަހުންނެވެ. އެމީހުން ލަދުގަނެފައިވާ ހާލު ދެންނެވިއެވެ. "ﷲ ގަންދީ ދަންނަވަމެވެ. މާތް ﷲ އަޅުގަނޑުމެންގެ މައްޗަށް ކަލޭގެފާނު މަތިވެރިކުރައްވައި، މާތްކުރެއްވިއެވެ. އަޅުގަނޑުމެންވަނީ ކުށްވެރީން ކަމުގައެވެ."\nއެކަލޭގެފާނުގެ އަޚުން އެތިބީ ބިރުން ރޫރޫ އަޅައެވެ. އެހެންނުވާންވީ ކީއްވެގެންތޯއެވެ؟ އެކަލޭގެފާނަށް ކުރިމަތިވި ހުރިހާ މުޞީބާތެއްގެ ފެށުމުގެ މޭސްތިރިންނަކީ އެމީހުންނެވެ. ނުހަނު ގަދަފަދަ ބަދަލުހިފުމަކުން ބަދަލުހިއްޕެވެން އޮއްވާ އެކަލޭގެފާނު ތަމްސީލްކޮށްދެއްވީ ކީރިތި ނަބިއްޔެއްގެ ރިވެތި އަޚްލާޤެވެ. އެކަލޭގެފާނު އެކަލޭގެފާނުގެ އަޚުންނަށް ތަސައްލީދެއްވަމުން ވިދާޅުވިއެވެ.\n"މިއަދު ތިޔަބައިމީހުންގެ މައްޗަށް މަލާމާތެއް، ދެރަބަހެއް ނެތެވެ. ތިޔަބައިމީހުންނަށް މާތް ﷲ ފާފަފުއްސަވާށިއެވެ. އެކަލާނގެއީ ރަޙްމަތްލައްވާ އެންމެ ރަޙްމަތްވަންތަ ރަސްކަލާނގެއެވެ."\nޔޫސުފްގެފާނު އެކަލޭގެފާނުގެ އަޚުންނާ ކޮނޑާ ކޮނޑުޖައްސަވާ ސަލާމްކުރެއްވިއެވެ. އަދި ހުރިހާ ބޭފުޅުން އެކީ ކީރިތިކުރެއްވިއެވެ. ހިތާމަޔަކުން ނޫނެވެ. ނަމަވެސް އެތައް ދުވަހަކު ނުފެނި ތިބެފައި ފެނުނީތީ އުފަލުންނެވެ. ބޭބެއިންގެ ކިބައިން ކޮއްކޮމެންނާމެދު ގޯސްކަމެއް ހިންގައި ބޭބެއިން އެމީހުންގެ ކުށަށް އިޢުތިރާފްވީތީއެވެ. ކޮއްކޮމެން ބޭބެއިންނަށް މާފުދީ އެމީހުންނާމެދު ހިތްސާފުވީތީއެވެ. ރިވެތި އަޚްލާޤުގެ ރީތި ނިންމުންތަކެއްގެ ސަބަބުން ޢާއިލާއެއް އަލުން ޢާއިލާއަކަށް ވީއެވެ.\nޔޫސުފްގެފާނު އެމީހުންނާއެއްކޮށް ކަންޢާނަށް ވަޑައިގަންނަވަން ކިތަންމެހާވެސް ބޭނުންވެލެއްވިއެވެ. ނަމަވެސް އެކަލޭގެފާނުގެ ޒިންމާގައިވާ އިދާރާ ދޫކޮށްލައްވާފައި ވަޑައިގަންނަވާނީ ކިހިނެއްތޯއެވެ؟ އެހެންކަމުން އެކަލޭގެފާނު އެކަލޭގެފާނުގެ އަޚުންނަށް ވިދާޅުވިއެވެ.\n"ބޭބެމެން އަޅުގަނޑުގެ މިގަމީސް ހިފައިގެން ދާށެވެ! އަދި އަޅުގަނޑުގެ ލޮބުވެތި ބައްޕަގެ މޫނުފުޅުމައްޗަށް އެގަމީސް އެއްލާށެވެ! އޭރުން ލޮލަށް ފެންނަ މީހެއްކަމުގައި އެކަލޭގެފާނު އަލުން ވެވަޑައިގެންފާނެއެވެ. އަދި ބޭބެމެންގެ އަހުލުވެރިންގެ އެންމެން ގޮވައިގެން އަޅުގަނޑުގެ ގާތަށް އަންނާށެވެ."\nވަރަށް އަވަހަށް ގާފިލާއެއް ތައްޔާރުކުރެވި ފަލަސްޠީނާ ދިމާއަށް މިސްރާބުޖެހިއެވެ.\nމުސްކުޅި ޝައިޚް އެކަލޭގެފާނުގެ ކޮޓަރިކޮޅުގައި އެކަނި އިންނެވިއެވެ. ކަރުނަތައް އެކަލޭގެފާނުގެ ކޮތާފަތްޕުޅު މައްޗަށް އޮހޮރެމުންދިޔައެވެ. ކުއްލިއަކަށް ކީރިތި ކުރެއްވުން ހުއްޓަވާލައްވާފައި ތެދުވެވަޑައިގެންފިއެވެ. ހެދުންކޮޅު ތުރުކުރައްވައި އެކަލޭގެފާނުންގެ ބޭފުޅުންގެ އަނބީންގެ ގާތަށް ބޭރަށް ނިކުމެވަޑައިގެންފިއެވެ. އަދި މޫނުފުޅު އުޑާދިމާއަށް އުފުއްލަވާފައި ވަސްބައްލަވާލެއްވިއެވެ.\nއެންމެ ދޮށީ ކުއްޖާގެ އަންހެނުން އިނދެފަ ބުންޏެވެ. "ބަފާބެ، ޔަޢުޤޫބް މިއަދު އޭނާގެ ކޮޓަރިން ނިކުމެވަޑައިގެންފިއެވެ." އެމީހުން އެކަލޭގެފާނުގެ އަރިހުން އާދަޔާޚިލާފުކަމެއްވީތޯ ސުވާލުކުރިއެވެ. އެކަލޭގެފާނުގެ މޫނުފުޅުގެ މަތިން ލުއިލުއި ހިނިވަރުނަކުރެއްވުމުގެ އަސަރެއް ފާޅުވިއެވެ. އެމީހުން އެކަލޭގެފާނުގެ އަރިހުން ސުވާލުކުރިއެވެ.\n"މިއަދު ހާލުކޮޅު ކިހިނެއްތޯއެވެ؟"\nއެކަލޭގެފާނު ޖަވާބުދެއްވިއެވެ. "ބައްޕައަށް ޔޫސުފްގެ ވަސް އެބަދުވައެވެ. ތިޔަކުދިން ބައްޕަ މޮޔައަކަށް ނުހަދާނެނަމައެވެ."\nއެމީހުން މިމުސްކުޅި ޝައިޚުގެ ބަސްތަކާމެދު ޢަޖާއިބުވިއެވެ. އެމީހުން އެކަލޭގެފާނަށް ބުންޏެވެ. "ﷲ ގަންދީ ދަންނަވަމެވެ. ބައްޕަވަނީ ކުރިންވެސް ބައްޕަ ހުންނެވި ކުށް ޚިޔާލުގައެވެ."\nއެމީހުން އެކަލޭގެފާނު ގިނިކަންޏާ ދޫކޮށްލުމަށްފަހު ދިޔައެވެ. އެމީހުން އެކަކު އަނެކަކަށް އެމުސްކުޅި ޝައިޚާމެދު އެއްވެސް އުންމީދެއް ނެތް ކަމަށް ބުނަމުންދިޔައެވެ. "އޭނާ އަވަހާރަވާނީ ޔޫސުފްގެ މައްޗަށް ހިތާމަކޮށްކޮށް ގޮހެވެ."\n"އެޝައިޚް ވާހަކަދެއްކެވީ ޔޫސުފްގެ ގަމީހާ ބެހޭގޮތުންބާއެވެ؟"\n"މަށަކަށް ނޭނގެއެވެ. އޭނާ ވިދާޅުވީ އޭނާއަށް ޔޫސުފްގެ ވަސް ދުވާކަމަށެވެ. ޝައިޚްގެ ބުއްދި ގޯސްވީކަންނޭނގެއެވެ."\nއެކަލޭގެފާނު އެދުވަހު ހުންނެވީ ރޯދައަށެވެ. އެމުސްކުޅި ޝައިޚް އެދިވަޑައިގަތީ ރޯދަ ވީއްލެވުމަށް ކިރު ފޮދަކަށެވެ. ރޭގަނޑުވުމުން އެކަލޭގެފާނު ހެނދުންކޮޅު ބަދަލުކުރެއްވިއެވެ.\nމިޞްރުން ނުކުތް ގާފިލާ އޭރު ސަހަރާތެރޭ ދަތުރުކުރަނީއެވެ. ޔޫސުފްގެފާނުގެ ގަމީސްކޮޅުވަނީ ގޮވާންތަކުގެ ތެރޭގައި ފޮރުވާފައެވެ. އެގާފިލާ މަޑުމަޑުން އެމުސްކުޅި ޝެއިޚުގެ ގެދޮރާ ކައިރިވަމުން ދިޔައެވެ.\nނާއުންމީދުގެ ބަނަ ކަޅުވިލާތައް ކެހި އެންމެ ވިލާރޮއްޖެއްވެސް ނެތި، އެކަލޭގެފާނުގެ ވިސްނުންފުޅުގެ މުޅި އުދަރެސް އުންމީދުގެ އަލިގަދައިރުން ދިއްލާލައިފިތާ އެތައްއިރެކެވެ. ޝައިޚް އެކަލޭގެފާނުގެ ކޮޓަރިކޮޅުގައި އިޢުތިކާފަށް އިންނަވައި އުޑާދިމާއަށް ދެއަތްޕުޅު އުފުއްލަވައި ވަރަށް ގިނައިރު ވަންދެން ދުޢާކުރައްވައި ވަސްބައްލަވައި ހެއްދެވިއެވެ. އެގަމީސްކޮޅު އެކަލޭގެފާނާ ގާތްވަމުން ދިޔަވަރަކަށް ކީރިތި ކުރެއްވުން އިތުރުވަމުން ދިޔައެވެ.\nއުފާވެރިކަމުގެ ޚަބަރުދޭމީހާ އައިސް އެކަލޭގެފާނުގެ މޫނުފުޅުމައްޗަށް އެގަމީސްކޮޅު އެއްލިއެވެ. އެހިނދު މާތް ﷲ ގެ ފަޟްލަވަންތަކަމުން ލޮލަށް ފެންނަ މީހަކު ކަމުގައި އަލުން އެކަލޭގެފާނު ވެވަޑައިގެންނެވިއެވެ. އެކަލޭގެފާނު ވިދާޅުވިއެވެ. "ތިޔަކުދީންނަށް ނޭނގޭ ކަންތައްތަކެއް، މާތް ﷲ ގެ ޙަޟްރަތުން ބައްޕައަށް އެނގޭކަމަށް، ބައްޕަ ނުބުނަން ހެއްޔެވެ؟" އެމީހުން ބުންޏެވެ. "ބައްޕާއެވެ. އަޅުގަނޑުމެންގެ ފާފަ ފުއްސެވުމަށް، ބައްޕަ ދުޢާކޮށްދެއްވާށެވެ! އަޅުގަނޑުމެންވީ ކުށްވެރިން ކަމުގައެވެ." އެކަލޭގެފާނު އެކުދިންނާ ދިމާއަށް ބަފައިކުލުނުން ފުރިފައިވާ ހިތަކައިގެން އެނބުރިވަޑައިގެން ވިދާޅުވިއެވެ. "ތިޔަކުދިންގެ ފާފަފުއްސެވުންއެދި ބައްޕަގެ ވެރިރަސްކަލާނގެ ޙަޟްރަތަށް ދުޢާކުރާނަމެވެ. އެކަލާނގެއީ ގިނަގިނައިން ފާފަފުއްސަވާ، ރަޙީމްވަންތަ ރަސްކަލާނގެއެވެ."\nވާހަކަ ފެށުނީ ހުވަފެނުގެ ތަޢުބީރަކުންނެވެ. ވާހަކަ ނިމެނީވެސް އެހުވަފެނުގެ ތަޢުބީރުންނެވެ. ވާހަކައިގެ މުދައްބިރު މުޚްބިރު ވާހަކަ ކިޔައިދެއްވަމުން ވަޙީކުރެއްވިއެވެ.\nއެއެއްމެން ޔޫސުފްގެފާނުގެ އަރިހަށްގޮސް ވަންހިނދު އެކަލޭގެފާނުގެ މައިންބަފައިން އެކަލޭގެފާނުގެ އަރިހަށް ލަފައިލެއްވިއެވެ. އަދި ވިދާޅުވިއެވެ. "މާތް ﷲ ގެ އިރާދަފުޅާއެކު، އަމާންކަން ލިބިގެންވާ ހާލުގައި މިޞްރަށް ވެދެވަޑައިގަންނަވާށެވެ."\nއަދި ޔޫސުފްގެފާނު އެކަލޭގެފާނުގެ މައިބަފައިކަލުން ތަޚުތަށް އުފުއްލެވިއެވެ. އަދި އެއެންމެން އެކަލޭގެފާނަށް ކުރުނީސްކޮށް، ﷲ އަށް ޝުކުރުވެރިވާ ހާލު ސަޖިދައަށް ތިރިވިއެވެ. އެކަލޭގެފާނު ވިދާޅުވިއެވެ. "އަޅުގަނޑުގެ ބައްޕާއެވެ! ކުރީން އަޅުގަނޑަށް ފެނުނު ހުވަފެނުގެ މާނައަކީ މިއީއެވެ. އަޅުގަނޑުގެ ވެރިރަސްކަލާނގެ، އެހުވަފެން ޙައްޤު ތެދުކަމުގައި ލައްވައިފިއެވެ. އަޅުގަނޑު ޖަލުން ނެރުއްވުމުގައާއި، އަޅުގަނޑާއި އަޅުގަނޑުގެ އަޚުންނާ ދެމެދު ޝައިޠާނާ ނުބައިކޮށްފުމަށް ފަހުގައި، ބަދަވީންގެ ދިރިއުޅުމުން ބައްޕަމެން ގެންނެވުމުގައި އެކަލާނގެ އަޅުގަނޑާމެދު އިޙްސާންތެރިވެ ވޮޑިގެންނެވިއެވެ. އަޅުގަނޑުގެ ވެރިރަސްކަލާނގެއީ، އެކަލާނގެ އިރާދަކުރައްވާ ކަމަކަށް އޯގާވަންތަ ރަސްކަލާނގެއެވެ."\nއެކަލޭގެފާނަށް ނުހަނު ތުއްޕުޅުއިރު ފެނިވަޑައިގަތް ހުވަފެންފުޅު، އެތައް އުނދަގުލަކާއި ދަތިތަކަކަށްފަހު ޙަޤީޤަތަކަށްވުމުން އެކަލޭގެފާނަށް ކުރެއްވެމުންދާނެ އިޙްސާސްތައް ހިތަށް ގެންނަވާށެވެ. އެކަލޭގެފާނު ޝުކުރުވެރިކަމާއެކު މާތް ﷲ އަށް ދުޢާ ދެންނެވިއެވެ.\n"އަޅުގެ ވެރިރަސްކަލާކޮ! އިބަރަސްކަލާނގެ ތިމަންއަޅާއަށް ވެރިކަން ދެއްވީމުއެވެ. އަދި ހުވަފެންތައް މާނަކުރަން ދަސްކޮށްދެއްވީމުއެވެ. އިސްވެދިޔަ މިސާލަކާނުލައި، އުޑުތަކާއި، ބިން ހެއްދެވި ރަސްކަލާކޮ! ދުނިޔެއާއި އާޚިރަތުގައި މިއަޅާގެ އެހީތެރިއަކީ، އިބަރަސްކަލާނގެއެވެ. މުސްލިމެއްގެ ގޮތުގައި މިއަޅާ މަރުގަންނަވާނދޭވެ! އަދި ޞާލިޙުންގެ ތެރެއިން މިއަޅާ ލައްވާނދޭވެ!"\nޔޫސުފްގެފާނާއި އެކަލޭގެފާނުގެ ޢާއިލާ މިޞްރުގައި ތިބުމުގެ ހުއްދައަށް އެދިވަޑައިގަތުމަށް ރަސްގެފާނާ ބައްދަލުކުރުމުގެ އިންތިޒާމުތައް އެކަލޭގެފާނު ހަމަޖެއްސެވިއެވެ. ޔޫސުފްގެފާނަކީ މުޅި ރަސްކަމަށްވެސް ލިބިފައިވާ ބޮޑު ނިޢުމަތެކެވެ. މިސަބަބަށްޓަކައި އެކަލޭގެފާނުގެ އަރިހުގައި އެކަލޭގެފާނުގެ ޢާއިލާ މިޞްރުގައި ތިބުމުގެ އިޒުނަ ރަސްގެފާނު ދެއްވެވީ ނުހަނު އުފަލާއެކުއެވެ. އެހިނދު ޔޫސުފްގެފާނު މާތް ﷲ އަށް ޝުކުރުގެ ސަޖިދަ ޖެއްސެވިއެވެ.\nހުރިހާ ކަމެއް މޮޅަށް ދެނެވޮޑިގަންނަވާ ފަރާތުން ޤުރްއާނުގައި އެކަމަނާގެ ވާހަކަ ވަނީ ރަސްގެފާނުގެ ދަރުބާރުގައި ނިންމަވާލައްވާފައެވެ. އެކަމަނާ އެކަމަނާގެ ކުށަށް އިޢުތިރާފްވެވަޑައިގަތުމަށްފަހު އެކަމަނާއާމެދު ކަންހިނގައިދިޔައީ ކިހިނަކުންކަމެއް އެނގޭކަށް ނެތެވެ. ނަމަވެސް އެކަމަނާއާ ބެހޭ ވާހަކަތައް ކިޔެއެވެ. ބުނެވޭ ގޮތުގައި އެކަމަނާގެ ފިރިކަލުން އަވަހާރަވުމުން އެކަމަނާ ޔޫސުފްގެފާނާ ކައިވެނި ބައްލަވައިގަތީއެވެ. އޭރު އެކަމަނާވީ ބިކުރުވެރިއަކަށެވެ. އެކަމަނާގެ ފިރިކަލުން މުސްކުޅިކަމުން އަންހެނުންނާ އެފަދަ ގުޅުމެއް ނުބާއްވަވާކަމަށް އެކަމަނާ ވިދާޅުވިއެވެ. އެހެން ވާހަކައެއްގައި ވާގޮތުން ޔޫސުފްގެފާނުގެ މައްޗަށް އެކަމަނާ ހިތާމަކުރައްވާލެއް ގިނަކަމުންގޮސް އެކަމަނާގެ ލޮލުގެ ފެނުން ގެއްލުނީއެވެ. ދެން އެކަމަނާ އެކަމަނާގެ ގަނޑުވަރު ދޫކޮށްލައްވާ މަގުމައްޗަށް ނުކުންނަވައި ރަށުތެރަށް ގިނަވެވަޑައިގަތީއެވެ.\nއެކަމަނާގެ ނިމުން ކޮންމެފަދައަކުން ވީނަމަވެސް ޤުރްއާނުގައި އެކަމަނާގެ ވާހަކަ ނިންމަވާލައްވަވާފައިވަނީ އެންމެ އެކަށޭނަ ދަނޑިވަޅުގައެވެ. އެކަމަނާގެ ދިރުއުޅުން ހަތަރު އުދަރެސް ފެނުޖެހޭ ހިސާބުގައެވެ. އަޅުގަނޑުމެންނަށް އެކަމަނާގެ ނިމުން އެނގުމަށްވުރެ މިގޮތުގެ މަތީން އެކަމާނާގެ ހަނދާންތައް ސިކުނޑީގައި މާބޮޑަށް ހަރުލައެވެ.\n* މިވާހަކަ ލިޔުމުގައި އަޞްލަކަށް ބަލާފައިވަނީ އަލްއިމާމް އިބްން ކަޘީރް ލިޔުއްވާފައިވާ ޤިޞަޞުލް އަންބިޔާއިގެ އިނގިރޭސި ތަރުޖަމާއެކެވެ. ތަރުޖަމާ ކުރައްވާފައިވަނީ މުޙައްމަދު މުޞްޠަފާ ޖަމީޢާ އަލްއަޒްހަރީ އެވެ. އަދި ކީރިތި ޤުރްއާނުގެ ދިވެހި ތަރުޖަމާއެވެ.\n* މީގެ އިތުރުންވެސް ބައެއް ތަންތަންކޮޅު ލިޔުމުގައި އެހީއެއްގެ ގޮތުގައި މުޚްތަޞަރް އަލްމިޞްބާޙުލް މުނީރު ފީ ތަހްޛީބް ތަފްސީރު އިބްނު ކަޘީރު (އިނގިރޭސި ތަރުޖަމާ) ބެލިފައިވާނެއެވެ.\n* މިވާހަކައިގެ ސަބަބު ނުޒޫލް ލިޔުމަށް މަޢުލޫމާތު ނެގީ:\n* ޤިޞަޞުލް އަންބިޔާއިގެ އިނގިރޭސި ތަރުޖަމާ، އަޞްލު ލިޔުއްވީ: އިބްނު ކަޘީރު - 194 – 256 ހ. - ތަރުޖަމާ: މުޙައްމަދު މުޞްޠަފާ ޖަމީޢާ އަލްއަޒްހަރީ.\n* މިވާހަކައިގެ ތާރީޚީ ފަސްމަންޒަރުގެ މައިގަނޑު އަޞްލަކީ:\n* މިފުރުސަތުގައި ނުހަނު ފަރުވާތެރިކަމާއެކު މިލިޔުން އެޑިޓްކޮށްދެއްވާ، އިޞްލާޙްކޮށްދެއްވި އަލްއަޚް އަޙްމަދު ޝަމީން ދޮންމަނިކަށާއި އަލްއަޚް ނޫރުއްސަލާމް އަބޫބަކުރަށް ހިތުގެ އެންމެ ފުންމިނުން، ފަށްފަށުން ޝުކުރު ދަންނަވަމެވެ. މާތް ﷲ ތިޔައިގެ ދެ އަޚުންނަށް ހެޔޮ ޖަޒާ ދެއްވާށިއެވެ.\n މިނަބީބޭކަލުންނާއި އަދި މީގެ ކުރީގެ ނަބީބޭކަލުންގެ ޝަރީޢަތްތަކުގައި، އިންސާނުންނަށް އެމީހުންގެ މައްޗަށް ވެރިންގެ ގޮތުގައި ލައްވާފައިވާ މީހުންނަށް ސަޖިދަކުރުން ހުއްދަވެގެންވިއެވެ. މިއާދަ އާދަމްގެފާނުގެ ޝަރީޢަތުން ފެށިގެން ޢިސާގެފާނުގެ ޝަރީޢަތާ ހަމައަށް އެފަދައިން އޮތެވެ. ނަމަވެސް ފަހުން އެކަން އަޅުގަނޑުމެންގެ ޝަރީޢަތުގައި ޙަރާމްވެގެންދިޔައީއެވެ. އިސްލާމްދީނުގެ މިޝަރީޢަތުގައި އިންސާނުން ސަޖިދަކުރުން ޚާއްޞަކުރެވިފައިވަނީ ހަމައެކަނި ހުސްޠާހިރުވަންތަ ﷲ ސުބްޙާނަހޫ ވަތަޢާލާއަށެވެ. މިޢިބާރާތުގައިބުނާ ވަހާކަތައް އެއްކުވެރިފައި މިވަނީ ޤަތާދާއާއި އަދި އެހެނިހެންވެސް ބައެއް ޢިލްމުވެރިންގެ ބަސްފުޅުތަކުންނެވެ. އައްޠަބަރީ 16:267 (މުޚްތަޞަރް އަލްމިޞްބާޙުލް މުނީރު ފީ ތަހްޛީބް ތަފްސީރު އިބްނު ކަޘީރު، އިނގިރޭސި ތަރުޖަމާ، އިތުރު ތަފްޞީލް ހޯއްދެވުމަށް އެފޮތުގެ 5:211-222 ބައްލަވާ)


Mausoom ge hissaa onna kunfunnakah 22 million rufiyaa dheyn Customs ge macchah hukum koffin | Mihaaru\nޝަރީއަތް ހިންގާ މާލަމެއް: ކޮމަންވެލްތުން މުޝީރަކު އައްޔަން ކުރަނީ ޝަރުއީ ދާއިރާ އިސްލާހުކުރުމުގެ މަސައްކަތުގެ ތެރެއިން ކަމަށް އެ ޖަމާއަތުން ބުނޭ -- ފައިލް ފޮޓޯ: ނިޝާން އަލީ/ މިހާރު\nމައުސޫމް ހިއްސާވާ ކުންފުންޏަކަށް 22 މިލިއަން ދައްކަން ކަސްޓަމްސްގެ މައްޗަށް ހުކުމްކޮށްފި\n14 މާޗް 2019 - 13:33 112 comments\nމައުސޫމްގެ ހިއްސާ އޮންނަ ސީޖީޓީ ޕްރައިވެޓް ލިމިޓެޑަށް 22 މިލިއަން ރުފިޔާ ދައްކަން ހުކުމްކުރީ އެ ކުންފުނިން ރާއްޖެ އެތެރެކޮށްފައިވާ ސިނގިރޭޓަށް ދެއްކި ޑިއުޓީގެ މައްސަލައެއްގަ އެވެ.\nރާއްޖޭގައި އެންމެ ފުޅާ ދާއިރާއެއްގައި ސިނގިރޭޓް އެތެރެ ކުރާ އެ ކުންފުނިން ދައުވާކުރީ ޑިއުޓީގެ ގޮތުގައި ދައްކަން ކަސްޓަމްސް އިން ކަނޑައެޅި އަދަދާ މެދު ހިތްހަމަނުޖެހިގެންނެވެ. އެނގިފައިވާ ގޮތުގައި، މި މުއާމަލާތް ހިނގީ ސިނގިރޭޓްގެ ޑިއުޓީ މާޗް، 2017 ގައި ބޮޑުވި ދުވަސްވަރު އެވެ.\nCigarette, energy drinks ge duty bodu koffi\nއެ ކުންފުނިން އެ ފަހަރު ސިނގިރޭޓް ޝިޕްމެންޓް އެތެރެކުރިއިރު، ސިނގިރޭޓްގެ ޑިއުޓީ ބޮޑުކޮށްފައި އޮތުމުން، ހިލާފު އުފެދުނީ ބޮޑުކުރި ޑިއުޓީ ދެއްކުމާ މެދުގަ އެވެ. އެކަމަކު ޑިއުޓީ ބޮޑުވުމުން އިތުރަށް އެރި 22 މިލިއަން ރުފިޔާ ކަސްޓަމްސް އަށް ދެއްކުމަށް ފަހު ސީޖީޓީން ދެން ދިޔައީ އެ ފައިސާ އަނބުރާ ހޯދަން ކޯޓަށެވެ.\nސިނގިރޭޓް ޝިޕްމެންޓް، ޑިއުޓީ ބޮޑުކުރި ދުވަހުގެ ކުރިން ރާއްޖެ އެތެރެކުރިއިރު، އެ އަށް އޭރު ހުރީ ކުރީގެ ޑިއުޓީ ދައްކައި ނިންމައިފަ އެވެ. އެކަމަކު، އެ ޝިޕްމެންޓަކީ ކަސްޓަމްސްގެ ބޮންޑެޑް ވެއާ ހައުސް ގައި އެ ވަގުތު ބަހައްޓާ ގޮތަށް ގެނައި މުދަލެއް ކަމަށް ވުމުން، ސިނގިރޭޓް ޝިޕްމެންޓް ސީޖީޓީން ނެރުނުއިރު އޮތީ ބޮޑުކުރި ޑިއުޓީ އަށް އަމަލުކުރަން ފަށައިފަ އެވެ. އެހެންވެ ކަނޑައަޅާފައިވާ އުސޫލުގެ ދަށުން އެ ސިނގިރޭޓް ޝިޕްމެންޓަށް ކަސްޓަމްސް އިން އެޕްލައި ކުރީ ބޮޑު ޑިއުޓީ އެވެ.\nކަސްޓަމްސް ކޮންޓްރޯލް ސަރަހައްދު، ބޮންޑެޑް ވެއާ ހައުސްގައި ހުންނަ މުދަލެއް ނެރޭއިރު ނަގަނީ އެ ވަގުތަކު އެ މުދަލަކަށް ކަނޑައަޅާފައިވާ ޑިއުޓީ އެވެ. ބޮންޑެޑް ވެއާ ހައުސް އަށް ވައްދާއިރު ކަނޑައަޅާފައިވާ ޑިއުޓީއެއް އެ މުދަލަކަށް ނުނަގާނެ އެވެ.\nކުރީގެ ބަންޑާރަ ނައިބު މުހައްމަދު އަނިލްގެ ދުވަސްވަރު ބޭއްވި ޝަރީއަތުގެ އަޑުއެހުންތަކުގައި ދައުލަތުން ބުނަމުން ދިޔައީ ޑިއުޓީގެ ގޮތުގައި ނެގި އަދަދު ރަނގަޅު ކަމަށާއި އެހެންވެ، ސީޖީޓީ އަށް ކަސްޓަމުން އަނބުރާ ފައިސާ ދޭން ނުޖެހޭ ކަމަށެވެ. އެކަމަކު އާ ސަރުކާރާ އެކު ދައުލަތުގެ ސްޓޭންޑް ބަދަލުވެ އެއްބަސްވީ ސީޖީޓީން އިތުރަށް އެ ފަހަރު ދެއްކި ނުވަތަ ބޮޑު ޑިއުޓީގެ ގޮތުގައި ދެއްކި 22 މިލިއަން ރުފިޔާ އަނބުރާ ދޭން ޖެހޭ ކަމަށެވެ. މި މައްސަލަ ނިންމި އިރު، ސީޖީޓީގެ ވަކީލުގެ ގޮތުގައި ތަމްސީލު ކުރެއްވީ ހިސާން ހުސެއިންގެ ލޯފާމެވެ.\nބުދަދުވަހު ސިވިލް ކޯޓުން ކަސްޓަމްސްގެ މައްޗަށް އަމުރުކުރީ ސީޖީޓީން ހޯދަން އެދުނު 22 މިލިއަނަށް ވުރެ ގިނަ ރުފިޔާ ހަ މަސް ތެރޭގައި ކޯޓަށް ދައްކައި ހަލާސް ކުރުމަށެވެ. ހުކުމުގައިވާ ގޮތުން، އެއީ ސީޖީޓީ އަށް ކަސްޓަމްސް އިން އަނބުރާ ދޭން ޖެހޭ ފައިސާ ކަން ދައުލަތުގެ އިއުތިރާފުން ޝަރީއަތަށް ވަނީ ސާބިތުވެފަ އެވެ.\nއެމްޑަބްލިއުއެސްސީގެ ޗެއާމަން މައުސޫމް. އޭނާގެ ހިއްސާ އޮންނަ ކުންފުންޏަކަށް 22 މިލިއަނަށް ވުރެ ގިނަ ރުފިޔާ ދައްކަން ކަސްޓަމްސްގެ މައްޗަށް ހުކުމް ކުރީ މިދިޔަ ބުދަ ދުވަހު.\nޑިއުޓީ ބޮޑުކޮށް ދައްކަން ޖެހުނީ ކީއްވެ؟\nސިނގިރޭޓްގެ ޑިއުޓީ ބޮޑުކުރި ބިލް ގާނޫނަކަށް ވީ އިރު ސިނގިރޭޓް އެ ޝިޕްމެންޓް ރާއްޖެ ނުގެނެ އެވެ. އެނގިފައިވާ ގޮތުގައި އޭރު ބޯޓު އުޅެނީ ދަތުރުމަތީގަ އެވެ. އެ ޝިޕްމެންޓްގެ އަގުގެ ގޮތުގައި ސީޖީޓީން ޖަހާފައި އޮތީ ޑިއުޓީ ބޮޑުކުރުމުގެ ކުރީގެ އަގެވެ. އެކަމަކު ޝިޕްމެންޓް އައި އިރު ޑިއުޓީ ވަނީ ބޮޑުވެފަ އެވެ.\nސީޖީޓީ އާއި ކަސްޓަމްސްއާ ދެމެދު ހިލާފު އުފެދުނީ ދައްކަން ޖެހޭނީ ކުޑަ ޑިއުޓީތޯ ނުވަތަ ބޮޑު ޑިއުޓީތޯއާ މެދުގަ އެވެ. ޑިއުޓީ ޑިކްލަރޭޝަން ފޯމުގައި އަގު ޖަހާފައި އޮތަސް، ޑިއުޓީ ދެއްކި ކަމަށް ކަސްޓަމްސް އިން ގަބޫލުކުރަނީ އެތަނަށް ފައިސާ ލިބުމުންނެވެ. އެހެންކަމުން ކުޑަ ޑިއުޓީ އޮތް އިރު ގެންނަން އުޅުނު ސިނގިރޭޓް ޝިޕްމެންޓް ރާއްޖެ އައި އިރު ޑިއުޓީ އޮތީ ބޮޑުވެފައި ކަމުން އެ މުދާ ސީޖީޓީއަށް ދޫކުރީ ބޮޑުވި އަދަދު ދެއްކުމުންނެވެ.\nކަސްޓަމްސް އިން އަބަދުވެސް އަމަލްކުރަމުން އަންނަނީ އެގޮތަށް ކަމަށް ވެ އެވެ.\n"މިހާރު" އަށް އެނގިފައިވާ ގޮތުގައި ސީޖީޓީން ބުނަމުން ދިޔައީ އެ ޝިޕްމަންޓަށް ދައްކަން ޖެހޭނީ ކުޑަ ޑިއުޓީ ކަމަށެވެ. އެހެންކަމުން 22 މިލިއަން ރުފިޔާ އަނބުރާ ހޯދަން ކޯޓަށް ދިޔައީ އެވެ.\nމައުސޫމް އަދިވެސް ސަސްޕެންޝަނުގައި\nއެކަމަކު މައުސޫމް ވިދާޅުވެފައި ވަނީ އެސްއޯއެފްއާ އެކު އެސްޖީޓީން ކުރީ ސައްހަ ވިޔަފާރީގެ މުއާމަލާތެއް ކަމަށެވެ. އަދި އެކަން ސާބިތުކޮށްދެވޭ ވަރަށް ލިޔެކިޔުންތައް އެބަހުރި ކަމަށް ވެސް އޭނާ ވިދާޅުވި އެވެ.\nސަސްޕެންޑްކުރުމާ އެކު ކުރީގެ ރައީސް މުހައްމަދު ނަޝީދު ވަނީ މައުސޫމަކީ ނަޒާހަތްތެރި ބޭފުޅެއް ކަމަށް ވިދާޅުވެ، މައުސޫމްގެ ދިފާއުގައި ނުކުންނަވައިފަ އެވެ.\nމައުސޫމަކީ ނަޝީދުގެ ވެރިކަމުގައި ރައީސް އޮފީހުގެ ޗީފް އޮފް ސްޓާފް އަދި އެ ޕާޓީގެ ކުރީގެ ޗެއާޕާސަންގެ ނައިބު (މާލީ)ގެ މަގާމް ފުރުއްވި ބޭފުޅެކެވެ.\nއިތުރު ލިޔުންތައް ސިވިލް ކޯޓް ކަސްޓަމްސް އެޓާނީ ޖެނެރަލްގެ އޮފީސް އެޓާނީ ޖެނެރަލް ދިވެހި ސަރުކާރު މެމްބަރު ހިސާން ހުސެއިން (ތުޅާދޫ) އިބްރާހިމް ރިފްއަތު، އެޓާނީ ޖެނެރަލް ސިނގިރޭޓް އިމްޕޯޓް ޑިއުޓީ


تَدْوِيْنُ السُّنَّةِ النَّبَوِيَّةِ – 47 – – DhiSalafiyyah\nފަސްވަނައީ: މިބަސް ޢިލްމުވެރިންގެ މެދުގައި ފެތުރުމަށްފަހު އެބޭކަލުން މިކަމާ ބެހޭގޮތުން ވިދާޅުވި ބަސްފުޅުތައް ތިން ބަސްފުޅަށް ޚުލާޞާކޮށްލެވެއެވެ.\n– ފުރަތަމައީ: އޭގެން ދަލާލަތުކުރަނީ ހީ އަކަށް.\nމިބޭކަލުން ދެބަޔަކަށް ބެހިގެންވެއެވެ.\n1- މުޢުތަޒިލާއިންނާއި އެބައިމީހުންގެ މަންހަޖަށް ތަބާވީ މީހުން: އޭގެން ދަލާލަތުކުރަނީ ހީއަކަށެވެ. އަދި އެއިން ޢިލްމު ލިއްބައިނުދެއެވެ. އަދި އެއަށް ޢަމަލުކުރުން ވާޖިބުވެގެންނުވެއެވެ.\n2- އަޝްޢަރީންގެ ތެރެއިން މުތަކައްލިމުން: އެއީ ހީއެކެވެ. ނަމަވެސް ޢަޤީދާގެ މައްސަލަތައް ފިޔަވާ ޙުކުމްތަކާގުޅުން ހުރިކަންކަމުގައި ރާޖިޙު ހީތަކަށް ޢަމަލުކުރުމަކީ ހުއްދަކަމެކެވެ.\nމިބައިމީހުންގެ ޙުއްޖަތަކަށްވެފައިވަނީ، އާޙާދު ޙަދީޘްރިވާކުރައްވާ އެންމެ ޢަދުލުވެރިބޭކަލުންވެސް ދޮގު ހެދުން ނުވަތަ އެބޭކަލުންނަށް އޮޅުން އެކަށީގެންވޭތޯ ސުވާލުކޮށްފިނަމަ އެފަދައިން ކަން ހިނގާފާނެކަމަށް ބުނުން ޟަރޫރީވެއެވެ. ފަހެ އޭރުން ބުނަން ޖެހޭނީ އޭނާގެ ތެދުވެރިކަން ޔަޤީންކުރާ ޙާލު ދޮގުހެދުން ނުވަތަ އޮޅިދާނެކަމަށް އިޤުރާރުވުމަކީ އެއްވެސް މާނައެއް އޮތްކަމެއް ނޫނެވެ. \n– ދެވަނައީ: ޢަދުލުވެރި ދަސްކުރުމުގައި ރައްކާތެރި ބޭކަލުން ރިވާކުރައްވާ ޙަދީޘުން ޢިލްމުލިއްބައިދޭ އަދި އެއަށް ޢަމަލުކުރުން ވާޖިބު\nއަބޫ މުޙައްމަދު އިބްނު ޙަޒަމް ވިދާޅުވިއެވެ.\n” އަބޫ ސުލައިމާން އަލްޚައްޠާބީއާއި އަލްޙުސައިން ބިން އަލްކަރާބީސީއާއި އަލްޙާރިޘް އަލްމުޙާސިބީ އަދި އެހެންބޭކަލުންވެސް ވިދާޅުވިއެވެ. ހަމަކަށަވަރުން ޢަދުލުވެރި ބޭކަލެއް އެފަދަ ބޭކަލެއްގެ އަރިހުން ރިވާކުރައްވާ އާޙާދު ޙަދީޘް، ﷲގެ ރަސޫލާ އާ ހަމައަށް ގުޅޭނަމަ އެއިން ޢިލްމު ލިއްބައިދެއެވެ. އަދި އެއަށް ޢަމަލުކުރުން ވާޖިބުވެއެވެ. މިއީ އަޅުގަނޑުމެންގެވެސް ބަހެވެ. އަދި އިމާމު މާލިކުގެ އަރިހުން އަޙްމަދު ބިން އިސްޙާޤު (މަޝްހޫރު ނަމުންނަމަ އިބްނު ޚުވައްޔިޒު މިންދާދު) ރިވާކުރެއްވިއެވެ.” \nދެން އެއަށްފަހުގައި އާޙާދު ޙަދީޘް ޤަބޫލުކުރުމާބެހޭގޮތުން ޞަޙާބީ ބޭކަލުންނާ އަދި އޭގެ ފަހުން ވަޑައިގަތް ސަލަފުންގެ ބޭކަލުން ގެންނަވާފައިވާ ޙުއްޖަތްތައް ބަޔާންކުރެއްވިއެވެ. \nއެކަލޭގެފާނު ޛިކުރުކުރެއްވި ގިނަ ދަލީލުތަކާއި ޙުއްޖަތްތައް – މުހިންމުކަމުގައިވިޔަސް – އޭގެ ގިނަ ދަލީލުތަކާއި ޙުއްޖަތްތައް އިމާމު ޝާފިޢީ – رحمه الله – “الرسالة” ގައި ބަޔާންކުރައްވާފައިވާވެއެވެ. \n– ތިންވަނައީ: އާޙާދު ޙަދީޘެއްގެ ތެދުކަމާމެދުވާ ޤަރީނާތަކާއެކު އެ ރިވާކޮށްފައިވާނަމަ އޭގެން ޔަޤީން ޢިލްމު ލިއްބައިދޭ. ނޫންނަމަ އެއީ ހީއެއް.\nޤަރީނާތަކާއެކު ރިވާކުރެވިފައިވާ އެފަދަ ޙަދީޘްތަކުގެ މިޘާލަކީ ދެ ޞަޙީޙުގައި އައިސްފައިވާ ޙަދީޘްތަކެވެ. އެތަނުގައި ޤަރީނާއަކީ އެދެފޮތް ލިޔުއްވި ބޭކަލުން މިފަންނުގައި ފުންނާބު އުސްވުމެވެ. އަދި ޞައްޙަ ޙަދީޘާއި އެނޫން ޙަދީޘްތައް ވަކިކުރުމުގައި އެދެބޭކަލުންނަށް އިސްކަން ދެވޭތީއެވެ. އަދި އެދެބޭކަލުންގެ އެދެފޮތް އުންމަތުގެ ޢިލްމުވެރިންވަނީ ބަލައިގެންފައެވެ. މިބަލައިގަތުމަކީ އޭގެ ޛާތުގައި އެއިން ޢިލްމު ލިއްބައިދޭކަމުގެ ވަރުގަދަ ހެއްކެއްކަމުގައި ގިނަ ޢިލްމުވެރިން ބަޔާންކުރައްވާފައިވެއެވެ. އެއީ ހަމައެކަނި ގިނަ ސަނަދުތަކަކުން ރިވާވެގެން އައުމަށްވުރެވެސް ވަރުގަދަ ހެއްކެކެވެ. އިބްނުލް ޙާޖިބާއި އިމާމުލް ޙަރަމައިންއާއި އާމިދީއާއި ބައިޟާވީއާއި އަބުލް ޢައްބާސް އިބްނު ތައިމިއްޔާ رحمهم الله ވަނީ މިބަސްފުޅު އިޚްތިޔާރުކުރައްވާފައެވެ. އަދި އިމާމު އަޙްމަދުގެ އަރިހުން އައިސްފައިވާ ރިވާޔަތުން ބައެއް ބޭކަލުން ނަންގަވާ މާނައަކީ ޤަރީނާތަކުގެ ޛަރީޢާއިން އޭގެ ތެދުކަން ޘާބިތުވާ ޙަދީޘްތަކަށް ޚާއްޞަކަމަށެވެ. އެނޫން ޙަދީޘްތައް އޭގައި ނުހިމެނޭނެއެވެ. \n مذكرة أصول الفقه لمحمد الأمين الشنقيطي ص: ۱٠۳، وانظر: الإحكام لابن حزم ۱ / ۱۳۳.\n الإحكام لابن حزم ۱ / ۱۳۲.\n انظر تفاصيل ذلك في: كتاب الإحكام لابن حزم ۱ /۱۲۲ – ۱۳۲.\n انظر: الرسالة ص: ٤٠۱ فما بعدها – باب الحجة في تثبيت خبر الواحد وانظر: ما كتب الإمام أبو عبد الله البخاري في صحيحه حيث أفرد كتاباً من كتب الصحيح بعنوان: كتاب أخبار الآحاد. الفتح ۱۳ / ۲۳۱ – ۲٤٤\n مذكرة أصول الفقه للشيخ محمد الأمين الشنقيطي ص: ۱٠۳


Dhivehi Film "Leena" June Mahu Belun Therinnaai Hama Ah - Vaguthu\nދިވެހި ފިލްމު "ލީނާ" ޖޫން މަހު ބެލުންތެރިންނާއި ހަމައަށް\nއަހުމަދު ޒަރީރުގެ ސްކްރީން ޕްލޭ އަކަށް، އަބްދުﷲ މުއާޒް (މުއާ) ޑައިރެކްޓްކުރާ ދިވެހި ފިލްމު "ލީނާ" އަންނަ ޖޫން މަހު ބެލުންތެރިންނާއި ހަމައަށް އަންނާނެ ކަމަށް މުއާ ބުނެފިއެވެ.\nއއ. އުކުޅަހުގައި ޝޫޓްކޮށްފައިވާ މި ފިލްމަކީ މީގެ 16 އަހަރު ކުރިން ވިޔަފާރިވެރިންގެ ޖަމިއްޔާގެ ފާހާނާ ތެރޭގައި މަރާލާފައި އޮއްވާ ފެނުނު އަޒްލީނާ ނަފީސްގެ މަރުގެ ހާދިސާއިން އިންސްޕަޔާ ވެގެން ހަދާ ފިލްމެކެވެ. ނަމަވެސް މިއީ އޭނާގެ ހަޔާތާއި ގުޅުން ހުރި ފިލްމެއް ނޫނެވެ.\n"މިހާރު މިދަނީ ފޯސް ޕްރޮޑަކްޝަން މަސައްކަތް ކުރިއަށް. ދެން މި ވީކް ތެރޭގަ އެކްޓިން ނިންމާފަ ދެން ޑަބިންގެ މަސައްކަތް ނިންމާފަ ޖޫން 15 ހިސާބުގަ މާރކެޓިން ފަށަން މި ކިޔަނީ" ވަގުތު އަށް މައުލޫމާތު ދެމުން މުއާ ބުނެފައިވެއެވެ.\nމި ފިލްމުގެ ލީޑް ރޯލުން ފެނިގެންދާނީ ކުޅަދާނަ ބަތަލާ މަރިޔަމް އައްޒަ އާއި ފިލްމުގެ ޑައިރެކްޓަރު އަބްދުﷲ މުއާޒު (މުއާ) އެވެ. އޭގެ އިތުރުން ޒީނަތު އައްބާސް، އަހްމަދު ނިމާލް، ނުޒުހަތު ޝުއައިބު (ނުޒޫ) އަހްމަދު ސައީދު އަދި އަލީ އާޒިމް (ދޮން އައްޔަ) ވެސް މި ފިލްމުން ފެނިގެންދާނެއެވެ.\nމި ފިލްމުގެ ޝޫޓިން ފެށިފަހުން އަޒްލީނާގެ އާއިލާއިން މި ފިލްމު ނުހެދުމަށް ގޮވާލާފައިވީ ނަމަވެސް، މިހާރު މިވަނީ މި ފިލްމުގެ ޝޫޓިން ނިމި ބެލުންތެރިންނާއި ހަމައަށް އައުމުގެ މަގުމަތީގައެވެ.\nމި ފިލްމާއި މެދު ވަރަށް ބޮޑު އުންމީދެއް ކުރެވޭ ކަމަށާއި ބެލުންތެރިންނަށް ކަމުދާނެ ފިލްމަކަށް މި ފިލްމު ވެގެން ދާނެކަމަށް ވެސް މުއާ ވަނީ ބުނެފައެވެ.


ޓީޓީއެމްގެ އެއަރލައިން ޕާޓްނަރަކަށް މޯލްޑިވިއަން ޓީޓީއެމްގެ އެއަރލައިން ޕާޓްނަރަކަށް މޯލްޑިވިއަން\nޓީޓީއެމްގެ އެއަރލައިން ޕާޓްނަރަކަށް މޯލްޑިވިއަން\nޓީޓީއެމްގެ އެއަރލައިން ޕާޓްނަރަކަށް މޯލްޑިވިއަން ހަމަޖެއްސުމާ ގުޅޭ އެއްބަސްވުމުގައި ސޮއިކުރުމުގެ ރަސްމިއްޔާތުގެ ތެރެއިން / މިއަހަރުގެ ޓީޓީއެމް ފެއަރ އޮންނަނީ ޖޫންމަހު\nޓީޓީއެމްގެ ފެއަރގެ އެއަރލައިން ޕާޓްނަރަކަށް، ޤައުމީ އެއަރލައިން މޯލްޑިވިއަން ހަމަޖައްސައިފިއެވެ.\nޓީޓީއެމް ފެއަރގެ އެއަރލައިން ޕާޓްނަރަކަށް މޯލްޑިވިއަން ހަމަޖައްސާ އެކަމާ ގުޅޭ އެއްބަސްވުމުގައި ޓީޓީއެމް ފެއަރ އިންތިޒާމްކުރާ މޯލްޑިވްސް ގެޓަވޭސްގެ ފަރާތުން ސޮއިކުރެއްވީ ސީއީއޯ ސަނީ އުމަރުއެވެ. މޯލްޑިވިއަންގެ ފަރާތުން އެއްބަސްވުމުގައި ސޮއިކުރެއްވީ ޑެޕިއުޓީ މެނޭޖިންގ ޑިރެކްޓަރ އައިޝަތު ޖެނިފާއެވެ.\nމިއަހަރުގެ ޓީޓީއެމް ފެއަރ ކުރިއަށްދާނީ އަންނަ ޖޫން މަހުގެ 11 އިން 13 ވަނަ ދުވަހުގެ ނިޔަލަށެވެ. މޯލްޑިވްސް ގެޓަވޭސްއިން ބުނީ މިއަހަރުގެ ފެއަރއަށް ބޭރުގެ 300 ޓުއަރ އޮޕަރޭޓަރުން ގެނައުމަށް މަސައްކަތްކުރަމުންދާކަމަށެވެ.\nޓީޓީއެމް ފެއަރއަކީ 2016 ވަނަ އަހަރުން ފެށިގެން ކޮންމެ އަހަރަކު ރާއްޖޭގައި ބާއްވަމުން އަންނަ ބައިނަލްއަޤްވާމީ ހަރަކާތެކެވެ. ޓީޓީއެމް ސަމިޓްގެ އިތުރުން މި ފެއަރގެ ތެރެއިން ގިނަ ޙަރަކާތްތަކެއް ކުރިއަށް ގެންދިއުމަށްވަނީ ހަމަޖެހިފައެވެ.\nމިއަހަރުގެ ފެއަރގައި ރާއްޖެއިން މިހާތަނަށް 100 ފަރާތަކުން ބައިވެރިވެފައިވާއިރު، ރާއްޖެއިން ބޭރުންވެސް ގިނަ އަދަދެއްގެ ޓްރެވަލް އެޖެންޓުން ބައިވެރިވާނެކަމަށް މޯލްޑިވްސް ގެޓަވޭސްއިން ބުނެއެވެ.\nމިއަހަރުގެ ޓީޓީއެމް ފެއަރ ބޭއްވުމަށް ޓޫރިޒަމް މިނިސްޓްރީ އަދި އެމްއެމްޕީއާރުސީގެ ވަރަށް ބޮޑު އެއްބާރުލުމެއް ލިބެމުން އަންނަކަމަށް މޯލްޑިވްސް ގެޓަވޭޒްއިން ބުނެއެވެ. މިއަހަރު ޓީޓީއެމް ފެއަރގެ ތެރެއިން ކުރިއަށްދާ ޓީޓީއެމް ސަމިޓް ޚާއްސަ ކުރުމަށް ނިންމާފައިވަނީ، ދަތުރުފަތުރާއި ގުޅޭ ޓެކްނޮލޮޖީ ބޭނުން ކޮށްގެން ފަތުރުވެރިކަމުގެ ޞިނާޢަތް ކުރިއެރުވުމުގެ މައްޗަށެވެ.\nޓީޓީއެމް މިދިޔަ އަހަރުގެ ފެއަރގައި ދުނިޔޭގެ އެކި ޤައުމުތަކުން 200 ފަރާތަކުން ބައިވެރިވިއެވެ.


"Baaghi" thinehge shooting ah thahyaaru vany\n"ބާޣީ" ތިނެއްގެ ޝޫޓިންއަށް ތައްޔާރުވަނީ\n"ބާޢީ"ގެ ތިން ވަނަބައިގައި ފެންނާނީ ފުރަތަމަ ފިލްމުގައި އުޅުނު ދެ ތަރިން --\nޓައިގާ ޝްރޮފް އާއި ޝަރައްދާ ކަޕޫރު އާއެކު ބާޣީ ތިނެއްގެ ޝޫޓިން މޭ މަހު ފެށުމަށް ނިންމައިފި އެވެ.\n"ބާޣީ"ގެ ދެވަނަ ފިލްމަށް ލިބުނު ތަރުހީބަށްފަހު، މި ފިލްމުގެ ތިން ވަނަ ބައެއް އުފައްދާނެ ކަމަށް އެ ފިލްމުގެ ޓީމުން ވަނީ މިދިޔަ އަހަރު ބުނެފަ އެވެ. ފިލްމުގެ ޕްރޮޑިއުސަރު ސާޖިދް ނަޑިއާޑްވާލާ ބުނި ގޮތުގައި މި ފިލްމުގެ ތަރިންް ފައިނަލްކޮށް ފިލްމުގެ ޝޫޓިންގ މި މޭ މަހު ފަށާނެ އެވެ.\nމި ފިލްމުގެ ފުރަތަމަ ބައިގައި ޓައިގާ އާއެކު ފެނުނު ޝްރައްދާ މި ފިލްމުގެ ތިންވަނަ ބައިގައިވެސް ފެންނާނެ ކަމަށް ފިލްމުގެ ޓީމުން ވަނީ ޔަގީންކަން ދީފަ އެވެ. "ބާޣީ" ސީރީޒްގެ ދެވަނަ ބައިގައި ލީޑް ބަތަލާއެއްގެ ރޯލުން ފެނުނީ ދިޝާ ޕަޓާނީ އެވެ. ހަބަރުތައް ބުނާ ގޮތުގައި "ބާޣީ" ފިލްމުގެ ޝޫޓިންއަށް ޝްރައްދާ ތައްޔާރުވާނީ އިތުރު ތިން ފިލްމެއްގެ ޝޫޓިން ނިންމުމަށްފަހު އެވެ. އެއީ މި ޖޫން މަހު ރިލީޒް ކުރާ ފިލްމު "ސާހޯ" އާއި ރެމޯގެ "ސްޓްރީޓް ޑާންސާ" އަދި "ޗިޗޯރީ" އެވެ.\nޓައިގާ އާއެކު މި ފިލްމުގެ ފުރަތަމަ ބައި ކުޅުމަށްފަހު ތިންވަނަ ބައިގައި އަލުން ފެންނާނެ ކަމަށް ބުނުމުން މި ޖޯޑަށް ލޯބިކުރާ މީހުން ދަނީ ސޯޝަލް މީޑިއާގައި ހިޔާލު ފާޅު ކުރަމުންނެވެ. އަދި ފިލްމުގެ ފުރަތަމަ ބައިގައި މި ޖޯޑު ސްކްރީން ކުރިމަތީ ދައްކުވައިދިން ކެމިސްޓްރީ އަލުން ފެންނާނެ ކަމަށް ބުނެ ވަނީ ތައުރީފް ކޮށްފަ އެވެ.\n"ބާޢީ" ފިލްމު އެކެއްގެ މަންޒަރެއް--\nސާޖިދް ނަޑިއާޑްވާލާ ޕްރޮޑިއުސް ކުރާ "ބާޣީ" ރިލީޒް ކުރާނީ މާޗް ހަ ވަނަ ދުވަހު 2020ގަ އެވެ.


Vote laa marukazuthakah Raees Nasheed ziyaaraiy kurahvanee\nވޯޓުލާ މަރުކަޒުތަކަށް ރައީސް ނަޝީދު ޒިޔާރަތްކުރައްވަނީ\nމިއަދު ހެނދުނު ފެށުނު ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީތަކުގެ އިންތިޚާބުގައި މާލޭގައި ވޯޓުލާ މަރުކަޒުތަކަށް ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ޒިޔާރަތްކުރައްވައިފިއެވެ.\nއެގޮތުން އެމަނިކުފާނު ވަނީ ބައެއް މަރުކަޒުތަކަށް ވަޑައިގެން އެ ސަރަޙައްދުތަކުގައި ވޯޓުލުމުގެ ކަންތައްތައް ކުރިއަށްދާގޮތް ބައްލަވާލައްވަމުންނެވެ. އަދި އެ ސަރަޙައްދުތަކުގައި ތިބި ބައެއް އާންމުންގެ ފަރާތްތަކާއިވެސް ވަނީ ވާހަކަދައްކަވާފައެވެ.\nނަމަވެސް ބައެއް ފަރާތްތަކުން ދަނީ އެމަނިކުފާނު މިފަދައިން ޢަމަލުކުރައްވަމުން ގެންދަވާތީ އެކަމާއި މެދު ކަންބޮޑުވުން ފާޅުކުރައްވާފައެވެ.\nމި އިންތިޚާބުގައި ވޯޓުލުމުގެ އާންމު ގަޑިއެއްގެ ގޮތުގައި ކަނޑައަޅާފައިވަނީ ހެނދުނު7އިން ފެށިގެން ހަވީރު ފަހެއް ޖެހުމާއި ހަމައަށެވެ. އަދި ކަރަންޓީން/އައިސޮލޭޝަންގައި ތިބި ފަރާތްތަކަށް ވޯޓުލެވޭނެ ވަގުތެއްގެ ގޮތުގައި ކަނޑައަޅާފައިވަނީ ހަވީރު5އިން ފެށިގެން އިރުއޮއްސި ހައެއް ޖެހުމާއި ހަމައަށެވެ.\nގުއިރީންދޫ ގަމީސްލައިގެން ވޯޓްލާ މަރުކަޒްތަކަށް ހަންޑިބޭ ދަނީ ކެމްޕޭންކުރަން ވަރަށް ބޭއިންސާފް މީހެއް ހަންޑިބޭއަކީ ވަރަށްސާފް


Fitch Rate Aa Gulhey Gothun Shareef Dhekki Vaahaka Ah Azim Rahdhu Dheefi | Hathaavees\nފިޗު ރޭޓާ ގުޅޭ ގޮތުން ޝަރީފް ދެއްކި ވާހަކައަށް އާޒިމް ރައްދު ދީފި\nމަރަދޫ ދާއިރާގެ މެންބަރު އިބްރާހީމް ޝަރީފް (ކ) އަދި މެދު ހެންވޭރު ދާއިރާގެ މެންބަރު އަލީ އާޒިމް --\nފިޗުން ރާއްޖެއަށް ދީފައިވާ ބީ މައިނަސް ކްރެޑިޓް ރޭންކިން "ސީސީސީ" އަކަށް ދަށްކުރުމާ ގުޅިގެން މަރަދޫ ދާއިރާގެ މެންބަރު އިބްރާހީމް ޝަރީފް ދެއްކެވި ވާހަކައަށް މެދު ހެންވޭރު ދާއިރާގެ މެންބަރު އަލީ އާޒިމް ރައްދު ދެއްވައިފިއެވެ.\nއެކަމާއި ގުޅިގެން ފިނޭންސް މިނިސްޓްރީ އިން އިއްޔެ ބަޔާނެއް ނެރެފައިވާއިރު އެ ބަޔާނުގައި ބުނެފައިވަނީ ރާއްޖެ ސޮވެރިން ޑިފޯލްޓަކަށް ނުދާ ކަމަށާ ރާއްޖޭގެ މާލީ ހާލަތު ރަނގަޅުވަމުން އަންނަ ކަމަށެވެ. އަދި ރާއްޖޭގެ ފަތުރުވެރިކަން ބޯޑަރު ހުޅުވި ފަހުން ރަނގަޅުވަމުން އަންނަ ކަމަށްވެސް ފިނޭންސްގެ ބަޔާނުގައި ބުނެފައިވެއެވެ.\nއެކަމާއި ގުޅިގެން ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދުވެސް ވަނީ ވާހަކަދައްކަވާފައެވެ. އެމަނިކުފާނު ކުރެއްވި ޓްވީޓެއްގައި މިއަދު ވިދާޅުވީ ފިޗް ފަދަ ބައިނަލް އަގްވާމީ އިންޑިކޭޓަރުންގެ ކްރެޑިޓް ރޭޓިން ބަލައިގަނެ އޭގެ އަޑު ވެސް އަހަން ވާނެ ކަމަށެވެ.\nއެހެންވިޔަސް އެމަނިކުފާނު ގަބޫލުފުޅު ކުރައްވާ ގޮތުގައި ބޭރުގެ ދަރަނި ރީސްޓްރަކްޗާ ނުވަތަ މުރާޖައާ ކުރެވޭނެ ކަމަށް ވިދާޅުވިއެވެ. އެ ގޮތުން ޗައިނާގެ ކޮމާޝަލް ބޭންކްތަކަށް ދައްކަން ޖެހޭ ދަރަނި މުރާޖައާ ކުރެވޭނެ ކަމަށް އެމަނިކުފާނު ވިދާޅުވިއެވެ. ރާއްޖޭގެ ޓޫރިޒަމް ވެސް ކުރިއަރަމުން އަންނާނެ ކަމަށް ނަޝީދު ވިދާޅުވިއެވެ.\nފިޗު ރޭޓިން ދައްކުރުމާއި ގުޅިގެން ޝަރީފް މިއަދު ކުރެއްވި ޓްވީޓެއްގައި ވިދާޅުވީ ރާއްޖޭގެ ކްރެޑިޓް ރޭޓިން ދަށްކުރުމަކީ މަޖިލީހުން ފާސްކުރި ރިޕޯޓުގެ ނަތީޖާ ކަމަށެވެ. ޝަރީފް އެ އިޝާރާތް ކުރެއްވި ރިޕޯޓަކީ ދައުލަތުގެ ދަރަންޏާއި ގުޅޭ ގޮތުން މަޖިލީހުން ދާދިފަހުން ފާސްކުރި ރިޕޯޓެވެ. އޭނާ ވިދާޅުވީ އެ ރިޕޯޓު ފާސްކުރި ދުވަހުގައި ވެސް އެކަން އެގޮތަށް ނުކުރަން ނުވާނެ ކަމަށް ތަކުރާރުކޮށް ދެންނެވިން ކަމަށެވެ.\nޝަރީފަށް ރައްދު ދެއްވާ އެމްޑީޕީގެ ޕީޖީ ގްރޫޕުގެ ވެސް ލީޑަރު އަދި މަޖިލީހުގެ މެޖޯރިޓީ ލީޑަރު އާޒިމް ކުރެއްވި ޓްވީޓެއްގައި ވިދާޅުވީ ފިޗުން ގައުމުތައް ރޭޓު ކުރަނީ ސިޔާސީ މީހުން ދައްކާ ވާހަކަތަކުން ނޫން ކަމަށެވެ.\nPrevious އިންޑިއާގެ ފޮރިން ސެކްރެޓަރީ މާދަމާ ރާއްޖެ ވަޑައިގަންނަވަނީ\nNext އިތުރު 11 އެއާލައިން އަކުން ރާއްޖެ އަށް ދަތުރުތައް ފަށަނީ